MDP Ah Laadheenee Tag Elhuvun Huttaalan Varah Bodah Edhen: Haleem - Vaguthu\nއެމްޑީޕީއަށް ލާދީނީ ޓެގް އެޅުން ހުއްޓާލަން ވަރަށް ބޮޑަށް އެދެން: ހަލީމް\nރައްޔިތުންގެ މަޖިލީހުގެ ރައީސް، ކުރީގެ ރައީސް މުޙައްމަދު ނަޝީދަށް އަމާޒުކޮށް ނުރައްކާތެރި ހަމަލާއެއް އަމާޒުވެގެން ދިޔަ މައިގަނޑު ސަބަބަކީ އެމަނިކުފާނާއި އެމްޑީޕީއަށް "ލާދީނީ" ޓެގް އަޅުވަމުން ދިއުން ކަމަށާއި އެ ކަން ކުރަމުންދާ ސިޔާސީ ބޭފުޅުންނާއި ދީނީ އިލްމުވެރިން އެ ކަން ހުއްޓާލަން ވަރަށް ބޮޑަށް އެދިވަޑައިގަންނަވާ ކަމަށް ރައްޔިތުންގެ މަޖިލީހުގެ ބިލެތްދޫ ދާއިރާގެ މެންބަރު އަހްމަދު ހަލީމް (ދޮންބިލަތް) ވިދާޅުވެއްޖެއެވެ.\nރައީސް ނަޝީދަށް އަމާޒުކޮށް މި މަހުގެ ހަވަނަ ދުވަހުގެ ރޭ އިރާކޮޅު ދެވުނު ހަމަލާއާ ގުޅޭ ގޮތުން ވާހަކަ ދެއްކެވުމަށް މިއަދުގެ ޖަލްސާގައި ކޮންމެ މެންބަރަކަށް ވެސް ވަނީ ފުރުސަތު ދެއްވައިފައެވެ. އެއީ އަދި އެ މައްސަލައަށް ވާހަކަ ދައްކަވަން ބޭނުންވާ ކޮންމެ މެންބަރަކަށް ވެސް ފުރުސަތު ދެވި ވާހަކަ ދެކެވެން ދެން ޖަލްސާ ގެންދަން ވެސް ވަނީ ފާސްކޮށްފައެވެ.\nމެންބަރު ހަލީމަށް ލިބިވަޑައިގެންނެވި ފުރުސަތުގައި އޭނާ ވިދާޅުވީ ރައީސް ނަޝީދަކީ އެމަނިކުފާނުގެ މުޅި ހަޔާތްޕުޅު ދިވެހި ރައްޔިތުންނަށް ހައްގު މިންވަރު ހޯދައިދިނުމަށް މަސައްކަތް ކުރެއްވި ސިޔާސީ ލީޑަރެއް ކަމަށެވެ. އަދި އަބަދުވެސް ލީޑަރަކަށް ދައްކަވަން ދަތިފުޅު އެތައް ވާހަކައެއް ވެސް އެ އޮންނަ ސާފު ގޮތަށް އެމަނިކުފާނު ވިދާޅުވާ ކަމަށް ހަލީމް ވިދާޅުވިއެވެ.\nރައީސް ނަޝީދަށް ވަރަށް ބޮޑަށް ތައުރީފް ކުރެއްވުމަށް ފަހު ހަލީމް ވިދާޅުވީ މިފަދަ ކަންކަން މެދުވެރިވަނީ ވަކި ބަޔެއްގެ މައްޗަށް "ލާދީނީ" ނޫނީ "ކާފަރު" ޓެގް އަޅުވަމުން ދާތީ ކަމަށް ހަލީމް ވިދާޅުވިއެވެ. އޭނާ ވިދާޅުވީ، އޭގެ ސަބަބުން ނަފްރަތަށް ޖާގަ ލިބި އެތައް ބަޔެއްގެ ފުރާނަ ނުރައްކަލަށް ހުށަހެޅިގެންދާ ކަމަށެވެ. އެކަމަށް ވާގިވެރިވާ ގޮތަށް އެއްވެސް ބަޔަކު ވާހަކަ ދައްކައިގެން ނުވާނެ ކަމަށް އޭނާ ވިދާޅުވިއެވެ.\n"އެމްޑީޕީއަށް ލާދީނީ ޓެގް އަޅުވަމުންދާ ދީނީ އިލްމުވެރިންނާއި ސިޔާސީ މީހުންގެ އެ ވާހަކަތައް އަޅުގަނޑު ކުށްވެރިކަން، އެ ގޮތަށް ވާހަކަ ދެއްކުން ހުއްޓާލަން ޖެހޭ، ސިޔާސީ މަންފާއަށް ވެސް މި ކަން ނުކުރަން އެދެން،" ހަލީމް ވިދާޅުވިއެވެ.\nހަމަލާގެ ގެއްލުން ބޮޑުކުރަން ބޮމުގެ ތެރެއަށް އަޅާފައި ހުރި ރޭޒާ ފުއްތައް ނަޝީދުގެ ފުއްމާޕެމާއި ބަނޑާއި ފަޔަށް ވެސް ވަދެފައި ހުއްޓެވެ. ހަށިކޮޅަށް ވަދެފައި ހުރި އެ ރޭޒާ ފުއްތައް ނަގަން ހޭނައްތައިގެން 16 ގަޑިއިރުގެ އޮޕަރޭޝަންތަކެއް އޭޑީކޭ ހޮސްޕިޓަލްގައި ކުރިއެވެ. އަދި ހަފްތާއެއްހާ ދުވަސްވަން ދެން އޭޑީކޭގައި ފަރުވާ ދިނުމަށް ފަހު، އެމަނިކުފާނު ވަނީ މިދިޔަ ބުރާސްފަތި ދުވަހު ޖަރުމަން ވިލާތަށް ވަޑައިގެންފައެވެ.\nރައީސް ނަޝީދަށް ދިން ހަމަލައާ ގުޅިގެން ތިން މީހަކު މިހާތަނަށް ހައްޔަރުކޮށްފައިވެއެވެ. އެ އެންމެންނަކީ ވެސް ހަރުކަށި ފިކުރަށް ތަބާވާ ބައެއްކަން މިހާތަނަށް ރަސްމީ އިދާރާތަކުން އާންމުކުރި މައުލޫމާތުތަކުން އެނގެއެވެ.\nއެމްއެމްޕީއާރްސީ މައްސަލަ ބެލޭތޯ ރޭ ފަތިސް ނަމާދަށް ފަހު ވެސް ދުއާ ކުރިން - ދޮންބިލެތް\nމެއި 17, 2021 15:32\nބޯ އެއްޗެހިބުއިން ހުއްޓާލާފަ ދީނައް ފުރައްސާރަ ކުރުން ހުއްޓާލީމަ މައްސަލަ ހައްލު ވާނެ އެވެ.\nމެއި 17, 2021 15:41\nލާދީނީ ބޮޑު ބައިގަނޑެއް އިސްސަފުގަ އުޅޭ.\nމަރުދެނީ ޑިމޮކްރަސީ އަށް، އެއީ ހުޅަނގުން އިސްލާމް ދީނާ ދެކޮޅަށް ހަނގުރާމަ ކުރަން އުފައްދާފައިވާ އެއް ނިޒާމު.\nއިސްލާމް ދީނުގެ އުސޫލުތަކާ ޝަރުޢީ ޙުކުމް ތަކަށް ގޮން ޖަހާ މަލާމާތް ކުރޭ.\nދެން މިއަށް ކިޔަނީ ކީކޭ؟؟\nމެއި 17, 2021 15:48\nނުވާނެ ތިކަމެއް. ހަގީގަތް ވާނީ ހަމަ ހަގީގަތަށް\nއިޒުރޭލް މީ ހުންވާނީ ކޮމެ ހެވެއް އެދިގެންއަޔަސް\nހަމަޔަ ހޫދީންނަށް އެނޫން ބަޔަކަށްނުވާނެ\nމެއި 17, 2021 15:56\nދޮބިލެތަށް ބުނެލަން އޮތީ\nއެކަން ކުރެވޭނީ އެކަން ކުރަން ތިބިބަޔަކު އެކަން ހުޓާލީމަ ނޫން ހެއްޔެވެ\nއެމް ޑީ އެން ގެ އެކަކަށްވެސް ފިޔަވަޅު އެޅުން ހެއްޔެވެ\nއިސްލާމްދީނުގެ އަސާސް ތަކަށް މަންދު އިބުރާ ، އީވާ އިންތި އަދިވެސް އެމްޑީޕީގެ މެމްބަރުން ފާޅުގައި ވާހަކަ ނުދަންކަން ހެއްޔެވެ\nއެހެންވީމާ ބުނެވޭނީ ހަަމަ ލާދީނީ ކަންކަމޭ އެއީ އެހެންވީމާ ލ\nމެއި 17, 2021 16:00\nދީނައްފުރައްސާރަކުރި އެއްމެންހެން ތިބީމިސަރުކާރުގެ ބޮޑުންނައް..ދެން ކީކޭކިޔަންވީ..\nކޮންއަދަބެއްދިނީ ހެހެ މޮޔަނުގޮވާ\nލާދީނީ ލާދީނީ ލާދީނީ ލާދީނީ\nމެއި 17, 2021 16:19\nލާދީނީ ވީމަ ހަމަ ލާދީނީއޭ ކިޔަނީ.\nމެއި 17, 2021 16:21\nއެމްޑީޕީގެ ބޮލުގައި ލާދީނީ ޓެގުއަޅުވަނީ އެންޑީޕީގެ ބޮޑުން! ދަންނަވަންތޯ ؟ ސަރުކާރުގައި ތިބީ ލާދީނީ ވާހަކަ ދައްކާ މީހުން އެމްޑީޕީގެ ރައީސަކީ ލާދީނީ ވާހަކަ ދައްކަވާ ބޭފުޅެއް ވީމާ މި މީސްމީހުން ލާދީނީ ވާހަކަ ދެއްކުން ހުއްޓާލުމުން އެއްވެސް މީހަކު ޓެގެއް ނާލުވާނެ!\nމެއި 17, 2021 16:30\nނަޝިދު އެކޮޅުގަ ހުރެގެންވެސް ކަލެއަށް މަޖިލީހުގަ ދައްކަންވީ ވާހަކައިގެ ސްޕީޗް ފޮނުވާތަ.\nމެއި 17, 2021 16:32\nތިޔަކަން ކޮންދެވޭކަންނެތް ތިޔައީ ހަމަސީދާ ލާދީނީ އައްޕަޔަކަށް ނިސްބަތްވާ ޕާޓީ އެއް ، އާބިދާގެ މުހައްމަދު " އޯލްޓަރނޭޓިވް ނެރެޓިވުސް " އިސްލާމެއްގެ ނަމުގައި ހުރެ " ފްރީޑަމް ފޯރަމްގައި " ބައިވެރި ހަމައެކަނި ދިވެއްސަކީ ގ ކެނެރީގޭ މުހައްމަދު ނަސީދު ދެން ލާދީނީ ޓެގު ނައްޓާނީ ކިހެނަކުންތޯ ، ދޮންބިލެއް ކަޅުވިޔަސް ....\nމެއި 17, 2021 16:36\nރައީސްކަމުން އިސްތިއުފާދީފަ މުޅިގައުމުގައި ހުޅުޖެހީ ގައުމުދެކެވާލޯބިންތޯ ؟ ދިވެހިންނަށް ހެޔޮއެދޭލެއްބޮޑުކަމުންތޯ ؟ ދިވެހިންނަން ހައްގުވާ މިންވަރު ދޭންވެގެންތޯ ؟ ދޮންބިލެއް މޮޔަނުގޮވާ ....\nމެއި 17, 2021 16:41\nކެނެރީގޭ ނަސީދު އާ އެމް ޑީ ޕީ ނުލާ ދިވެހިން ކުރިއަރާދާން އަމާޒު ހިފަންވެއްޖެ ، ދިވެހިގައުމު ހަމަޖެހި ތަރައްގީވާނީ ފަނާކުރަނިވި ރީނދޫ ފިކުރާދުރުހެލިވެ ، އުފެއްދުންތެރި ފިޔާތޮށި ފިކުރާ ލާމެހިގެން މިއީ ފެންނަން އޮތް ބޮޑު ހަގީގަތެއް ރައީސް ޔާމީނުގެ ތަރައްގީގެ ހަބޭސް5އަހަރު ....\nތިޔަ ކަހަލަ ލާދީ ބޮޑެތިވަގުންނާ ޚިޔާނާތްތެރިންނާ މުޖުރިމުންނަށް ލާދީނީ ނުކިޔޭނެ އެއްވެސް ގޮތެއްނެތް ތިޔަ ބުނާ އެމްޑީޕީއަކީ ހަމަ ރަތްލާޖެހި ލާދީނީ ބައިގަނޑެއް މިނުވާނެ އެހެންގޮތެއް ތިޔަކަހަލަ މުޖުރިމުންތިބެގެން ހިނގާ ޖާމަޢަތެއް ރަނގަޅުވާނެތަ؟؟؟\nމެއި 17, 2021 16:50\nލާދީނީ މިހުން އުފެއްދީ އައްނި މައުމޫނު ދުއްވާލަން އެމީހުން އުފައްގާފަ ރާވާފަ މިހާ އެކަށި ހަރުވީމާ ދެންކިޔާނީ ހަރުކަށި މިހަމެއް ކަލެޔަކައް ނޭގުނު ތިމާފޭހުނު އިލޮށިގަޑު ތިމާ ލޮލަށެ ކިޔާނީ މިހެންވީމަތަ ބަލަ ކަލޭވެސް ދެން ތިޔަ ފެއިލްވީ ދެވަނަދައުރަކައްލާނަންތަ ކުރިމަތި ލަދުގައްނަވާ ލާނެ އަވަުމީހުން ލިބުނުއެއްޗެއްހިފައިގެން ފިލާނީކަންނޭގެ މިކަލޭގެވެސް ރައްޔިތުންނޭ ވިސްނާތި ހުރިހާގެއްލުމަކާ ތުރާލަކާ އުދަގުލެއްނިކަމެތި ރައްޔިތުނަނައް ލައްވާލާނީ\nމެއި 17, 2021 16:57\nކަލެޔާ ކަލޭގެ އެކުވެރިން އަނގައިން އެކިޔާ ނަގާ އެއްޗެހި ހުއްޓާލަން ގޮވީޔާ މާތާހިރުވާނެ\nމެއި 17, 2021 17:07\nކިހިނެއްހުއްޓާލާނީ......ތިޕާޓީގެ ބޮޑުންގެ ފުށުން އަބަދު ފެންނަނީ ލާދީނީ ކަންތައްތައް ކޮންމެ ދުވަހަކު ލާދީނީ ވާހަކަތައް...އެބައެއްގެ ކިބައިގަ ހަރުލާފަ ހުރިސިފައެއް ކިހިނެއް ނެތްސިފައަކަށް ހަދާނީ......ކަލޭމެން އެންމެން އެއްބަސްވެގެން އެސިފަދޫކޮށްލާ ރަނގަޅޫވެވޭތޯ ބަލަންވީނުން...\nތިކަމެއް ނުވާނެ ، އެމް.ޑީ. ޕީ އަކީ ލާދީނީ ފިކުރެއް\nމެއި 17, 2021 17:17\nމާ މައުސޫމު ބަޔެއް ކަމުގައި ދައްކަން އުޅުނަސް ލަނޑަޔާ ވާނީ ލަނޑޔާ އަށް. ލާދީނީއޭ ގޮވަނީ ހަގީގަތުގައިވެސް އެފަދަ ދީނާ ފުށުއަރާ ކަންކަން ފެންނާނީ. އެފަދަ ކަންކަމަށް ހިތްވަރު ދޭތީ!\nއެމްޑީޕީ އަކީ ޚުދު ހަރުކަށި، ހައްދުފަހަނައަޅާފައިވާ ބައިގަނޑެއް.\nޕާތީތައް މިޤައުމުން ފޮހެލަން ޖެހޭ\nމެއި 17, 2021 17:27\nހަލީމްއެގޮތައްރައްޔިތުންއަދި ސިޔާސީ ދީނީމީހުން ވާހަކަދައްކަނީ ސަބަބުތަކެއްހުރީމަ ތިބޭފުޅުންވެސް ތަންކޮޅެއްޒިންމާދާރުވެ އެފަދަ ޢަމަލުތަކުންނާ ވާހަކަތަކުންދުރުހެލިވެ ރިވެތިއަޚްލާގުގެވެރިންނައްވެއްޖެނަމަ ތިޔަވިދާޅުވާ އަޑުތައްނީވޭނެކަންޔަގީން އެފަދަވާހަކަ ރައީސް ނަޝީދުއަށްރައްދުކޮށް ރައްޔިތުންދައްކަނީ ނަޝީދުގެވެރިކަމުގައި ނަޝީދުގެ ޢަމަލްތަކާވާހަކަތައް ހުރިގޮތުން އެދައްކަނީރައްޔިތުންއަޑުއަހަން ބޭނުންނުވާ ވާހަކަތަކަކަށްވާތީ\nމެއި 17, 2021 17:31\nއިސްލާމް ދީނަށް ފުރައްސާރަކުރާ މީހުނަށް މަތީ މަޤާމް ތައްދީފަ އެހުންނަނީ އެމް ޑީ ޕީ ދެންވެސް ތި ކިޔަނީ ލާދީނީ ނުކިޔާށޭ ކަލޭމެންގެ ރޫޙާނީ ލީޑަރު ޖެޒުއިޓުންނަށް ދަޢުވަތުދިނީ ދެންވެސް ލާދީނީ އޭ ނުކިޔަން ވީތަ ، ކިޔާނަންް ﷲ ގަންދީ ހުވަކޮށްފަ ބުނަން ކިޔާނަން\nހަހަހާ ދެރަވޭދޯ . ނަރަކައަށް ކިޔާނީ ނަރަކަ. އެނގިއްޖެ\nމެއި 17, 2021 17:40\nލާދީނީ ނުކިޔަނީ ރަނގަޅުކަމުން.. އެމްޑީޕީއަކީ ގައުމަށް ޖެހިފައޮތް ބަލާވެރިކަމެއް\nމެއި 17, 2021 17:41\nސަރުކާރަށް ތާއީދުނުކުރާ ކޮންމެމީހަކީ ވަގެއްނޫން މާލެ އުޅެނީ މާލެ މިހުންނެއްނޫން ދޮންބިލެތް އަހިފަތަކަށް ނުވާނެ ސަލާމް\nމެއި 17, 2021 17:42\nފީބިލަތެކޭ ކަވާބެކޭ ގުޅައެކޭ ނުކިޔާ ރައްޔިތުންނަށް ކަމެއް ކޮށްދީބަލަ ފުރަތަމަ\nމެއި 17, 2021 17:46\nވައުދު ނުފުއްދާ ގުންޑާ ޕާޓީ\nއެމްޑީޕީގެ އިސް ފަރާތްތަކުން އިސްލާމްދީނުގެ ހަމަތަކާ ޚިލާފަށް ވާހަކަދެއްކުން ހުއްޓާލުމުން ތިޔަ ބުނާ ކަންތައް އޮޓޮމެޓިކުން ހުއްޓިގެން ދާނެ ކަނުގައި ދެކެން. ލާދީނީއޭ ބުނުމަކީ ކާފަރުކުރުމެއް ނޫން.\nއެހެން ބަޔަކު އެއްޗެއް ކިޔާލީމަ ހާދަ އަސަރެއް ކުރީ، ތިހުރިހާ ނުބައި އާދައެއް މިޤައުމުގަ ބިރެއް ނެތި ފެތުރީ އެމްޑީޕީ އިން ޑިމޮކްރަސީ ނަމުގަ، މިއަދު މިޤައުމުގެ އިޖްތިމާޢީ ފޭރާން ވީދި ކުދިކުދިވެފައި ވެސް މިއޮތީ ހަމަ ތިމީހުންގެ ސަބަބުން\nމެއި 17, 2021 18:34\nނުހުއްޓާނަން، އެމްޑީޕީއަކީހަމަ ލާދީނީ ބައިގަނޑެއް\nމެއި 17, 2021 18:58\nފިރުއައުނާ އޭނާގެ އައުވާނުންނޭދޯ ކިޔަންވީ!!!\nމެއި 17, 2021 19:12\nލާދީނީ ޓެގް އަޅުވައިދިނީ އެމެރިކާގައި އުޅޭ ގާތްތިމާގެ ކަމުގެ ގުޅުން ގާއިމުކޮށްގެން އުޅޭ ނަސާރާ ޖަމާޢަތަކުން. އެޖަމާއަތުން ނެރެފައިވާ ރިޕޯޓްތަކާއި ފޮތްތަކުގައި އެވާހަކަ ހުރީ. ފުރަތަމަ އެމީހުންނަށް ދަންނަވާ އެފޮތްތަކާއި ލީފްލެޓްތަކާއި ރިޕޯޓްތައް ބަދަލުކުރަން. އޭރުން އެހެން މީހުން ތިވާހަކަ ނުދައްކާނެ. ދައްކާ މީހުން އެވާހަކަ އެދައްކަނީ އެއީ ފެކްޓް ކަމަށް ބަލައިގެން. އިންޓަރނެޓުން އެލިޔުންތައް އެހުރީ އާންމުކޮށް ފެންނަން އަދި ލިބެން.\nމެއި 17, 2021 20:09\nކަލޭ މެމްބަރުކަމުން އިސްތިއުފާ ދީފަ ބިލަތްދޫ ގަ ފުޓްބޯލް ތީމެއް އިފައްދަން ދާން ފެނޭ ކެރޭނެތަ؟\nމެއި 17, 2021 20:42\nލާދީނީ މީހުނައްލާދީނީ ކިއޭނެ ނުހުއްޓުވޭނެ ކިއޭނެ ކިޔާނަން ލާދީނީ އެމްޑީޕީ\nއާނ! "ލަަާދީނީ" ކާ ޑާލާފަ *ކޮއްމެބިލެތެއްވެސްހެޔޮ" ކިޔަން ފަށަންވީ އުތަ؟ 👇ޗީ ޗީ! 😇😟\nއަވަހައް ދޮންނުވާ ބިލެތް ލާންވީނޫންުތޯ ލާދީނީކިޔުންހުތްޓުވަން\nމެއި 17, 2021 22:32\nހަގީގަތުގައި އަންނިއަށް ވެރިކަން 2008 ގައި ދިނީ އޭރު ދިވެހިން ޑިމޮކްރަސީއަށް އާ ވީމަ، ފަހުން އެންޑީޕީއަށް ނޫން ވެރިކަން ދިނީ ކޯލިޝަނަށް..އެކަމަކު ވެރިކަން ހޯދައިދިން މީހުން އެކަހެރި ކުރާ މަންޒަރު މިފެންނަނީ..ހުރިހާ ކަމެއް ކުރިއިރު ބުއްޅަބޭ އޮތީ އާއިލާ ގޮވައިގެން އިގަރޭސިވިލާތުގައި..ދެން އައިސް ޤާނޫނު ހަދާ މަޖިލީހަށް ވަދެ އިސްލާމްދީނާއި އިދިކޮޅު ޤާނޫނު ހެދުންކަމަކީ.. އެންމެ މަތީ ކޯޓަށް އަންހެން ފަނޑިޔާރުންލާފައި..ބިރަކާއި ނުލައި މަޖާކޮށްފައި.. ދީނާއި ދުރައް ގެންދަނީ ރައްޔިތުން..\nމެއި 18, 2021 01:09\nރާބޯ ޓެގްވެސް އަޅުވަންވީ ދެއްތޯ\nއެހެން ވެއްޖެޔާ ޖެހޭނީ ދެވަނަ ފަހަރައް ހިތާނުކުރަން


ހިތްފަޅައިގެންދާ ފަދަ މަންޒަރެއް، އަމިއްލަ ވަޒަނަށް ދިޔަ ދަތުރުމަތީގައި ބަނޑަށް މަރުވި މަންމަ “ހޭލައްވަން” ، ތުއްތު ދަރިފުޅު – Dhen.mv\nހިތްފަޅައިގެންދާ ފަދަ މަންޒަރެއް، އަމިއްލަ ވަޒަނަށް ދިޔަ ދަތުރުމަތީގައި ބަނޑަށް މަރުވި މަންމަ "ހޭލައްވަން" ، ތުއްތު ދަރިފުޅު\nMay 28, 2020 - 6:16 am\nކޮވިޑް19އިން ރައްކާތެރިވުމުގެ ގޮތުން އެޅި އެންމެ ބޮޑު ފިޔަވަޅު ކަމަށްވާ ފުރަ ބަންދާއި ގުޅިގެން ހިތާމަވެރި ހާދިސާތައް އެންމެ ގިނައިން ހިނގާ ޤައުމަކަށް އިންޑިއާ ވާނެއެވެ. ބައެއް މީހުން އެމީހުން ތިބި ސަރަޙައްދުން އަމިއްލަ ވަޒަނަށް ދިޔުމަށް ޓަކައި ހިނގާފައި އެތައް މޭލަކަށް ދަތުރުކުރެއެވެ. މިދަތުރު މަތީގައި އެތައް ބަޔަކު މަރުވެ އަނިޔާ ލިބިފައިވެއެވެ. އަނެއްބަޔަކު ދަތުރުމަތީގައި ވިހާ ، ދަރިފުޅު މަރުވެފައި އެބަހުއްޓެވެ.\nމިފަދަ ޙާދިޘާއެއް މިދިޔަ ހޯމަ ދުވަހު މިވަނީ އަނެއްކާވެސް ކުރިމަތިވެފައެވެ. ދިރިއުޅޭ ވަޒަން ނޫން އެހެން ސަރަޙައްދުތަކުގައި ދިރިއުޅޭ މީހުން އަމިއްލަ ވަޒަނަށް ދިޔުމަށްޓަކައި އިންޑިއާ ސަރުކާރުން އިންތިޒާމްކޮށް ދަތުރުކުރަމުންދާ ޚާއްޞަ ރެއިލް ދަތުރެއްގައި އަންހެނަކު މިވަނީ ބަނޑަށް ޖެހި މަރުވެފައެވެ. ކާނެ އެއްޗެއް ނުލިބި ، ޑިހައިޑްރޭޓްވެގެން މިއަންހެން މީހާ މަރުވީ އާއިލާގެ ބައެއް މީހުންނާއެކު ކުރި ދަތުރެއްގައެވެ. ތާށިވެފައި ތިބި ގުޖުރާތުގެ ސޫރަތު ސަރަޙައްދުން އަމިއްލަ ވަޒަން ކަމަށްވާ ބިހާރުގެ ކަޓިހަރް ޑިސްކްރިކްޓަށް ކުރި ދަތުރުގެ މެދު ތެރެއިން އަންހެން މީހާ މަރުވުމާއެކު އޭނާގެ ހަށިގަނޑު ވަނީ ބިހާރުގެ މުޒައްފަރު ރެއިލްވޭ ސްޓޭޝަނަށް ބާލާފައެވެ.\nމިއާއެކު ފެނިގެން ދިޔައީ ހިތް ފަޅައިގެންދާ ފަދަ ހިތްދަތި މަންޒަރެކެވެ. މީސްމީޑިއާގައި އާންމުވެފައިވާ މި ވީޑިއޯއިން ފެންނަނީ މަރުވި އަންހެން މީހާގެ ގައިމަތީގައި އަޅާފައި އޮތް ފޮތިގަނޑު ތެރޭގައި އޭނާގެ ތުއްތު ދަރިފުޅު އޮވެފައި ތެދުވެ ފޮތިގަނޑު ދަމާލާ ، މަންމަ ހޭލައްވަން މަސައްކަތް ކުރާ ތަނެވެ.\nމި ވީޑިއޯ އާންމުކުރަމުން ރަވީ ނަޔަރު ކިޔާ މީހަކު ބުނެފައިވަނީ މި ވީޑިއޯ ޚާއްޞަކޮށްފައިވަނީ ރެއިލްވޭ މިނިސްޓަރަށް ކަމަށެވެ. އޭނާ ބުނީ އެގައުމުގައި އޮތީ ފަގީރުން ދިރިތިބުމަށް އަގު ނުކުރާ ، ހިތެއް ނެތް ސަރުކާރެއް ކަމަށެވެ.\nމިފަދަ ހާދިޘާތައް އިންޑިއާގައި އާންމުވެފައިވުމާއެކު ރެއިލްވޭ މިނިސްޓަރަށާއި އިންޑިއާގެ ބީޖޭޕީ ސަރުކާރަށް އެގައުމުގެ ގިނަ ރައްޔިތުންގެ ނަފްރަތާއި ރުޅިވެރިކަން ދަނީ އިތުރުވަމުންނެވެ. މިދިޔަ އަންގާރަ ދުވަހު ވެސް މިފަދަ ޙާދިޘާތަކުގައި ދެމީހަކު މަރުވެފައިވެއެވެ.\nޒިނޭކޮށް، ރާބުއިން ފަދަ ބޮޑެތި ފާފަތައް ކޮށްފައި ތައުބާވެއްޖެނަމަ އެފާފަތަކަށް ގިޔާމަތް ދުވަހު ޢަޛާބު ދެއްވާނެތޯ؟


Sharuee dhaairaage gellifaivaa ithubaaru hoadheynee supreme court...\nރާއްޖެ - ޝަރުއީ ދާއިރާގެ ގެއްލިފައިވާ އިތުބާރު ހޯދޭނީ ސުޕްރ\nޝަރުއީ ދާއިރާގެ ގެއްލިފައިވާ އިތުބާރު ހޯދޭނީ ސުޕްރީމް ކޯޓުގެ ފަނޑިޔާރުން ވަކިކޮށްގެން : ރިޕޯޓް\nރިޕޯޓްގައި އިޝާރާތްކޮށްފައިވަނީ ރައީސް ޔާމީންގެ ވެރިކަން ނިމުނު އިރު ސުޕްރީމް ކޯޓުގެ ބެންޗުގައި ތިއްބެވި ފަނޑިޔާރުންނަށް\nސްޕްރީމް ކޯޓަށް މަތިކޮށްފައިވާ ޒިންމާ އަދާކުރުމުގައި އެ ކޯޓު ފެއިލްވެފައިވޭ\nޝަރުޢީ ދާއިރާ ހަރުދަނާކުރުމަކީ، ސަރުކާރުގެ ފުރަތަމަ 100 ދުވަހުގެ ތެރޭގައި ފެށުމަށް ވައުދުވެފައިވާ ކަމެއް\nކ. މާލެ | 10 އޮކްޓޯބަރ 2019 | ބުރާސްފަތި 13:49 | 2,958\nކުރީގެ ރައީސް އަބްދުﷲ ޔާމީންގެ ވެރިކަން ނިމުނު އިރު ސުޕްރީމް ކޯޓުގެ ބެންޗުގައި ތިއްބެވި ފަނޑިޔާރުން - ގޫގުލް\nސުޕްރީމް ކޯޓުން ޤާނޫނު އަސާސީއާ ޚިލާފަށް ޢަމަލުކުރުމުގެ ސަބަބުން ޝަރުއީ ދާއިރާގެ އިތުބާރު ގެއްލިފައިވާ ކަމަށާއި، އެ އިތުބާރު އަލުން ހޯދޭނީ ސުޕްރީމް ކޯޓުގެ ފަނޑިޔާރުން މަޤާމުން ވަކިކޮށްގެން ކަމަށް އެޓަރނީ ޖެނެރަލްގެ އޮފީހާ ގުޅިގެން ރާއްޖޭގެ ޝަރުއީ ދާއިރާ ދިރާސާކޮށް ސައުތު އެފްރިކާގެ ރިޓަޔާޑް ޖަސްޓިސް، ޔޮހްޔާން ކްރީގްލާ ނެރުއްވި ރިޕޯޓުގައި ބުނެފިއެވެ.\nކްރިގްލާގެ ރިޕޯޓްގައި އިޝާރާތްކޮށްފައިވަނީ ކުރީގެ ރައީސް ޢަބްދުﷲ ޔާމީންގެ ވެރިކަން ނިމުނު އިރު ސުޕްރީމް ކޯޓުގެ ބެންޗުގައި ތިއްބެވި ފަނޑިޔާރުންނަށެވެ. އަދި ފަހުން އެ ކޯޓަށް ޢައްޔަން ކުރި އައިޝާ ޝުޖޫނާއި ޑރ. އަޒްމިރަލްޑާ ޒާހިރުގެ ވާހަކަ މި ރިޕޯޓުގައި ނުހިމެނެއެވެ.\n"އެސެސްމަންޓް އޮފް ދަ ޖަސްޓިސް ސެކްޓަރ ރިފޯމް ޕްރޮޕޯޒަލްސް" ރިޕޯޓުގައި ބުނެފައިވަނީ ޤާނޫނު އަސާސީން ސްޕްރީމް ކޯޓަށް މަތިކޮށްފައިވާ ޒިންމާ އަދާކުރުމުގައި އެ ކޯޓު ފެއިލްވެފައިވާ ކަމަށެވެ. އަދި ސުޕްރީމް ކޯޓަކީ ޑިމޮކްރެޓިކް ވެރިކަމެއް ކުރުމަށް އޮތް ހުރަހެއް ކަމަށް ބުނެފައިވެއެވެ. މީގެ އިތުރުން ސުޕްރީމް ކޯޓަށް ލިބިދީފައިވާ ބާރުގެ ބޭނުން ނަހަމަ ގޮތުގައި ބޭނުންކޮށްފައިވާކަމަށް ވެސް މި ރިޕޯޓުގައި ވަނީ ފާހަގަކޮށްފައެވެ.\nކްރީގްލާގެ ރިޕޯޓުގައި ބުނެފައިވަނީ ރާއްޖޭގެ ރައްޔިތުން ޝަރުއީ ދާއިރާއަށް އިތުރުބާރު ނުކުރާ އެންމެ ބޮޑު އެއް ސަބަބަކީ ވެސް ސުޕްރީމް ކޯޓް ކަމަށެވެ. މީގެ އިތުރުން ސިޔާސީ ގޮތުން ކަންކަން ކުރުމަށް އެއިރު ވެރިކަމުގައި ހުންނެވި ފަރާތުން ސުޕްރީމް ކޯޓުގެ ފަނޑިޔާރުން އެތައް ކަމެއް ކުރުވި ކަމަށް ވެސް މި ރިޕޯޓުގައިވަނީ ބުނެފައެވެ.\nމީގެ އިތުރުން ސުޕްރީމް ކޯޓުގެ ފަނޑިޔާރުންނަށް އެކި އެކި ކަންކަމުގައި ކޮރަޕްޝަންގެ ތުހުމަތުކޮށްފައިވާ އިރު، މީގެ ތެރޭގައި ސިޔާސީ ގޮތުން އައި ކޮރަޕްޝަން ވެސް ހިމެނޭކަމަށް ވަނީ ބުނެފައެވެ. އަދި އެފަދަ ކޮރަޕްޝަންގެ ކަންކަމުގެ ތުހުމަތު ކުރެވުނީ އެއިރު ވެރިކަމުގައި ތިއްބެވި ފަރާތްތަކުން ބޭނުންވާ ގޮތަށް ކަންކަން ކުރުމަށް ކަމަށް ވެސް މި ރިޕޯޓުގައި ވަނީ ފާހަގަކޮށްފައެވެ.\nއަދި ސުޕްރީމް ކޯޓު ސިޔާސީ ކަންކަމުގެ ތެރެއަށް ވަތްކަމުގެ ކަންބޮޑުވުންތައް އެންމެބޮޑަށް އައީ މިދިޔަ އަހަރުގެ ފެބްރުއަރީ މަހުގައި ކަމަށް ރިޕޯޓުގައި ބުނެފައިވެއެވެ. އަދި މިކަންކަން އެންމެ ބޮޑުވެގެން ދިޔަކަމުގެ އަޞްލަކީ ފެބްރުއަރީ 2018 ގައި އެއިރުގެ ސަރުކާރުން ނެރުނު ކުއްލި ޙާލާތާއި ގުޅިގެން ކަމަށް ވެސް ބުނެފައިވެއެވެ.\nމި ރިޕޯޓުގައި ބުނެފައިވަނީ ފެބްރުއަރީގެ މައްސަލައިގައި ސުޕްރީމް ކޯޓުގެ ކުރީގެ ފަނޑިޔާރުންނާ ވެސް ވާހަކަ ދައްކަން މަސައްކަތް ކުރި ކަމަށާއި، އަދި ސުޕްރީމް ކޯޓުގެ ފަނޑިޔާރުންނާ ވެސް ވާހަކަދައްކަން މަސައްކަތް ކޮށްފައިވާ ކަމަށެވެ. ނަމަވެސް އެފަރާތްތަކުން އެދެވޭ ޖަވާބެއް ދީފައި ނުވާ ކަމަށް ވެސް މި ރިޕޯޓުގައި ފާހަގަކޮށްފައިވެއެވެ.\nމި ރިޕޯޓުގައި ބުނެފައިވަނީ ފާއިތުވެދިޔަ 10 އަހަރު ދުވަހުގެ ތެރޭގައި ސުޕްރީމް ކޯޓުން ޤާނޫނާ ޚިލާފް އެތައް ކަމެއްކޮށްފައިވާތީ އެ ކޯޓަކީ ރާއްޖޭގެ ޑިމޮކްރަސީއަށް އޮތް ބިރެއް ކަމަށެވެ.\nދިވެހިރާއްޖޭގެ ހެދިފައިވާ ޤާނޫނާއި ޤަވާއިދުތަކަށް ބޯލަނބާ ސިޔާސީ ފަރާތްތަކުގެ ނުފޫޒުން ޝަރުއީ ދާއިރާ މިނިވަން ކުރުމަށް އިންޓަނޭޝަނަލް ކޮމިޝަން އޮފް ޖޫރިސްޓުސް (އައިސީޖޭ) އިންނާއި ސައުތު އޭޝިޔަން ފޮރ ހިއުމަން ރައިޓްސް (އެސްއޭއެޗްއާރު) ގުޅިގެން 2015 ވަނަ އަހަރު ނެރުނު ފެކްޓް ފައިންޑިން ރިޕޯޓްގައި ގޮވާލާފައި ވީނަމަވެސް، އެކަންކަން އިޞްލާޙުވުމުގެ ބަދަލުގައި އިތުރަށް ގޯސްވެފައިވާކަމަށް އެ ރިޕޯޓުގައި ބުނެފައިވެއެވެ.\nރާއްޖޭގެ ޝަރުއީ ދާއިރާ އިސްލާހުކުރުމަށްޓަކައި މުޅި ޝަރުއީ ދާއިރާގެ އޮޑިޓެއް ހަދައި، އެ ދާއިރާގެ ހިންގުން ހަރުދަނާކުރުމަކީ، ސަރުކާރުގެ ފުރަތަމަ 100 ދުވަހުގެ ތެރޭގައި ފެށުމަށް ވައުދުވެފައިވާ ކަމެކެވެ.


އާމްދަނީގެ ފަރަގު ނައްތާލަން އަދި 275 އަހަރު ނަގާނެ\nދެ ޖިންސްގެ މީހުންގެ މެދުގައި އޮތް އާމްދަނީގެ ފަރަގު ހަމަހަމަވާން އަދި 250 ވަރަކަށް އަހަރަށް ވުރެ ގިނަ ދުވަސް ނަގާނެ ކަމަށް ވޯލްޑް އިކޮނޮމިކް ފޯރަމް (ޑަބްލިއުއީއެފް) އިން ބުނެފި އެވެ.\nޖަޕާނުގައި އަންހެން މުވައްޒަފުންނަށް އައިނު މަނާކުރަނީ\nޖަޕާނުގެ ކުންފުނިތަކުގައި ވަޒީފާއަދާކުރާ އަންހެން މުވައްޒަފުން ނަމްބަރު އައިނު އެޅުން މަނާކުރަމުންދާތީ އެކަމަށް ފާޑުކިޔުންތައް އަމާޒުވެއްޖެ އެވެ.\nފަތިހު ހަތަރެއް ޖަހާއިރު ހޭލައިގެން، ދަރިން ނިދިން ތެދުކޮށް ނަމާދަށާއި ސްކޫލަށް ފޮނުވައި ހެނދުނުގެ ސައި ތައްޔާރުކުރެ އެވެ. ހެދުންތައް ދޮވެ، ގޭތެރެ ފޮޅާ ސާފުކޮށް މެންދުރަށް ކައްކަ އެވެ. ސްކޫލާއި ޓިއުޝަން ގޭދޮށަށް ހިނގައި، ގޭގައި ދެން އުޅޭ މީހުންގެ ކަންކަން ބަލަހައްޓަ އެވެ. ރޭގަނޑު ނިދަން ވަންދެން އުޅެން ޖެހެނީ ކޮންމެވެސް...\nދުބާއީގެ ސެލޫނަކުން ނެނީންގެ ބޯ ހިލޭ ކޮށައިދެނީ\nބައެއް ވަޒީފާތަކުގައި އުޅޭ މީހުންނާ މެދު ގެންގުޅޭ ތަފާތުކުރުން ނައްތާލައި، އެންމެންނަށް ވެސް އިހްތިރާމްކުރުން ޕްރޮމޯޓްކުރުމުގެ ގޮތުން ދުބާއީގެ ސެލޫނަކުން، ގޭތެރޭގެ މަސައްކަތްކުރުމަށް ގެންގުޅޭ އަންހެނުންގެ ބޯ ހިލޭ ކޮށައިދޭ ކެމްޕޭނެއް ފަށައިފި އެވެ.\nއިމޯޖީއަކުން ޖަވާބު ދިނުމުން ވަޒީފާ ގެއްލިއްޖެ\nޗައިނާގެ ކުންފުންޏެއްގެ އަންހެން މުވައްޒަފަކު އޮފީހުގެ ވެރިޔާ އަށް އިމޯޖީއަކުން ޖަވާބު ދިނުމުން ވަޒީފާ ގެއްލިއްޖެ އެވެ.\nޖަޕާނު އަންހެނުން ހައި ހީލްސްއާ ދެކޮޅަށް ތެދުވެއްޖެ\nޖަޕާނުގެ ރަސްމީ ޑްރެސް ކޯޑްގައި އަންހެން މުވައްޒަފުން ހައި ހީލްސް އަށް އަރަން ޖެހޭތީ އެކަމާ ދެކޮޅަށް އަންހެނުން ޕެޓިޝަނެއްގައި ސޮއިކުރަން ފަށައިފި އެވެ.\nMarch 08, 2019 39\nއަންހެނުންނާއި ފިރިހެނުންގެ އާމްދަނީގެ ބޮޑު ފަރަގު\nމާލޭގައި ވަޒީފާ އަދާކުރާ މީހުންގެ ތިންބައިކުޅަ އެއްބަޔަކީ އަންހެނުންނެވެ. އެކަމަކު މާލޭގައި އަދާކުރާ މައިގަނޑު ވަޒީފާ އިން ލިބޭ މުސާރަ ފިރިހެނުންނަށް ވުރެ އަންހެނުންނަށް އެވްރެޖްކޮށް 32 ޕަސެންޓް ކުޑަ އެވެ. އެއީ މުޅި ރާއްޖޭގެ ނިސްބަތުން ވެސް ބޮޑު ފަރަގެކެވެ.\nFebruary 02, 2019 4\nބޯކޮށުމުގެ ވިޔަފާރި މި ކުދިން ކުރާ ގޮތް ތަފާތު\nއާއިލާ އަށް އެހީވާން އާމްދަނީ ހޯދަން މަސައްކަތްކުރުމަކީ ވަކި ޖިންސަކަށް ހާއްސަ ކަމެއް ނޫނެވެ. އިންޑިއާގެ އުއްތަރު ޕްރަދޭޝްގެ ބަންވާރީ ޓޯލާ އަވަށުގައި ދެ އަންހެން ކުއްޖަކުއާމްދަނީ ހޯދަން ކުރާ މަސައްކަތުގެ ސަބަބުން އެތައް ބައެއްގެ ސަމާލުކަން ވަނީ ލިބިފަ އެވެ.\nވަޒީފާ އަދާކުރާ މައިން ސްޓްރެސް އަށް ސަމާލުވޭ\nއެއް ކުދިންނަށް ވުރެ ގިނަ ކުދިން ތިބޭ، ފުލް-ޓައިމް ވަޒީފާ އަދާކުރާ މައިން ސްޓްރެސް ވުމުގެ ފުރުސަތު އެހެން މީހުންނާ އަޅާބަލާއިރު 40 ޕަސެންޓް ބޮޑު ކަމަށް ދިރާސާއެއްގައި ބުނެފި އެވެ.\nMarch 08, 2018 18\nއަންހެނުންނަށް ވެސް ފަހި އެމްއެމްއޭ: މިސާލެއް\nއައިޓީ، ސެކިއުރިޓީ އަދި މެއިންޓެނެންސް ވަޒީފާއެއް ވިޔަސް، ދެ ޖިންސުގެ މީހުންނަށް ފުރުސަތު އޮތްކަން އެ ތަނުގެ އިއުލާނުތަކުގައި ލިޔެފައި އޮއްވާ ފެނިފައިވެ އެވެ. އަންހެން މުވައްޒަފަކު ޖެހިލުންވެ، ފަސް ޖެހުނަސް ހިތްވަރުދީ، ކުރިއަށް ދާން އެހީތެރިވެދޭނެ އެވެ. ވިހެއުމާ ގުޅިގެން ލިބޭ ޗުއްޓީގެ މުއްދަތަކީ، މުސާރަ ލިބޭ ގޮތަށް، ހަ މަސް...\nއެމްޑަބްލިއުއެސްސީން މެޓާނިޓީ އާ ޕޮލިސީއެއް ނެރެފި\nމާލޭ ވޯޓާ އެންޑް ސްވަރޭޖް ކޮމްޕެނީ (އެމްޑަބްލިއުއެސްސީ) ގެ މާބަނޑު މުވައްޒަފުންނާއި ޅަދަރި މައިންނަށް ގޭގައި ތިބެގެން މަސައްކަތް ކުރެވޭ ފަދަ ސިޔާސަތެއް އެ ކުންފުނިން ތައާރަފުކޮށްފި އެވެ.\nMay 16, 2017 173\nއަންހެނުންނަށް ބެގީއެއް ނުކުރެވޭނެއޭ؟!\nފިރިހެނުން ބެގީކުރުން ހުއްދަވެފައި އަންހެނުން ބެގީކުރުން މަނާވާންވީ ކީއްވެގެން ހެއްޔެވެ؟ މި ސުވާލު އުފެދި ބޮޑު ބަހުސަކަށް ބަދަލުވީ ފެނަކަ ކޯޕަރޭޝަންގެ މުވައްޒަފުން ހެދުން އަޅަންވީ ގޮތުގެ ގަވާއިދަށް ގެނައި އިސްލާހަކާ އެކު އެވެ. އެ ކުންފުނީގެ އަންހެން މުވައްޒަފުންނަށް، ބުޑު ފާޅުވާ ކަހަލަ ހެދުން އެޅުން މިހާރު މަނަ އެވެ. އެ...\nMarch 08, 2017 50\nނުސީދާކޮށް ކުރާ ބޮޑު ތަފާތު\nއަންހެނުންނާއި ފިރިހެނުން ތަފާތުކުރާ ކަމަށް، ވަޒީފާ ދޭ ބައެއް ފަރާތްތަކުން އެއްބަސްވޭ


ސޮފްޓްވެއަރ ޑިވޮލޮޕަރ، ކޮންސަލްޓަންޓް - ސިވިލް ސަރވިސް ކޮމިޝަން\nސޮފްޓްވެއަރ ޑިވެލޮޕަރ - ކޮންސަލްޓަންޓް\nކަނޑައެޅިފައިވާ ތާވަލާ އެއްގޮތަށް މަސައްކަތް ނިންމުން\n1 އަހަރު (މަސައްކަތުގެ ފެންވަރަށް ބެލުމަށްފަހު މުއްދަތު އިތުރު ކުރެވޭނެ)\nސޮފްޓްވެއަރ އިންޖިނިއަރިންގ، އިންފޯމޭޝަން ޓެކްނޮލޮޖީ ނުވަތަ ކޮމްޕިއުޓަރ ސައިންސްގެ ދާއިރާއިން ދިވެހިރާއްޖޭގެ ގައުމީ ސަނަދުގެ އޮނިގަނޑު ލެވެލް7ނުވަތަ 8 ގެ ސަނަދެއް ހާސިލްކޮށްފައިވުމާއެކު، ސޮފްޓްވެއަރ ޑިވެލޮޕްމަންޓްގެ ދާއިރާއިން2އަހަރު ދުވަހުގެ މަސައްކަތު ތަޖުރިބާ ލިބިފައިވުން\n(މި މަސައްކަތަށް ބޭނުންވާ ފެންވަރާއި ކޮންމެހެން ބޭނުންވާ ޝަރުތުގެ އިތުރު ތަފްސީލު އަދި "ޓާމްސް އޮފް ރިފަރެންސް" މިއޮފީހުގެ ވެބްސައިޓް www.csc.gov.mv އިން ލިބެން ހުންނާނެއެވެ.)\nބޭނުންވާ ސިސްޓަމްތަކާއި އެޕްލިކޭޝަންތައް ފަރުމާކޮށް ތައްޔާރުކުރުން އަދި އެޕްލިކޭޝަން ތައްޔާރުކުރުމުގައި ގެންގުޅެންޖެހޭ އުސޫލުތަކާއި މިންގަނޑުތައް އޮފީހުގެ އިސްވެރިންގެ ލަފައާއި އިރުޝާދުގެ މަތިން ކަނޑައަޅާ އުފެއްދުންތެރިކަން އިތުރުކުރެވޭނެހެން މަސައްކަތްތައް ކުރުން.\nއެހެން މީހުންނާ އެކު މަސައްކަތްކޮށް އެޕްލިކޭޝަނުގައި ދިމާވާ މައްސަލަތައް ދެނެގަނެ، އެޕްލިކޭޝަން ބޭނުންކުރާ ފަރާތްތަކަށް ދަތިނުވާނެހެން ވީ އެންމެ އަވަހަކަށް މައްސަލަތައް ހައްލު ކުރުމާއި އާ އެޕްލިކޭޝަންތަކާއި އޭގައި އެކުލެވިގެންވާބައިތައް ތައްޔާރުކުރުން\nސްޓޭންޑަޑްތަކާއި އެއްގޮތް ސޮފްޓްވެއާރ އާއި ގުޅޭ ޑޮކިއުމެންޓޭޝަން ލިޔެ ބެލެހެއްޓުނ.\nސިސްޓަމް ޑިޒައިން ކުރުމާއި ޑިވެލޮޕްކުރުން\nއެޕްލިކޭޝަން ފޮނުވަންވީ ތާރީޚު އަދި ހުށަހަޅަންޖެހޭ ލިޔުންތައް:\nމި މަސައްކަތް ކޮށްދިނުމަށް ޝައުގުވެރިވާ ފަރާތްތަކުން، އެ ފަރާތްތަކުގެ ސިޓީއާއި، ސީވީއާއި، އައިޑީ ކާޑު ކޮޕީއާއި، ތަޢުލީމީ ފެންވަރު އަދި މަސައްކަތުގެ ތަޖުރިބާ އަންގައިދޭ ލިޔުންތައް، 2019 ޖުލައި 14 ވާ އާދިއްތަ ދުވަހުގެ 14:30 ގެ ކުރިން މި ކޮމިޝަނަށް ހުށަހެޅުއްވުން އެދެމެވެ.\nމަތީގައިވާ މަޢުލޫމާތުތަކުގެ މައްޗަށް ރިޢާޔަތްކޮށް، މި މަސައްކަތް ކުރުމަށް ޙަވާލުކުރާ ފަރާތެއް ހޮވާނީ، ކަނޑައެޅިފައިވާ ގޮތްތަކުގެ މަތިން، މި މަސައްކަތްކޮށްދިނުމަށް ހުށައަޅާ ފަރާތްތަކާއެކު ކުރެވޭ އިންޓަރވިއުތަކާއި ގާބިލުކަން ވަޒަންކުރުމަށް ކުރެވޭ އެސެސްމަންޓްތަކުގެ ނަތީޖާ އަށް ބަލައިގެންނެވެ. މި ގޮތުން މީހަކު ހޮވުމުގައި ތިރީގައިވާ ކަންތައްތަކަށް ބެލޭނެއެވެ.\nތަޢުލީމީ ފެންވަރު – (ކަނޑައެޅިފައިވާ އިންސައްތަ: 15)\nމަސައްކަތުގެ ތަޖުރިބާ- (ކަނޑައެޅިފައިވާ އިންސައްތަ: 10)\nއުފެއްދުންތެރިކަން – (ކަނޑައެޅިފައިވާ އިންސައްތަ: 30)\nގާބިލްކަން ހުރި މިންވަރު- (ކަނޑައެޅިފައިވާ އިންސައްތަ: 45)\nއިންޓަރވިއު އަދި އެސަސްމަންޓް އޮންނާނެ ތަނާއި، މުއްދަތު:\nމި މަގާމަށް މީހަކު ހޮވުމަށް ބާއްވާ އިންޓަރވިއު އަދި އެސެސްމަންޓް 2019 ޖުލައި 15 ން 2019 ޖުލައި 31 އާ ދެމެދު ސިވިލް ސަރވިސް ކޮމިޝަނުގެ އިދާރާ (މަޖީދީމަގު، 20040 /މާލެ) ގައި ބޭއްވުމަށް ވަނީ ހަމަޖެހިފައެވެ.\nމި އިޢުލާނާއި ގުޅިގެން މަޢުލޫމާތު ސާފުކުރުމަށް ގުޅާނީ 3307358 ނުވަތަ 3307307 ނަންބަރު ފޯނާއެވެ. އީމެއިލް އެޑްރެހަކީ [email protected] އެވެ. އިތުރު މަޢުލޫމާތު މި ކޮމިޝަނުގެ ވެބްސައިޓު http://www.csc.gov.mv ގައި ވާނެއެވެ.\n1 ޛުލްޤައިދާ 1440\nޕަބްލިޝްކުރި ގަޑި: 1848\nސުންގަޑި: 14 ޖުލައި 2019 1430


SunOnline: Midhiya mahu MIRA ah 1 billion rufiya libijje\nމިދިޔަ މަހު މީރާ އަށް އެއް ބިލިއަން ރުފިޔާ ލިބިއްޖެ\nމޯލްޑިވްސް އިންލެންޑް ރެވެނިއު އޮތޯރިޓީ (މީރާ) އިން ދައުލަތަށް މިދިޔަ މަހުގެ އާމްދަނީގެ ގޮތުގައި އެއް ބިލިއަން ރުފިޔާ ލިބިއްޖެ އެވެ.\nމީރާ އިން މިއަދު އާންމުކުރި މިދިޔަ މަހުގެ މާލީ ބަޔާނުން ދައްކާ ގޮތުން މިދިޔަ މަހު މީރާ އިން ދައުލަތަށް އެއް ބިލިއަން ރުފިޔާ ވަނީ ލިބިފަ އެވެ. މީރާއަށް ލިބިފައިވާ ޖުމްލަ އާމްދަނީގެ ތެރެއިން 39.7 މިލިއަން ރުފިޔާ ލިބިފައި ވަނީ ޑޮލަރުން ކަމަށް މީރާގެ މާލީ ބަޔާނުން ދައްކަ އެވެ.\nމިހަރުގެ އޮގަސްޓް މަހު މީރާއަށް ލިބުނު އާމްދަނީ އަކީ މިދިއަ އަހަރުގެ އޮގަސްޓް މަހާ އަޅާބަލާ އިރު 0.4 ޕަސެންޓް ދަށް އަދަދެއް ކަމަށް މީރާގެ މާލީ ބަޔާނުން ހާމަކުރެ އެވެ.\nމީރާގެ މާލީ ބަޔާނުން ދައްކާ ގޮތުގައި މިދިޔަ މަހު މީރާއަށް އެންމެ ބޮޑު އާމްދަނީއެއް ލިބުނީ ޖީއެސްޓީ އިންނެވެ. އެއީ ޖުމްލަ އާމްދަނީގެ 46 ޕަސެންޓެވެ. ދެވަނައަށް މީރާއަށް އެންމެ ބޮޑު އާމްދަނީ އެއް ލިބިފައި ވަނީ 16.2 ޕަސެންޓާ އެކު ރަށްތަކާއި ފަޅުތައް ދޫކުރުމުން ލޭންޑް އިކިއުޒިޝަން ފީގެ ގޮތުގަ އެވެ.\nމީގެ އިތުރުން މީރާއަށް ލިބިފައިވާ ޖުމްލަ އާމްދަނީގެ ތެރޭގައި ފަސިންޖަރުންގެ އަތުން ނަގާ އެއާޕޯޓް ސާވިސް ޗާޖާއި ވިޔަފާރީގެ ފައިދާއިން ނަގާ ޓެކްސް (ބީޕީޓީ) އާއީ ގްރީން ޓެކްސްގެ އިތުރުން ދައުލަތަށް ނަގާ އެހެނިހެން ފީގެ ގޮތުގައި ލިބުނު ފައިސާ ވެސް ހިމެނޭ ކަމަށް މީރާގެ މާލީ ބަޔާނުން ދައްކަ އެވެ.\nމިދިޔަ އަހަރުގެ ޖުލައި މަހުގެ ދައްކަން ޖެހޭ ފައިސާ އެ އަހަރުގެ އޮގަސްޓް މަހުގައި ދައްކާފައި ވާތީ މިދިޔަ އަހަރުގެ އޮގަސްޓް މަހާއި އަޅާބަލައި މި އަހަރުގެ މީރާގެ އާމްދަނީ ދަށްވެފައިވާ ކަމަށް މީރާގެ މާލީ ބަޔާނުގައި ބުނެ އެވެ.\nމީރާ މާލީ ބަޔާން ދައުލަތުގެ އާމްދަނީ\nއަލިދޫގެ ކުއްޔާއި ޖޫރިމަނާގެ ގޮތުގައި 29 މިލިއަން ޑޮލަރު ދެއްކުމަށް ޔޮޓް ޓުއާސްގެ މައްޗަށް ހުކުމް ކޮށްފި 22 ގަޑި 1 މިނެޓް ކުރިން\nޓޫރިޒަމް ނޫން ދާއިރާތަކުގެ ޖީއެސްޓީ އޮންލައިންކޮށް ދައްކަން ލާޒިމުކޮށްފި 1 ހަފްތާ5ގަޑި ކުރިން\nވެހިކަލް ފީގެ ގޮތުގައި މީރާއަށް ލިބުނު އާމްދަނީ 13 ޕަސެންޓް އިތުރުވެއްޖެ 1 ހަފްތާ7ގަޑި ކުރިން\nމޭމަހު މީރާއަށް އެއް ބިލިއަން ރުފިޔާގެ އާމްދަނީއެއް2ހަފްތާ5ދުވަސް ކުރިން\nޓެކްސްގެ ގޮތުގައި 2.5 މިލިއަން ރުފިޔާ ދައުލަތަށް ދެއްކުމަށް މީހެއްގެ މައްޗަށް ހުކުމް ކޮށްފި2ހަފްތާ6ދުވަސް ކުރިން


އެ ދުވަހުގެ ރެއެވެ. ހަމޫދުގެ އާއިލާއާއި ވާސިފުގެ އާއިލާގެ މެންބަރުން އޮލަ ވާހަކައެއްގައި ސަފާރީގައި ތިއްބެވެ. ވާސިފުގެ ނަޒަރު ހުއްޓެމުން ދިޔައީ ހަނީފާއަށެވެ. އޭނާގެ މޫނަށެވެ. އިރުއިރުކޮޅާ ވާސިފު ސިއްރުން ބަލައިލައެވެ. އެކަން ހަނީފާއަށް ވެސް އިހުސާސް ކުރެވެއެވެ. އޭނާ ވެސް ނުބަލަންކަމަށް ހެދިގެން އިނދެ ބަލަމުން ދިޔައީ ވާސިފަށެވެ. ވާސިފު ލޮލުން ގޮތެއް ހަދައިލަމުން ދުލުގެ ކޮޅު ބޭރަށް ނެރެލަމުން ތުންފަތުގައި ޖައްސާލައެވެ. ހަނީފާ ލަދުގަންނަ ގޮތްވިއެވެ. ވާސިފުގެ ހަރަކާތްތަކުން އޭނާއަށް ނުބައި މާނައެއް ކުރެވޭން ފެށީމައެވެ.\nހަނީފާ ބަލައިލީ ވާސިފުގެ އަންހެނުން ވާޖިދާއަށެވެ. އެމީހުން ތިބީ އޮލަ ވާހަކައެއްގައެވެ. ހަމޫދާއި ދެމީހުން ހީނހީނފައި ވާހަކަ ދައްކަމުން ދިޔައެވެ. ހަނީފާ ބޭނުންވީ ދުރަށް ޖެހިލާށެވެ. ވައި ޖައްސާލާ އަރާމުކޮށްލާށެވެ. އެހެންވެ އޭނާ އަތަށް ޖޫސްތަށްޓެއް ހެޔޮ ކޮށްލަމުން ބޭރަށް ނުކުމެލިއެވެ. ވާސިފަށް އެ މަންޒަރު ފެނުނެވެ.\nވާސިފު ވެސް ޖޫސްތަށްޓެއް ހިފައިގެން ބޭރަށް ނުކުމެލިއެވެ. އޭނާ ބަލައިލީ ހަނީފާ ހުރި ދިމާ އަށެވެ. ރޭލިންގެ އަތް އަޅުވާލައިގެން މޫދަށް ބޯދީގެން އޭނާ އޮތް ގޮތް ފެނިފައި ވާސިފު ގާތަށް ހިނި އަންނަ ގޮތްވިއެވެ.\n"ވަރަށް މީރު." ހަނީފާ ގާތަށް ގޮސް ހުއްޓިލައި ރޭލިންގައި އަތް އަޅައިލަމުން ވާސިފު ބުނެލިއެވެ.\nހަނީފާ ސިހިފައި ބަލައިލިއެވެ. އޭނާ ލަދު ގަންނަ ގޮތްވިއެވެ. ފާޑަކަށް ރަކިވެލަމުން ވާސިފުގެ މޫނަށް ބަލައިލިއެވެ. ދެވަނަ ސިކުންތުގައި އޭނާގެ މޫނު މަތިން ނުރުހުމުގެ އަސަރުތައް ފާޅުވިއެވެ.\n"އަދިވެސް ހަމަ އެހާ ރުޅި އާދޭތަ؟" ވާސިފު ސުވާލުކޮށްލީ ލަސް ލަހުންނެވެ.\nހަނީފާ ލަދުރަކި ގޮތަކަށް ބަލައިލީ ވާސިފުގެ މޫނަށެވެ.\n"މާނައަކީ އާނ އެކޭތަ؟" ވާސިފުގެ ދެވަނަ ސުވާލު އަމާޒުކޮށްލީ ހަނީފާގެ މޫނުމަތީގެ ކުލަވަރަށް ބަލައިގެން ހުރެއެވެ.\nހަނީފާ ނޫނެކޭ ބުނުމުގެ ގޮތުން ބޮލުން ހަރަކާތްކޮށްލިއެވެ. ވާސިފު ލުއި ގޮތަކަށް ހިނިތުންވެލިއެވެ. އޭނާ އެނބުރިލަމުން މޫދަށް ފަސްދިނެވެ. ރޭލިންގައި ލެނގިލަމުން ބަލައިލީ ސަފާރީ ތެރޭގައި ތިބި ހަމޫދާއި ވާޖިދާއަށެވެ. އޭރުވެސް ހަމޫދާއި ވާޖިދާ މަޖާ ވާހަކައަކަށް ގެއްލިފައި ތިބި މަންޒަރު ފުސް ބިއްލޫރީގެ ތެރެއިން ފާހަގަވަމުން ދިޔައެވެ. އެމީހުންނަށް އެދެ މީހުންގެ ހަރަކާތް ފެނުނަސް އެތެރެއަށް ބޭރުގައި ހިނގާ ކަންކަން ނުފެންނާނެ ކަން ވާސިފަށް އެނގެއެވެ.\n"އަހަންނަށް ހަމަ އެހާ ބޮޑު ކުށެއްތަ ކުރެވުނީ؟" ވާސިފު ހިންދިރުވާލަމުން އަހައިލިއެވެ.\n"ތިބުނީ؟" ހަނީފާ ސުވާލުގެ ނަޒަރުން ވާސިފާ ދިމާއަށް ބަލައިލިއެވެ.\nހަނީފާ ވެސް ވާސިފު ހުރި ގޮތަށް އެނބުރިލައި ރޭލިންގެ ލެނގިލިއެވެ.\n"މީހަކު ދެކެ ލޯބިވެވުން. އެ ލޯބީގައި ދީވާނާވުން. ރައްޓެހިވަން އެހުން. އިންނަން އެހުން." ވާސިފު އެއް ނޭވާއިން އަމުނައިލިއެވެ.\nހަނީފާ ހިނިތުންވެލިއެވެ. އޭނާ ބަލައިލީ ސީދާ ވާސިފުގެ މޫނަށެވެ.\n"ހަމަ އެހާ ލޯބިވޭތަ؟" ފުން ނޭވާއެއް ދޫކޮށްލަމުން ހަނީފާ ބުނެލިއެވެ.\n"ވަރަށް ބޮޑަށް. ދުނިޔޭގައިވާ ހުރިހާ އެއްޗަކަށް ވުރެ ވެސް. ހަނީއަކަށް ނޭނގޭ ލޯތްބަކީ ކޮބައި ކަމެއް. ހިތްހަމަ ޖެހުމަކީ ކޮބައި ކަމެއް؟"\n"ލޯތްބަކީ ކޮބައިކަން ދަސްކޮށްދޭންތަ މި ދަތުރު ރޭވީ؟" ހަނީފާ ލާނެތް ގޮތަކަށް ބުނެލިއެވެ.\n"އެވެސް މަގުސަދަކަށް ވެދާނެ،" ވާސިފު ބަލައިލީ ސީދާ ހަނީފާގެ މޫނަށެވެ. "އަހަރެން މިއަދު ވަރަށް ހިތްހަމަ ޖެހުނު. ވަރަށް ބޮޑަށް އުފާ ވެސް ވެއްޖެ. އަހަންނަށް ޔަގީން ކުރެވުނު ކަމަކީ ހަނީ ވެސް އަހަރެން ދެކެ އިންތިހާއަށް ލޯބިވާކަން. އަހަންނަށް އެދޭކަން. އެކަން މިއަދު ކަށަވަރުވެއްޖެ."\nހަނީފާ މޫނު މައްޗަށް ފާޑެއްގެ ގޮތްތަކެއް ވާން ފެށިއެވެ. އޭނާގެ ނޭވާ އަވަސްވެ މީހާ ހާސްވާ ގޮތްވާން ފެށިއެވެ.\n"މާނައަކީ؟ އަހަރެން... އަހަރެން..." ހަނީފާ ހާސް ނުވާކަމަށް ހެދެން އުޅުނެވެ.\nއޭނާގެ އަތުގައި ހުރި ޖޫސްތަށީގައި ބާރަށް ހިފައިލިއެވެ. ދަތްޕިލައަށް ބާރުކޮށްލިއެވެ.\n"ދެން މާ ހާސް ނުވޭ އަހަންނަށް މިއަދު އެކަން ކަށަވަރު ވެއްޖެ. ވަރަށް ބޮޑަށް ތޭންކްސް." ވާސިފު ލާނެތް ގޮތަކަށް ބުނެލިއެވެ.\n"ކީކޭ ތި ކިޔަނީ؟ އަހަންނަކީ މީހެއްގެ އަނތްބެއް. އަހަންނަކީ ފެންނަހާ މީހުންނާ އެކު އުޅޭނެ މީހެއް ނޫން. އަހަރެން އަބަދުވެސް ހުންނާނީ އަހަރެންގެ ގޮތުގައި." ހަނީފާ ރުޅި އަންނަ ގޮތްވާން ފެށިއެވެ.\n"ރަނގަޅު. ތި ހަނީގެ މައްސަލައަކީ މާ ބޮޑަށް ގަދަ ބަސް ބުނުން. ގަދަ ހަދަން އުޅުން،" ވާސިފު ޖޫސް ތަށީގައި ތުން ޖައްސައިލިއެވެ. "މީހެއްގެ އަނތްބެއްކަން ހަނީއަށް ނޭނގޭ ހިނދުކޮޅުތައް ވެސް އާދެއެއްނު ދޯ."\n"ކީކޭތަ ކިޔަން ތިއުޅެނީ؟" ހަނީފާ ރުޅި އަންނަ ގޮތްވާން ފެށިއެވެ. "ތިއޭ އަހަރެން ވާސިފު ދެކެ ރުޅި އަންނަން ޖެހޭ ސަބަބަކީ. އަހަންނަށް މިއަދު ވެސް ގަބޫލުކުރެވެނީ އަހަރެން އެ ދުވަހު ނިންމި ނިންމުމަކީ އެންމެ ރަނގަޅު ނިންމުން ކަމަށް. ވާސިފަށް ނޫނެކޭ ބުނީ ވާސިފަކީ ކާކުކަން އަހަންނަށް ވަރަށް ރަނގަޅަށް އެނގޭތީ."\n"އަހަރެންގެ މައްސަލައެއް ނެތް. އަހަރެން ބޭނުންވާ ހުރިހާ ކަމެއް ކޮށްފިން. ދެން ހާސިލުކުރާނެ މާގިނަ ކަންކަމެއް ނެތް. ދެން ކުރާކަމެއް ކުރާނީ ހަނީ. އަހަރެންވީ ލޯބީގެ ބަދަލު އަހަރެން ހަނީއަށްދީފިން." ވާސިފު މަލާމާތުގެ ރާގުގައި ބުނެލިއެވެ.\nހަނީފާ ހިނގައި ގަންނަން ފައި ހިއްލައިލިއެވެ. އޭނާ އުޅުނީ އެތެރެއަށް ދާށެވެ. ވާސިފުގެ ވާހަކަތަކުން މުޅި މީހާގެ މޫޑު ހަރާބުކޮށްލީމައެވެ. ދަތުރު އާދެވުނީތީ އޭނާގެ އަމިއްލަ ނަފުސަށް މަލާމާތް ކުރާން ފެށިއެވެ.\n"އިހަށް މަޑުކޮށްބަލަ." ވާސިފު ހިފައިލީ ހަނީފާގެ އަތުގައެވެ.\nވާސިފުގެ އަތަށް ގެނައި ކުއްލި ހަރަކާތަކާ އެކު އޭނާއާ ދިމާއަށް ހަނީފާ ދަމައިގަތެވެ. ނުވިސްނާ ހުރުމުގެ ސަބަބުން ހަނީފާ ތަތްވީ ވާސިފުގެ މޭގައެވެ. އެއާއެކު އަތުގައި ހުރި ޖޫސްތަށި ބަންޑުންވީ ވާސިފުގެ ހުދުކުލައިގެ ގަމީހަށެވެ. ވާސިފު ބާރުބާރަށް ހަނީފާގެ ގައިގައި ބައްދައިލިއެވެ. ހަނީފާއަށް އުނދަގޫވިއެވެ. އޭނާ އުޅުނީ ސަލާމަތް ވެވޭތޯއެވެ. ނަމަވެސް ވާސިފު ދެ އަތަށް ބާރުކޮށްލިއެވެ. ހަނީފާގެ މޫނު އޭނާގެ މޭގައި ތަތްވާ ވަރަށް ބާރުކޮށްލިއެވެ.\nހަނީފާއަށް އެތެރެއަށް ނޭވާ ދަމައިލިއެވެ. އޭނާގެ ނޭފަތުގައި ތަތްވި މީރުވަސް ސިކުނޑިއާ ހަމައަށް ވާސިލުވިއެވެ. އެއާއެކު ހަނދާންތަކެއް އާވާން ފެށި ކަހަލައެވެ. ކުލަ ނުވާ މަންޒަރުތަކެއް ހިޔަނިތަކެއް ގޮތުގައި ފެންނަމުން ދިޔައެވެ. ގައިގޯޅި މަންޒަރުތަކެކެވެ. އޭނާގެ ސިކުނޑި ބުނެދެމުން ދިޔައީ އެހެން އިހުސާސްތަކެކެވެ.\n"އަދިވެސް ހަމަ ބޭނުންވޭ ދޯ." ވާސިފު ލާނެތް ރާގެއްގައި ބުނެލިއެވެ.\n"ވާސިފު މޮޔަވީތަ؟ ދޫކުރޭ މި ބުނީނު ދޫކުރާށޭ." ހަނީފާ އުޅުނީ ވާސިފުގެ ކިބައިން ސަލާމަތްވާށެވެ.\nމީހަކު ކަރު ކެހިލި އަޑަށް ހަނީފާ ބަލައިލިއެވެ. ވާސިފު ވެސް އެދިމާ ބަލައިލިއެވެ. އެއާއެކު ވާސިފު އަތަށް ބާރުކޮށްލާ ހަނީފާގެ ގައިގައި އޮޅުލައި ގަތެވެ. ހަނީފާގެ ހަރަކާތްތައް ހުއްޓުނެވެ. ހިނދުކޮޅަކަށް އޭނާ ގަނޑުވީއެވެ.\n"ސަރ، އޮފީހުން ގުޅުއްވާއެބަ. އާޖެންޓް ކަމެއްގަ." ވާހަކަދެއްކީ ސަފާރީގައި މަސައްކަތްކުރާ ވާސިފުގެ މުވައްޒަފެކެވެ.\n"އޯކޭ ސަރމެންގެ ފޮޓޯއެއް ނަގައި ދީބަލަ." ވާސިފު ފޯނު ދިއްކޮށްލަމުން ހަނީފާގެ ގައިގައި ތަތްވެލިއެވެ.\nހަނީފާ ހުރި ގޮތަށް ހުރެވުނީއެވެ. އޭގެ ފައިދާ ނެގީ ވާސިފެވެ. އޭނާގެ މުޅި ގައިގައި ވާސިފު މޫނު ހޭކީއެވެ. ކަނދުރާއާއި އިސްތަށިގަނޑުގައި ބޮސްދިނީއެވެ. އެހުރިހާ މަންޒަރެއް ވާސިފުގެ ފޯނުގައި ރައްކާ ކުރެވިގެން ދިޔައީއެވެ. ވާސިފުގެ އަތަށް ފޯނު އެރުމުން އޭނާ ހިނިތުންވެލިއެވެ.\n"ފޮހެލާ. ހަމަ މިހާރު ފޮހެލާ." ވާސިފުގެ އަތުން ވީއްލެމުން ހަނީފާ ދުރަށް ޖެހުނެވެ.\n"ކޮން އެއްޗެއް؟" ވާސިފު ބުނެލިއެވެ.\n"ފޮޓޯތައް." ހަނީފާ ލޮލަށް ކަރުނަތައް ގިނަވިއެވެ.\n"އަހަރެންގެ ހިތުން ތިޔަ ސޫރަ ފޮހެލާ އޭރުން." ވާސިފު ފޮނިވެލިއެވެ.\n"ފޮޓޯތައް ފޮހެލާށޭ." ހަނީފާ ތަކުރާރުކޮށްލިއެވެ.\n"އެ ނުވާކަމަކަށް ދެން ވާނެތަ؟ ހެއްކެއް ވެސް ހުންނާނެ. އޭނާގެ ސިކުނޑިން ވެސް ފޮހެލަން ޖެހޭނެ ދޯ." ވާސިފު އުޅުނީ ހަނީފާ ރުޅި އަރުވާށެވެ.\n"ހެވޭ. ފޮޓޯތައް ފޮހެލާށޭ." ހަނީފާ އުޅުނީ ވާސިފުގެ ފޯނު އަތުލާށެވެ.\n"މަޑުކޮށްބަލަ. އެއަށްވުރެ ރީތި މަންޒަރުތަކެއް ދައްކާލާނަން." ވާސިފު ލާނެތް ރާގެއްގައި ބުނެލިއެވެ.\nއޭނާ ފޯނުގައި އިނގިލި ޖައްސާލުމަށްފަހު ވީޑިއޯ ކުލިޕެއް ޕްލޭ ކޮށްލުމަށްފަހު ހަނީފާއަށް ސްކުރީނު ދިއްކޮށްލިއެވެ. ހަނީފާ ސްކުރީނަށް ބަލައިލިއެވެ. އޭނާގެ ހިތުގެ ހިނގުން ހުއްޓުނު ކަހަލައެވެ. މުޅި މީހާ ގަނޑުވިއެވެ. ބޮލަށް ފާޑެއްގެ ގޮތްތަކެއްވިއެވެ. އެނބުރުން އަރައި މުޅި މީހާ ހާސްވާން ފެށިއެވެ. ފެންނަމުން ދިޔަ މަންޒަރުތަކުން އޭނާގެ ނޭވާ ހާސްވާ ގޮތްވިއެވެ. އެންމެ ފަހުން ހަނީފާ ދެ ލޯ ބޮޑުކޮށްލިއެވެ. އަތުގައި އޮތް ތަށި ދޫވިއެވެ. އޭނާއަށް ހިފައިލެވުނީ ދެ އަތުން ބޮލުގައެވެ. އެހައި ހިސާބުން މީހާ އަރި އަޅައިލާ ގޮތްވިއެވެ.\n"ކިހިނެއްތަވީ؟" ހަމޫދު ސުވާލުކޮށްލީ ހަނީފާއަށެވެ.\nއޭނާ އޮތީ އެނދުގައެވެ. ދެފަހަރަކު އެސްފިޔަ ޖަހައިލިއެވެ. އެނދުގެ ވަށައިގެން ތިބި މީހުންނަށް ހަނީފާ ބަލައިލިއެވެ. ވާސިފުގެ މޫނަށް ބަލައިލަމުން އޭނާއަށް ނަޒަރު ހުއްޓައިލިއެވެ. ފާޑެއްގެ ބިރުވެރި ކަމެއް އޭނާގެ ސިކުނޑީގައި ކުޅެލިއެވެ. ނިތުން ދެތިން ސުވާލެއް އޭނާ އަމާޒުކޮށްލީ ވާސިފަށެވެ.\n"އަހަރެން އެއްވެސް ވާހަކައެއް ނުބުނަންދޯ،" ވާސިފު ބަލައިލީ ހަމޫދުގެ މޫނަށެވެ. "ވީގޮތެއް އެނގޭނީ ހަމަ ހަނީއަށް. އަހަންނަށް ހަނީގެ ގައިގައި ނުހިފުނު ނަމަ."\n"ނަސީބެއް ވާސިފު ވެސް ބޭރަށް ނުކުތް ކަން. އެހެން ނޫންނަމަ ހަނީ ވެއްޓިފައި އޮތަސް އަހަރުމެންނަކަށް ނޭނގޭނެއްނު." ވާޖިދާ އެނދުގައި އިށީނދެލަމުން ހަނީފާގެ ބޮލުގައި ފިރުމައިލިއެވެ.\nހަނީފާގެ ހިތުގައި ރުޅިވެރިކަމުގެ ދިލަކަނިތައް އުދުހި ގަތެވެ. އޭނާ ބޭނުންވީ ވާސިފު ފަޟީހަތްކޮށްލާށެވެ. އޭނާ ކުރި ކަންތައްތައް އެންމެން ކުރިމަތީގައި ގޮވައިލާށެވެ. އެއީ މައުސޫމު މީހެއް ނޫންކަން ހާމަކޮށްދޭށެވެ. ކުށްވެރިޔަކީ އެއީކަން ބުނެދޭށެވެ. އޭނާގެ ޝިކާރައަކަށް ހެދީ ޚުދު ހަނީފާކަން އަންގައިދޭށެވެ. އެހެންވެ އޭނާ އަނގަ ހުޅުވާލިއެވެ.\n"ނަސީބެއްތަ؟" ހަނީފާގެ އައީ ކެނޑިކެނޑިގެންނެވެ.\nހަނީފާގެ ނިޔަތް ވާސިފަށް ސާފުވިއެވެ. އެހެންވެ އޭނާ ބޭނުންވީ ނުގޮތަކަށް ނަމަވެސް ހަނީފާއަށް ބިރުދައްކާށެވެ.\n"ވީގޮތް ބުނަންތަ އަހަރެން؟" ވާސިފު ބަލައިލީ ސީދާ ހަނީފާގެ މޫނަށެވެ.\n"ކިހިނެއްތަވީ؟" ހަމޫދު ސުވާލުގެ ނަޒަރުން ބަލައިލީ ވާސިފަށެވެ. "އަނެއްކާ ބޮޑު ކަންތައް ގަނޑެއް ހިނގީތަ؟"\n"އާނ! ވަރަށް ބޮޑު ކަންތައް ގަނޑެއް ހިނގައިފި ދޯ ހަނީ." ވާސިފު ދިމާކުރީ ހަނީފާ ޝިކާރަށްކޮށްލާށެވެ.\nހަނީފާ އެނދުން ތެދުވެ އިށީނދެލިއެވެ. އޭނާ ފުންކޮށް ވިސްނައިލިއެވެ. ވާސިފު ފޯނުން ދެއްކި މަންޒަރުތައް އޭނާގެ ސިކުނޑީގެ ތެރޭގައި އުދުހެމުން ދިޔައެވެ.\n"އަހަރެން ފޯނަށް ބަލަމުން އެތެރެއަށް ވަންނަން އުޅެނިކޮށް އަރި އަޅައިލީ." ހަނީފާ ގަސްތުގައި ދޮގު ހެދިއެވެ.\nއެއާއެކު އެންމެން މޫނު މައްޗަށް ހިނިތުންވުން ވެރިވިއެވެ.\n"އަހަރެން އަބަދުވެސް ބުނަމެއްނު ފޯނަށް ލޯ ކޮށްޕައިލައިގެން އުޅެން ވެއްޖެ ނަމަ ނުވާންވީ ކަންކަން ވެސް ވާނޭ." ހަމޫދު އެނދުގައި އިށީނދެލަމުން ހަނީފާގެ މޫނުގައި ފިރުމައިލިއެވެ.\nއެންމެންގެ ސަމާލުކަން ހުއްޓުނީ ދޮރު ހުޅުވުނު އަޑު އިވުމުންނެވެ. ސިއްރުސިއްރުން އެތެރެއަށް ވަދެގެން އައީ އަލޫކެވެ.\n"ބައްޕާ އަހަރެން ބޭނުންވަނީ މާލެދާން. ހިނގާދާން." އަލޫކު ތުއްތުތުއްތު އަޑުން ބުނެލިއެވެ.\n"ކިހިނެއްވީ؟" ހަމޫދު އަހައިލިއެވެ.\n"މަންމަ." އަލޫކަށް ބުނެވުނީ އެވަރަށެވެ.\n"މިރޭ މަޑުކޮށްލައިފަ މާދަމާ ދެން ދާނީ ދޯ. މިހާރު މާ ދަންވެސް ވެއްޖެ." ހަމޫދު ބޭރަށް ނުކުންނަށް ހިނގައިގަތެވެ.\nހަމޫދުގެ ފަހަތުން ވާސިފުމެން ދެމަފިރިން ވެސް ބޭރަށް ނުކުތެވެ.\n"މަންމީ ބަލައިބަލަ." އަލޫކު ދެއްކީ އޭނާގެ ފޯނެވެ.\nހަނީފާ ބަލައިލީ ފޯނަށެވެ.\nއަލޫކު ވީޑިއޯ ކޮށްފައި ހުރީ ވާސިފުގެ ހަރަކާތްތަކެވެ. ހަނީފާގެ ގައިގައި އޭނާ އޮޅުލައިގަތް މަންޒަރުތަކުން ފެށިގެން ހަނީފާ ހޭނެތިގެން ވެއްޓެންދެން ހިނގައިދިޔަ ހުރިހާ ކަމެއް އެ ކުލިޕުން ފެނުނެވެ.\n"ދަރިފުޅު ކޮންތާކު؟" ހަނީފާއަށް ލަސްލަހުން ބުނެލެވުނެވެ.\n"މަތިން. އެބޭބެ އުޅެނީ މަންމައަށް އަނިޔާކުރަން. ހިނގާ އަވަހަށްދާން. މިތާ ތިއްބާ މަރައިވެސް ލާނެ،" އަލޫކު ލަސްލަހުން ބުނެލިއެވެ. "މަންމައަށް އެނގޭތަ އެބޭބެ ކުރުނބާއަށް ވެސް އެއްޗެއް އެޅިއޭ. އެހެންވެ ކޮއްކޮ ނުބޮން ކުރުނބާއެއް ވެސް."\nހަނީފާ ދެ ލޯ ބޮޑުވިއެވެ. އޭނާއަށް ކަންކަން ސާފުވާން ފެށިއެވެ. އަލޫކު އެދެއްކި ވާހަކަތަކާ ހަވީރުގެ ހާދިސާއާ ގުޅުވާލެވުނެވެ. އެއާއެކު ދަތްކުނޑި ވިކައިގަނެވުނެވެ. އޭނާ ބޭނުންވީ ވަގުތުން ސަފާރީން ދާށެވެ. ވާސިފުގެ ރޭވުން ނާކާމިޔާބުކޮށްލާށެވެ. ސަފާރީގައި ހޭދަކުރާ ކޮންމެ ސިކުންތަކީ ވާސިފުގެ ކަންކަން ކާމިޔާބު ކުރުމަށް ކޮށައިލެވޭ މަގަކަށްވާނެތީއެވެ. ކުއްލިއަކަށް ފޯނު ރިންގުވާން ފެށިއެވެ. ހަނީފާ ބަލައިލިއެވެ. ގުޅަނީ ހަމޫދެވެ.\n"އޮފީހުގައި އަލިފާނުގެ ހާދިސާއެއް ހިނގައިގެން، އަހަރެން މި ނައްޓައިލީ މާލެ. އިހަށް ހަމަޖެހިލައިގެން ސަފާރީގައި މަޑުކޮށްލާ. އަލޫކާ ދެމީހުން އެކީގައި ތިބޭތި، ވާނުވާ އަންގާނަން." ހަމޫދު އެއް ނޭވާއިން އަމުނައިލިއެވެ. (ނުނިމޭ)


Mohamed Abdulla Shafeeg: ވެލިދޫއަށް ސްލިޕްވޭއެއް މުހިންމުތަ؟\nވެލިދޫއަށް ސްލިޕްވޭއެއް މުހިންމުތަ؟\nމި މަހުގެ2ވަނަ ދުވަހު ރައީސް ނަޝީދު ނޫސްވެރިންނާ ބައްދަލުކުރައްވައި ދެއްކެވި ވާހަކަފުޅުގައި، ވެލިދޫގެ ރައްޔިތުންނަށް މިހާރު އެންމެ މުހިންމު ވެފައިވަނީ ސްލިޕްވޭއެއް ކަމަށް ވިދާޅުވިއެވެ. މިވާހަކަފުޅު މިމޭރުމުން ރައީސް ވިދާޅުވީ މިސާލެއްގެ ގޮތުންނެވެ. ރަށްތަކުގައި ދިރިއުޅޭ ރައްޔިތުންގެ ޝަކުވާތަކާއި އުންމީދުތައް އެމަނިކުފާނަށް އެނގިވަޑައިގަންނަވާކަން ހާމަކޮށްދެއްވުމުގެ ގޮތުންނެވެ.\nމިފަދަ ނިޔަތެއްގައި ރައީސް ކުރެއްވިކަމެއްގައި ވެލިދޫ އަށް ސްލިޕްވޭ އެއް މުހިންމު ވާހަކައަކީ ބޭކާރު ވާހަކައެއް ކަމަށް ވެލިދޫގެ ބައެއް ރައްޔިތުން ބުނެއެވެ. އެފަދަ ފަރާތްތަކުން މިހެންބުނާ އެންމެބޮޑު ސަބަބަކީ މިހާރުވެސް ވެލިދޫގައި ސްލިޕްވޭ އެއް އޮތުމެވެ. ސްލިޕްވޭގެ ޚިދުމަތް އޮޑިވެރިންނަށް ލިބެމުން ދިޔުމެވެ.\n"ވެލިދޫއަށް އެންމެ މުހިންމީ ސްލިޕްވޭއެކޭ ރައީސް ވިދާޅުވީމާ، އެއިން އެ އެނގެނީ ރައީސަށް ވެލިދޫ އެނގިވަޑައިނުގަންނަވާވަރު. ވެލިދޫ ރައްޔިތުން ބޭނުންވަނީ ބަނދަރު މަރާމާތު ކުރަން، ބޭންކް ގާއިމްކުރަން، ނަރުދަމާ ނިޒާމްގެ މަސައްކަތް ފެށުމަށް. ކޮން ސްލިޕްވޭއެއް، މިހާރުވެސް އެއްޗިސް އެހެލާ ބާލާ ސްލިޕްވޭއެއް އެހެރީއެއްނު" ރައީސްގެ ވާހަކަފުޅާ ހިތްހަމަނުޖެހިހުރެ ވެލިދޫ ރައްޔިތަކު ބުންޏެވެ.\nސްލިޕްވޭ އަކީ ވެލިދޫ ރައްޔިތުންނަށް މައްސަލައެއް ނޫންކަމަށް ބައެއް މީހުން ބުނިނަމަވެސް، އެއީ މައްސަލައެއް ކަމަށްބުނެ ރައީސް ނަޝީދުގެ ވާހަކަފުޅަށް ތާއީދުކުރާ މީހުންވެސް ވެލިދޫގައި އެބަ ތިއްބެވެ. އެފަދަ ފަރާތްތަކުން ބުނާގޮތުގައި ވެލިދޫ ސްލިޕްވޭ އަކީ އެކަށޭނަ ޚިދުމަތް ދިނުމަށް ނުކުޅެދޭ ތަނެކެވެ. އަދި އެތަނުގައި އިސްލާހުކުރުމަށް ވެލިދޫ އޮފީހުން އަންގާފައިވާ ބައެއް ކަންތައްތައް އަދިވެސް ފުރިހަމަ ނުކޮށް ވާކަމަށް އެފަދަ ފަރާތްތަކުން ހާމަކުރެއެވެ. އޭގެތެރޭގައި ސްލިޕްވޭއަށް އެހެލާ އޮޑިދޯނިފަހަރުގެ ފަޅުވެރިންނަށް ފާޚާނާކޮށް ފެންވެރޭނޭ ފަސޭހަ އުސޫލެއް ހަމަޖެހިފައި ނެތުން ހިމެނެއެވެ.\nމީގެ އިތުރުން ވެލިދޫއަށް އެހެލާ އޮޑިދޯނިފަހަރަށް މިހާރު އޮތް ސްލިޕްވޭ ކުޑަވެފައިވާކަމަށްވެސް ބައެއް ފަރާތްތަކުން ބުނެއެވެ.\n"ސަފާރީ ބޯޓް ފަހަރު އާންމުގޮތެއްގައި މި އެހެލަނީ އެއް ދުވަސްވަރެއްގައި، އެދުވަސްވަރު ސްލިޕްވޭއިން ޖާގައެއް ލިބުން އެހާ އުނދަގޫ. އަނެއްކާ އެތާނގެ ޚިދުމަތްތައްވެސް ފުރިހަމައެއް ނޫން. ސްލިޕްވޭގެ ފެންވަރު ރަނގަޅުނުކުރާނަމަ، އެހެން ސްލިޕްވޭއެއް ވެލިދޫއަށް ހަމަ މުހިންމު. ރައީސް ހަމަ އެ ވިދާޅުވީ ރަނގަޅަށް" ފުޅާދާއިރާއެއްގައި ޓޫރިޒަމް ވިޔަފާރި ކުރާ ވެލިދޫ ރައްޔިތަކު ބުންޏެވެ.\nވެލިދޫއަށް އެންމެ މުހިންމީ ސްލިޕްވޭއެއްތޯ؟ ބަނދަރެއްތޯ؟ ބޭންކެއްތޯ؟ ނަރުދަމާ ނިޒާމެއްތޯ ނިންމާނީ ރައްޔިތުންނެވެ. ވެލިދޫ ރައްޔިތުންގެ އަޑު އިވޭ ފަށަށް ރާއްޖޭގެ ރައީސުލްޖުމްހޫރިއްޔާ ކުރައްވާ ދަތުރުފުޅުގެ ވަގުތު މިވަނީ ކުޑަތަންވެފައެވެ. ރައްޔިތުންގެ އެދުމާއި އުންމީދުތައް ދަންނަވާށެވެ. އޭރުން ވެލިދޫ ރައްޔިތުން ބޭނުންވާ އެންމެ މުހިންމު ކަންކަމަކީ ކޮބައިކަން ސީދާ ރައީސަށްވެސް އެނގިވަޑައިގަންނަވާނެއެވެ.\nLabels: Noonu, Raees Nasheed, Rashu Vaahaka, Slipway, Velidhoo


Fehendhoo ge councilor in kuni ukaidhenee | Mihaaru\nޚަބަރު / ބ.ފެހެންދޫ\nފެހެންދޫގެ ކައުންސިލަރުން ކުނި އުކައިދެނީ\nފެހެންދޫގައި ކައުންސިލަރުން ކުނި އުކަނީ-- ފޮޓޯ: އޭދަފުށީޓައިމްސް\nގޭގެއަށް ގޮސް ކުނި އުކައިދޭނެ ބަޔަކު ހޯދުމަށް ބ. ފެހެންދޫ ކައުންސިލުން ކުރި އިއުލާނަށް ކުރިމަތި ލާނެ ބަޔަކު ނުވުމުން، ކައުންސިލް މެމްބަރުން އެ މަސައްކަތަށް ނުކުންނަވައިފި އެވެ.\nފެހެންދޫ ކައުންސިލްގެ ރައީސް މޫސާ ނަސީމް ވިދާޅުވީ ރައްކާތެރި ގޮތުގައި ކުނި ނައްތާލައި، ރަށް ސާފުތާހިރުކޮށް ބޭއްވުމަށް، މި އަހަރު ކުނި އުކުމުގެ ޕްރޮގްރާމެއް ފަށަން ކުރިއްސުރެ ނިންމާފައިވާ ކަމަށެވެ. އަދި އެކަމަށް މީހުން ހޯދަން ކައުންސިލުން އިއުލާން ކުރި ނަމަވެސް އަހަރު ފެށުނު އިރު އެކަން ކުރާނެ ބަޔަކު ނުވުމުން ތިން ކައުންސިލަރުން ކުނި އުކަން ނުކުންނެވީ ކަމަށް އޭނާ ވިދާޅުވި އެވެ.\nމިހާރު ފެހެންދޫގެ ކައުންސިލަރުން ހެނދުނު 8:30 ގައި އޮފީހަށް ނުކުންނެވުމުގެ ބަދަލުގައި އަށެއް ޖަހާއިރު ގޭގެއަށް ކުނި ނަންގަވާށެވެ. ކޮންމެ ގެއެއްގެ ބޭރުގައި ވެސް ކުނި ކޮތަޅު ބަހައްޓާފައި ހުންނައިރު، އެ ތަކެތި އުފުލަނީ ކައުންސިލްގެ އައިލެންޑް ޕިކަޕެއްގަ އެވެ.\nފެހެންދޫގެ ކައުންސިލަރުން ކުޑަ ޕިކަޕްގައި ކުންޏާ އެކު -- ފޮޓޯ: އޭދަފުށީޓައިމްސް\n"ވަރަށް އެހެން ކަހަލަ ކަމެއް މިއީ. އެކަމަކު ކުރާނެ ބަޔަކު ނުވުމުން އަޅުގަނޑުމެން ޖެހޭނީ ކުރަންތާ. މިއީ އަޅުގަނޑުމެންގެ ޒިންމާއެއް ކަމަށް ދެކެނީ،" މޫސަ ވިދާޅުވި އެވެ.\nއޭނާ އާއި ދެން ތިއްބެވި ކައުންސިލަރުން މިހާރު އޮފީހަށް ވަޑައިގަންނަވަނީ ކުނި އުކުމުގެ މަސައްކަތަށް ފަހު، ހެނދުނު 11 ޖަހާ ފަހުންނެވެ. އެކަމަކު އޮފީހުގައި ތިއްބަވައިގެން ކުރައްވާނެ މާ ގިނަ މަސައްކަތެއް ނެތުމުން، އާއްމު މަސައްކަތަށް ބޮޑު ބުރުލެއް ނާރާ ކަމަށް މޫސަ ވިދާޅުވި އެވެ.\nގާތްގަނޑަކަށް 300 އެއްހާ މީހުންގެ އާބާދީއެއް އޮންނަ ފެހެންދޫގައި ކުނި އުކާލަނީ މަހެއްގެ މައްޗަށް ގެއަކުން 100 ރުފިޔާ ނަގައިގެންނެވެ. އެކަން ކުރާނެ ބަޔަކު ލިބެންދެން އެ ހިދުމަތް ކައުންސިލަރުން ދެއްވާނެ ކަމަށް މޫސަ ވިދާޅުވި އެވެ.\nކައުންސިލް އިދާރާ ކުނި ވޭސްޓް މެނެޖްމެންޓް ބ.ފެހެންދޫ\nހެނބަދޫ ކައުންސިލުން 1 ޖަނަވަރީ 2018 އިން ފެށިގެން ތި ކަންކުރާ ވާހަކަ އަޑުއެހިން. އެކަމަކު އެކަންވެސް ކުރެވެން އަންނަނީ މަހުޖަނު ރުއްސާފަ ވީމަ އަދި ނުފެށިގެން އެއުޅެނީ. މިހާރު ގޭކައިރީގަ ކުނި ގިނަވެއްޖެ.\nޒިންމާ ނަގާނީ ތިގޮތަށް. ވަރަށް ބަރާބަރު.\nތިޔަހެން ތިކަން ކުރުމުން އެނގެނީ ކައުންސިލަރުންގެ ހިތްވަރު ގަދަކަން.. އެކަމަކު ތަންކޮޅެއް ފުންކޮށް ވިސްނާލައިފިއްޔާ ތިކަމުގައި އެހެން މާނައެއް ވެސް ދޭހަވޭ. އެއީ ރަައްޔިތުން ބައިވެރިކޮށްގެން ކަންކަން ކުރަން ކައުންސިލަރުންނަށް ނޭނގުން! އެއްވެސް މީހަކު ތި މަސައްކަތަށް ނުނިކުންނާނެ ކޮންމެވެސް ސަބަބެއް އޮންނާނެ. އަސްލު ކައުންސިލަރުންގެ ދައުރަކަށް ވާންޖެހޭނީ އެމައްސަލައެއް ސާފުކޮށް ރައްޔިތުން މަސައްކަތަށް ނިކުންނާނެ މަގެއް ފަހިކޮށްދިނުން. ލީޑަރޝިޕަކީ އެއީ!\nއެބުނީ ރަށުގެ އާބާދީއަކީ ގާތްގަޑަކަށް 300 ކަމަށް.. އެވަރުގެ އާބާދީއެއްގައި3ކައުސިލަރުން ތިބޭއިރު އެބުނާހެން އޮފީހުގައި ކުރާނެ މާގިނަ ކަންތަކެއް ނުހުންނާނެ.. ކަމެއް ނުކޮށް ހަމައެކަނި ގޮނޑި ހޫނުކޮށްގެން މުސާރަ ނެގުމުގެ ބަދަލުގައި ތިޔަ ކައުންސިލަރުން ތިދެއްކެވީ ވަރަށް ރީތި ވަރަށް މަތިވެރި ނަމޫނާއެއް.. ކުދިކުދި ރަށްތަކުގައި ކުދި އާބާދީތަކަށް ހިދުމަތްކުރަން އަމަލީގޮތުން ކައުންސިލަރުން ބައިވެރިވުމަކީ ތިއީ.. ހަމަ އައްސަރިބަހާއި ސާބަސްދެން ތިޔަ ކައުންސިލަރުންނަށް\nމީތި ސަޅި.. ކުރާނެ ބައެއް ނެތޭ ކިޔާފަ ބޮލުން ކަޓުވާ ނުލީތީ އައްސަރި ބަހާ ސާބަސް..\nނަށީދު ހެދެނީ ދޯ ހުސް އަމީތާބު ދެން މީ ބޮނޑުވަރު\nކިތަންމެ ހަޖަމް ކުރަން ދަތިވިޔަސް ރައްޔިތުންނާއި ގާތުން ހިދުމަތް ކުރުމުގައި ރައީސް ނަޝީދު ދެެއްކެވި ނަމޫނާ އެއީ ހަމަ ތައުރީފް ހައްގު\nދައުލަތުގެ މަޤާމް ތަކަށް ރައްޔިތުން މީހުން އިންތިހާބުކޮށް މަޤާމް ހަވާލު ކުރަނީ މަސްއޫލިއްޔަތު ތަކަކާއި އެކު. އެހެން ނަމަވެސް އެއްބަޔަކު ބަލަނީ “ތިޖޫރީ އާއި ދޯހަޅިވެ ލިބިފައިވާ ފުރުސަތުގައި ތިޖޫރީގައި ހުރިފައިސާ ކަޅާކޮށްލެވޭތޯ” އަނެއްބަޔަކު ދައުލަތުގެ މިނިވަން މުއައްސަސާގައި ތިބެ “ހިހޫތަނުން ކާލައިގެން” ލޮލަށް ނުފެންނަ ކަންފަތަށް އަޑުނީވޭ ބައެއްކަމަށް ހެދިގެން ތިބޭއިރު “އެކަހެރިކޮށް ބާކީކޮށްފައިތިބި” ސަފީރުންނާއިވެސް ވާހަކަ ދެއްކުން މަނާކޮށްފައި ތިބި ކައުންސިލަރުންނަށް މިޖެހެނީ ޑަސްބިން އުކަން. މިއީތޯ ތިޔަކިޔާ “ޔުނިޓަރީ ދައުލަތުގެ ސިފަ” އަކީ ؟؟! ނަސްލީ ތަފާފު ކުރުން ހައްދުން ނައްޓައިފި. ޔުނިޓަރީ ދައުލަތަކަށް ވުރެން “ރޭސިޒަމް ބޮޑު” ކޮމިއުނިސްޓް ދައުލަތެއްގެ ސިފަ އާއި ގޮތްތައް މަޑުމަޑުން އާލާވާން ފަށައިފި. 2018 ގެ މާކުރިން ބަދަލު ގެނެސް އިޖުތިމާއީ އަދާލަތު ޤާއިމް ކުރާން ޖެހެނީ މިދައުލަތުގެ ދެމިއޮތުމަށް “ޤައުމުގެ ހައްގުގައި” ކަން ޤަބޫލު ކުރޭ.\nރ. ވާދޫ ރެދަން\nތީ ރަށެއްގަ އަލަށްކުރާކަމެއްނޫން! ރަަސްގެތީމުގަ ކައުންސިލަރަކު ތިކަންކުރާތާ އެތައްދުވަހެއްވެއްޖެ!


Bridge aa gulhigen Dr. Waheedh ah Maumoon falheege faadukiyun! | Mihaaru\nކުރީގެ ރައީސް ވަހީދު (ކ) އާއި މައުމޫން އަދި ރައީސް ޔާމީން (ވ)ގައި: ބްރިޖް މަޝްރޫއު ނިމުމުން ވަހީދު ވަނީ ރައީސް ޔާމީނާއި ނަޝީދަށް ތައުރީފް ކުރައްވާފައި\nބްރިޖާ ގުޅިގެން ޑރ. ވަހީދަށް މައުމޫން ފަޅީގެ ފާޑުކިއުން!\n30 އޯގަސްޓް 2018 - 15:29 74 comments\nދިއްލާފައިވާ ބޮކިތަކުން ޖަރީ ކޮށްފައިވާ ބްރިޖްގެ ފޮޓޯއަކާ އެކު، ފޭސްބުކްގައި ވަހީދު ލިޔުއްވާފައިވަނީ އެ މަޝްރޫއުގެ އަސްލު ތަސައްވުރަކީ ނަޝީދު ކަމަށެވެ. އަދި އެ އަގުހުރި މަޝްރޫއު ފުރިހަމަކޮށްދިނުމުން، އޭގެ ހުރިހާ ވެސް ތައުރީފެއް ހައްގު ވަނީ ރައީސް ޔާމީނަށް ކަމަށް ވިދާޅުވި އެވެ.\nމާލެ އާއި ހުޅުލެއާ ދެމެދު އަޅާފައިވާ ސިނަމާލެ ބްރިޖު މާދަމާރޭ ރަސްމީކޮށް ހުޅުވުމަށް ތައްޔާރުވެފައި.---ފޮޓޯ: ނިޝާން އަލީ/މިހާރު\nއެކަމަށްޓަކައި ވަހީދު ވަނީ އެ ދެ ރައީސުންނަށް ޝުކުރު އަދާކުރައްވާފަ އެވެ. އަދި އޭނާގެ ދެ އަހަރުގެ ވެރިކަމުގައި، މާލޭ/ހުޅުލޭ ބްރިޖް ހެދުމާ ބެހޭ ގޮތުން ޗައިނާގެ ބޮޑުވަޒީރު ވެން ޖިއާބޯއާ އެކު މަޝްވަރާ ކުރެއްވި ކަމަށް، ބްރިޖް މަޝްރޫއުގެ ކޮންމެވެސް ވަރެއްގެ ކްރެޑިޓެއް އަމިއްލަފުޅަށް ނަންގަވަން، ވަހީދު ލިއުއްވި އެވެ.\nއެކަމަކު މިހާރު ޖަލަށް ލާފައިވާ މައުމޫންގެ ނަންފުޅުގައި މަސައްކަތްކުރައްވަމުން ގެންދަވާ ބޭފުޅުންގެ ނަޒަރުގައި ހުޅުލެ އާއި މާލެއާ ގުޅުވައިދޭ ބްރިޖެއްގެ ފުރަތަމަ ކުރެހުން ވެސް ތައްޔާރުކުރީ މައުމޫންގެ ސަރުކާރުގަ އެވެ. އޭގެ ފަހުން 2003 ގެ ރިޔާސީ އިންތިހާބުގައި، ހެންވޭރު ޕާކް ކައިރީގައި ބެހެއްޓި ބިލްބޯޑެއްގައި ވެސް، މާލެ އާއި ހުޅުލެ ގުޅާލާނެ ބްރިޖެއްގެ ކުރެހުން ހިމެނި އެވެ. އެކަމަކު 2008 ގެ އިންތިހާބާ ކުރިމަތިވި އިރު އޭގެ އެއްވެސް މަސައްކަަތެއް ނުފެށެ އެވެ.\nއާ ގާނޫނުއަސާސީގެ ދަށުން 2008 ގައި ބޭއްވި އިންތިހާބުގެ ކެމްޕޭން ވައުދެއްގެ ގޮތުން ހުޅުމާލޭގައި "މޫން ބޭ މެރީނާ" ގެ ނަމުގައި މަޝްރޫއުއެއް ހިންގުމުގެ ޕްލޭނެއް އެކުލަވާލައި، އޭގެ ވީޑިއޯ ޕްރެޒެންޓޭޝަނެއް ވެސް ތައްޔާރުކުރި އެވެ. އެ ވީޑިއޯގައި މާލެ އާއި ހުޅުލެއާ ދެމެދު ބްރިޖެއް އަަޅަން ޑިޒައިންކޮށްފައިވެ އެވެ.\nމައުމޫން ފަޅިން އިސްކޮށް މަސައްކަތްކުރައްވަމުން އަންނަ އައިމިނަތު ނާދިރާގެ ޓްވީޓްގައި ވަނީ މައުމޫންގެ ވެރިކަމުގައި މާލޭ ސަރަހައްދުގެ އެކި ރަށްރަށް ބްރިޖްތަކުން ގުޅާލަން ކުރި ޕްލޭންތަކުގެ އާދައިގެ ކުރެހުމެއް ވެސް ހިމަނުއްވައިފަ އެވެ.\nކުރީގެ ރައީސް ނަޝީދު (ކ) އާއި މައުމޫން -- ފޮޓޯ: ވީ ނިއުސް\nއޭނާ ލިއުއްވި ގޮތުގައި މައުމޫނާއި އެމަނިކުފާނުގެ ޓީމުގައި ހިމެނުނީ ދުރު ރާސްތާގެ ވިސްނުންތެރިންނެވެ. އެހެންކަމުން އޭނާ، ވަހީދުގެ އަރިހުން އެދިވަޑައިގަތީ، ފެކްޓް ރަނގަޅުކުރެއްވުމަށެވެ.\nThe reclamation work initiated, the work began by the than Transport Min to cost of the bridge and to do the other initial studies. RM and his team always were visionaries and planning for the future and the good of the people". Get your facts right Former President @DrWaheedH pic.twitter.com/kWFGqizkpM\n— aminath nadira🎈 (@a_nadraa) August 30, 2018\nމާލޭ/ހުޅުލޭ ބްރިޖަކުން ގުޅާލަން ޑިސެމްބަރު 2011 ގައި ނަޝީދުގެ ކެބިނެޓްގައި މަޝްވަރާކުރި އެވެ. އޭރު ނަޝީދުގެ ސަރުކާރުން ބުނެފައިވާ ގޮތުން، އެ ޕްރޮޖެކްޓަށް ޚަރަދުވާނެ ކަމަށް ތަޖުރިބާކާރުން ލަފާކުރަނީ 70-100 މިލިއަން ޑޮލަރެވެ. އެކަމަކު، އޭރު އެއީ ކޮން ކުންފުންޏަކުން ހިންގަން ނިންމާފައި އޮތް ޕްރޮޖެކްޓެއް ކަމެއް ނޭނގެ އެވެ.\nޗައިނާ ސަރުކާރުގެ އެހީތެރިކަމާ އެކު، ރައީސް ޔާމީންގެ ވެރިކަމުގައި ތިން އަހަރުން ހަދައި ނިންމި ބްރިޖް މިރޭ ކުލަގަދަ ހަރަކާތްތަކަކާ އެކު ހުޅުވާނެ އެވެ.\nބްރިޖު ހުޅުވުމަށް ފަހު ހަފުތާއަކަށް ދެމިގެންދާ ގޮތަށް ތަފާތު އިވެންޓުތައް ބާއްވަ އެވެ. އޭގެ ތެރޭގައި، ޑޮކްޓަރުންނާއި ނަރުހުންނާއި ކިޔަވާ ކުދިންނާއި ކުޅިވަރު ކުޅޭ މީހުންނާއި އުމުރުން ދުވަސްވީ މީހުން ފަދަ އެކި ދާއިރާތަކުގެ މީހުން ބްރިޖަށް އަރައި އެތަނުގައި ފޮޓޯ ނެގުމާއި ހިނގުމުގެ ފުރުސަތު ދޭނެ ކަމަށް ހައުސިން މިނިސްޓްރީން ބުނެފައިވެ އެވެ.\nދަތުރުތަކަށް ބްރިޖް ހުޅުވާލަން ހަމަޖައްސާފައިވަނީ އަންނަ މަހުގެ ހަތެއްގަ އެވެ.\nއިތުރު ލިޔުންތައް ރައީސް މައުމޫން އަބްދުލްގައްޔޫމް ރައީސް މުހައްމަދު ނަޝީދު ތަރައްގީގެ މަޝްރޫއުތައް ރައީސް މުހައްމަދު ވަހީދު ރައީސް އަބްދުﷲ ޔާމީން ސިނަމާލެ ބްރިޖު


Shiraaneege kolam: zinmaavaanjehey faraathakee kobaahehyeve ?\nޑރ. ޝިރާނީ އަބުދުލްރަހްމާނު\nޓީވީ ހުޅުވައިލީމެވެ. ފުރަތަމަވެސް އިވުނު ޚަބަރަކީ މާލޭގެ ގަރާޖެއްގެ ތެރޭގައި ހުރި ޒުވާނެއްގެ ގަޔަށް ވަޅި ޖަހައި، އޭގެ ކުޑައިރުކޮޅެއްގެ ތެރޭގައި އެ ޒުވާނާ ނިޔާވި ހަބަރެވެ. މީގެ ދެތިން ދުވަސް ކުރިއަށް ޖެހިލަމާ ހެއްޔެވެ. ހަމަ ޓީވީ ހުޅުވާލި ވަގުތު އަންނަމުންދިޔަ ހޫނު ޚަބަރަކީ، ލޮނު ޒިޔާރަތްކޮޅުގައި ވަޅިޖަހައި ޒަޚަމްކޮށްލި ޒުވާނާ ނިޔާވި ޚަބަރެވެ. ތިރިއަށް އަރަމުން ދިޔައީ ބަދަލުހިފުމުގެ ގޮތުން ބަޔަކަށް ހަމަލާދޭން އުޅުނު ޒުވާނުންތަކެއް ތޫނު ހަތިޔާރާއިއެކު ހައްޔަރުކުރި ވާހަކައެވެ. ދުލުން ކިޔުނީ إِنَّا لِلّهِ وَإِنَّـا إِلَيْهِ رَاجِعونَ އެވެ. ހަނދާނަށް އައީ މީގެ ދެތިން އަހަރުކުރިން ފޭސްބުކްގައި ދައުރުވި ޚަބަރުތަކެކެވެ. ބޮބީ ނަމަކަށް ކިޔުނު ޒުވާނާއަށް އިންސާފު ހޯދަދިނުމަށްޖެހި ޕޯސްޓުތަކެވެ. ހިތަށްއެރީ މަރާލެވުނު ތާޖުއްދީންގެ ދަރިވަރުގެ މަތިންނެވެ. ޚިޔާލަށް އައީ ދިގު މުއްދަތަކަށްފަހު މާލެ އާދެވުނު ދުވަހެއްގައި ހިނގި ލޯޔަރު ނަޖީބުގެ މަރުގެ ހާދިސާއެވެ. ކަންފަތުގައި ގުގުމައިލީ ޑރ. އަފްރާޝީމް ގަތުލުކުރި ވާހަކަ އިވުނު ފޯނުކޯލެވެ. ސިނކުޑީގައި އެބުރެންފެށީ ޔާމިން ރަޝީދުގެ ލެއިން ތަތްތެޅިފައި ހަށިގަނޑުގެ ތަސްވީރެކެވެ.\nހިތްދަތިކުރުވީ ވީނުވީއެއް ނޭނގި ގެއްލުނު ރިޟްވާނުގެ މަންމަގެ ރުއިމުގެ އަޑެވެ. އިސްޖަހާލެވުނީ ގައުމު އެލާޓަށް ގެނައި ހުސެއިން ސަލާޙުގެ މަރެވެ. ނޭވާ ހާސްކުރުވީ ވޭތުވެގެން މިދިޔަ ހައެއްކަ އަހަރުގައި އެފުލުފުލުގައި އެކި ގޮތްގޮތުން އަޅުގަނޑުމެންނާއި ވަކިކޮށްލެވުނު ދިވެހިންގެ އަދަދު މިއޮށް ކުޑަ ގައުމުގައި އިގިލިތަކުން ނުގުނޭ މިންވަރަށް އިތުރުވެގެން ދިޔައީމައެވެ.3އަކުރުން އަދަދުޖަހާ ހިސާބުކުރަން ޖެހުނީމައެވެ. ލޮލުންކަރުނަ އޮހެނީ އޭގެން އެއްވެސް ފަރާތަކަށް އިންސާފު ހޯދާނުދެވުނީތީއެވެ. މޭގައި އަތް އަޅާލެވުނީ ބިކަވެގެންދިޔަ އާއިލާތައް ހިތަށް އައީމައެވެ. އަތް އުފުލުނީ އެފަރާތްތަކަށް ހެޔޮ ދުޢާކުރުމަށެވެ.\nދެރަވަނީ ސަރުކާރަށްވެސް އެބޭފުޅުން ބޭނުންވާ ވަގުތެއްގައި،ބޭނުންފުޅުވާ ކަންތަކުގައި ކޮންމެ ދަންވަރެއްގައިވެސް ބަޔާންތައްނެރުއްވާ ގަވައިދުތައް ތަންފީޒުކުރައްވާ ފަދައިން އެތައް ދިވެހި ދަރިންނެއްގެ ލޭ މިބިމަށް އޮހިގެންދާއިރު އެކަމަށް މާބޮޑު ސަމާލުކަމެއް ދެއްވާތަން ނުފެންނާތީއެވެ. ކުށްވެރިން ހޯދުމަށް ގިނަފަހަރަށް ކަމާ ބެހޭ ފަރާތްތަކުން ނުކުޅެދޭތީއެވެ. ސިޔާސީ މައްސަލައެއް ފިޔަވާ ތަހުގީގެއް ނިމޭމަދު މައްސަލައެއްވެސް ކޯޓު މަރުހަލާނިމި ކުއްވެރިންނަށް އަދަބުދެވޭތަންވެސް ނުފެންނާތީއެވެ.\nހިތްހަމަ ނުޖެހެނީ މައިންބަފައިންނަށް އެމީހުންގެ ދަރިންނަށް ރިވެތި އިސްލާމީ ތަރުބިއްޔަތެއް ނުދެވުނީތީއެވެ. އެއްވެސް އިންސާނެއްގެ ފުރާނަ ދުއްވާލުމަކީ މުޅި އުއްމަތުގެ އެންމެންގެ ފުރާނަދުއްވާލުންފަދަ ކަމެއްކަން ބުނެނުދެވުނީމައެވެ. ވާހަކަ ދައްކައިގެން މައްސަލަ ހައްލުކުރަން ކިޔައިނުދެވުނީމައެވެ. މިއީ ވަގުތީ ދުނިޔެއެއްކަމާއި، މިއަދު ގާނޫނުތަކުން ރެކެވުނަސް މާދަމާ ގަދަފަދަ ވެގެންވާ ޢަޒާބުން ނުފިލޭނެކަންވެސް ހިތްތަކަށް ފަހުމްކޮށް ނުދެވުނީމައެވެ. މަޢާފުކުރުމުގެ މާތްކަން އެގޭ ޖީލެއް ބިނާކޮށް ނުދިނީތީއެވެ.\nގަބޫލުކުރަން ބޭނުންނުވަނީ މިމުޖުތަމައުގައި މިފަދަ ކަންކަމަށް ހިތްވަރުދީ، އެއަމަލުތައް ދިފާއުކޮށް އެކަންކުރުވާބަޔަކު ތިބިކަމެވެ. ކުށްވެރިން މިބިމުގައި ބޮޑާކަމާއި މިނިވަންކަމާއެކު ހިނގުމުގެ ފުރުސަތު ތަނަވަސްކޮށްދޭ ބަޔަކު ތިބިކަމެވެ. ބަދަލު ހިފުމާއި، އެކަކު އަނެކަކަށް އަނިޔާވެރިވެ ބިރުދައްކައިގެން ބާރުވެރިވުމަށް ތަމްރީނުކުރުވާ ބަޔަކުތިބިކަމެވެ. އިންސާނާގެ ފުރާނައަކީ އަތުގައި އޮތް ގަޑިއަށްވުރެވެސް އަގުދަށް އެއްޗެއްކަމުގައި ޒުވާނުންނަށް ވިސްނައިދޭން އަތުކުރި އޮޅައިގެން ބަޔަކު ތިބިކަމެވެ.\nހިނިތުންވުން ފިލައިގެންދިޔައީ ދިވެހި ލޭ އަގެއްނެތް އެއްޗެއްގެ ގޮތުގައި ދިވެހި ބިމަށް އޮހޮރުވާތީއެވެ. ބައެއްގެ ދަރިއެއް، ފިރިއެއް، އަނތްބެއް، ބައްޕައެއް، މަންމައެއް، ބޭބެއެއް، ކޮއްކޮއެއް، ދައްތައެއް، ނުވަތަ ރަހުމަތްރިއެއްކަން ހިތަށް ނާރުވާ ބަދަލު ހިފުމުގެ ނުބައިކަމުގެ ޝިކާރައަކަށް ނޫކަށި ފުރައިގެ ޒުވާނުންވެގެން ދިޔައީމައެވެ. ވާހަކަ ދެއްކުމުގެ ރީތި އާދަ ނައްތާލައި، ހައްލަކީ އަނިޔާވެރިވުންކަމުގައި ދެކި ނުބައި ކަސްތޮޅެއްގައި ގިނަ މީސްތަކެއްޖެހިފައި ވާތީއެވެ.\nއެހެންކަމުން މިކަމުގައި ޒިންމާވާންޖެހެނީ ގައުމު ހިންގުމަށް ތިއްބެވި ފަރާތްތަކުންނެވެ. ގައުމުގެ އަމަންޢާމް ބަލަހައްޓަން ހަވާލުވެފައިވާ ފަރާތްތަކެވެ. ހުކުމް ކަނޑައަޅަން ތިބި ފަރާތްތަކުންނެވެ. އެހުކުމްތައް ތަންފީޒުކުރުމުގެ ޒިންމާނަގަންޖެހޭ ފަރާތްތަކުންނެވެ. އާއިލާތައް ބިނާކުރުމުގެ މައްސޫލިއްޔަތު އެޅިފައިވާ މައިންބަފައިންނެވެ. ހެޔޮ ނަސޭހަތްދޭންތިބި ރަޙުމަތްތެރިންނެވެ. އެފަދަ ކަންކަންވިޔަ ނުދޭން ހެޔޮ ގޮތުގައި ބާރުވެރި ކުރުވަން އޮތް މުޖުތަމަޢުއެވެ. ޓީވީ ތަކުންނާއި ހަބަރު ބަލަންތިބި ފަރާތްތަކުންނެވެ. އެއީ އަޅުގަނޑެވެ. ތިބޭފުޅާއެވެ. މިހުރިހާ ފަރާތެއްގެ ޒިންމާ އަދާކޮށްފިނަމަ މިއީވެސް އަރައި ނުގަނެވޭނެ ހާލަތެއްނޫނެވެ.\nނޯޓް: ކުޅުދުއްފުއްޓަށް އުފަން ޑރ. ޝިރާނީ އަބުދުލްރަހްމާނަކީ ރަޝިޔާގެ ނިޒްނީ ނޮވްގޮރޯޑް ސްޓޭސް މެޑިކަލް އެކަޑަމީން އެމްބީބީއެސް ހައްދަވާފައިވާ ބޭކަނބަލެކެވެ. އޭނާ މިހާރު ވަޒީފާ އަދާކުރައްވަނީ ޤައުމީ ޔުނިވަރސިޓީގެ ފެކަލިޓީ އޮފް ހެލްތް ސައިންސަސްގެ ޕާޓް ޓައިމް ލެކްޓަރާއެއްގެ މަގާމުގަ އެވެ.


ސިފައިންގެ އަހަރީ ބަޑި މުބާރާތް ނިންމާލައިފި\n08 އޭޕްރީލް 2019 14:43\nއަލްމަރުޙޫމް މޭޖަރ އިނގިރޭސި އުމަރު މަނިކުގެ ހަނދާނީ ވާދައިގެ ތައްޓަށް ބޭއްވި ސިފައިންގެ އަހަރީ ބަޑި މުބާރާތް 2019، ނިންމާލައިފިއެވެ.\nމި މުބާރާތް ނިންމުމުގެ ގޮތުން ގިރިފުށީ ޓްރޭނިންގ ސެންޓަރުގައި މިއަދު ހެނދުނު ބޭއްވި ޚާއްޞަ ރަސްމިއްޔާތު ޝަރަފުވެރި ކޮށްދެއްވީ މިނިސްޓަރ އޮފް ޑިފެންސް އަލްއުސްތާޛާ މާރިޔާ އަޙްމަދު ދީދީއެވެ. މި ރަސްމިއްޔާތުގައި ޑިފެންސް މިނިސްޓަރ ވަނީ މުބާރާތުގެ ބައިވެރިންނާ މުޚާތަބު ކުރައްވާ ވާހަކަފުޅު ދައްކަވާފައެވެ.\nގިރިފުށީ ޓްރޭނިންގ ސެންޓަރުގައި ކުރިއަށްގެންދިޔަ، މިއަހަރުގެ ބަޑި މުބާރާތުގެ އިންޑިވިޖުއަލް ކެޓަގަރީން އެންމެ މޮޅު ބަޑިޖެހުންތެރިއެއްގެ މަޤާމް ހާސިލްކޮށްފައިވަނީ ސްޕެޝަލް ފޯސަސްގެ ސާޖަންޓް ފަސްޓް ކުލާސް ޝަކީބު ޒުޙައިރެވެ. ދެވަނަ މަޤާމް ހާސިލްކޮށްފައިވަނީ ސްޕެޝަލް ފޯސަސްގެ ސާޖަންޓް މުއާވިޔަތު ޙަނީފެވެ. އަދި ތިންވަނަ މަޤާމް ހާސިލްކޮށްފައިވަނީ ސްޕެޝަލް ފޯސަސްގެ ސާޖަންޓް މުޙައްމަދު އަޝްރަފެވެ.\nއެމްއެންޑީއެފްގެ ޔުނިޓްތަކުގެ މެދުގައި ކުރިއަށްގެންދިޔަ ޓީމް އިވެންޓް ފަޔަރިންތައް ކުރިއަށްދިޔައީ ދެ ގިންތިއަކަށް ބަހާލައިގެންނެވެ.\nމިގޮތުން ގިންތި އެކެއްގެ އެއްވަނަ ޓީމުގެ މަޤާމު ހާސިލްކޮށްފައިވަނީ، ސްޕެޝަލް ފޯސަސް އެވެ. މި ގިންތީގެ ދެވަނަ ޓީމްގެ މަޤާމު ކޯސްޓްގާޑަށް ލިބުނުއިރު ތިންވަނަ މަޤާމް ލިބިފައިވަނީ އެމްއެންޑީއެފް ސަދަން އޭރިއާ ޓީމަށެވެ.\nމި މުބާރާތުގެ ގިންތި ދޭއްގެ އެއްވަނަ ޓީމުގެ މަޤާމް ހާސިލްކޮށްފައިވަނީ ޕްރެޒިޑެންޝަލް ގާޑްސްގެ ޓީމެވެ. މި ގިންތީގެ ދެވަނަ ޓީމުގެ މަޤާމް ސްޕެޝަލް ޕްރޮޓެކްޝަން ގުރޫޕަށް ލިބިފައިވާއިރު ތިންވަނަ މަޤާމް ލިބިފައިވަނީ ޑިފެންސް އިންޓެލިޖަންސް ސަރވިސް އަށެވެ.\nމިދިޔަ މަހު 25 ވަނަ ދުވަހުން ފެށިގެން މިމަހު 08 ގެ ނިޔަލަށް ބޭއްވި މުބާރާތުގެ ވަނަވަނައަށް ދިޔަ ފަރާތްތަކަށް ތައްޓާއި، މެޑަލް އަދި ހަނދާނީ ލިޔުން ހަވާލުކޮށްދެއްވީ މިނިސްޓަރ އޮފް ޑިފެންސް އަލްއުސްތާޛާ މާރިޔާ އަޙްމަދު ދީދީ އާއި ޗީފް އޮފް ޑިފެންސް ފޯސް މޭޖަރ ޖެނެރަލް ޢަބްދުﷲ ޝަމާލްގެ އިތުރުން ޖެނެރަލް އޮފިސަރުންނެވެ.\nމިއަދު މި މުބާރާތުގެ ފައިނަލްގައި ބަޑިޖަހައި އެންމެ މަތިން މާކްސް ހޯދި ބަޑިޖެހުންތެރިންގެ ޓާރގެޓުތަކުގައި ޑިފެންސް މިނިސްޓަރާއި، ޗީފް އޮފް ޑިފެންސް ފޯސް ވަނީ ސޮއިކުރައްވާފައެވެ.\nސިފައިންގެ އަހަރީ ބަޑި މުބާރާތަކީ މޭޖަރ އިނގިރޭސި އުމަރު މަނިކުގެ ހަނދާނީ ވާދައިގެ ތައްޓަށް ބާއްވަމުންގެންދާ މުބާރާތެކެވެ. އަލްމަރްޙޫމް މޭޖަރ އިނގިރޭސި ޢުމަރު މަނިކަކީ ސިފައިންގެ ޚިދުމަތުގައި ދިގު މުއްދަތެއްގައި ޚިދުމަތްކުރައްވާފައިވާ، އިޚުލާޞްތެރިކަމާ ވަފާތެރިކަމާއެކު ސިފައިންގެ ބަޑިގުދަން ބެލެހެއްޓުމުގައި އިސްކޮށް މަސައްކަތްކުރައްވާފައިވާ އޮފިސަރެކެވެ.\nސިފައިންގެ އަހަރީ ބަޑި މުބާރާތް ނިންމުމުގެ ގޮތުން މިއަދު ބޭއްވި ރަސްމިއްޔާތުގައި ސިފައިންގެ ޖެނެރަލް އޮފިސަރުންނާއި ސީނިއަރ އޮފިސަރުންނާއި މުބާރާތުގައި ބައިވެރިވާ ޓީމްތަކުގެ ސިފައިންނާއި އެހެނިހެން ރޭންކްތަކުގެ ގިނަ އަދަދެއްގެ ސިފައިން ބައިވެރިވެލައްވާފައިވެއެވެ.\nމި ރަސްމިއްޔާތު ނިންމާލާފައިވަނީ ސިފައިންގެ ލަވައިންނެވެ.


Rahyithu Meehaage Kibain Feshey Baaru, Veringe Athah\nރައްޔިތު މީހާގެ ކިބައިން ފެށޭ ބާރު، ވެރިންގެ އަތަށް!\n09 ނޮވެންބަރ 2021 - 10:22:20\nދިވެހި ރާއްޖޭގައި ޖުމްހޫރީ ވެރިކަމެއް ކުރަމުން އަންނަތާ ބައި ގަރުނު ވީ އެވެ. ޖުމްހޫރިއްޔަތަކީ ރައްޔިތުންގެ ވެރިކަމެވެ. ރައްޔިތުންގެ ވޯޓަކުން އިންތިޚާބު ކުރާ އަދި ރައްޔިތުން ބޭނުންވާ ގޮތަކަށް ވެރިކަން ކުރާ ވެރިކަމަކަށް ރައްޔިތުންގެ ވެރިކަމޭ ބުނެވޭނެ އެވެ. ނަމަވެސް ފާއިތުވި ބައި ގަރުނު ރާއްޖެ އިން ފެނުނީ ކޮން މަންޒަރެއް ހެއްޔެވެ؟\nރައީސް އިބްރާހިމް ނާސިރާއި ރައީސް މައުމޫން އަބްދުލްްޤައްޔޫމަކީ ރައްޔިތުން ބޭނުންވާ ވަރަށް ގިނަ ކަންކަން އެ ބޭފުޅުންގެ ވެރިކަމުގައި ކުރެއްވި ދެ ރައީސުންނެވެ. ލިބުނު މުއްދަތާއި ހުރި ވަސީލަތްތައް ބޭނުން ކޮށްގެން ކުރެވެން ހުރި ކަންކަން އެބޭފުޅުން ކުރެއްވެވި އެވެ.\nނަމަވެސް ކޮންމެ ބޭފުޅެއްގެ ވެރިކަމުގައި ވެސް ޖަލު ތަކުގައި ދިން ލާއިންސާނީ އަނިޔާތަކާއި ސިޔާސީ ކުށްވެރިންނާއި ދެކޮޅަށް ހިންގުނު އަމަލުތައް އެއީ ރައީސް ނަސިރާއި ރައީސް މައުމޫންގެ ތާރީޚްގައި ހުރި ކަޅު ސަފްހާތަކެކެވެ.\nރައީސް ނާސިރު ވެރިކަން ދޫކޮށްލާފައި ދިއުމުން ދެން ފެނިގެން ދިޔަ މަންޒަރުތައް ވެސް ތާރީޚްގައި ލިޔެވިފައި ހުރީ ވަރަށް ހަޑިކޮށެވެ. ވެރިންގެ ގޮތުގައި ތިބި ބަޔަކު ރައީސް ނާސިރުގެ ހުރިހާ ޚިދުމަތަކަށް ފަސް އަޅާ ފޮރުވީ ހަމަ އެންމެ ބޭނުމެއް އޮވެގެންނެވެ. އެއީ ދެން ރައީސް ނާސިރަށް ރާއްޖޭގެ ވެރިކަމަށް އާދެވެން އޮތިއްޔާ އޮތް މަގެއް ބަންދު ކުރުމެވެ. ރައީސް ނާސިރުގެ ތާއީދާއި އެކު ވެސް އެއްވެސް ބޭފުޅަކަށް މައުމޫންގެ ވެރިކަމަށް ބުރުލެއް އަރާފާނެ ކަމެއް ކުރިއަ ނުދިނުން އެއީ ރައީސް ނާސިރުގެ އަބުރު ކަތިލަން ރައީސް މައުމޫނާއި ރައީސް މައުމޫންގެ ބައިވެރިން ނިކުތް އެއް ސަބަބެވެ. ރައީސް ނާސިރުގެ އަބުރު ކަތިލާ ރައީސް ނާސިރުގެ ޚިދުމަތްތަކުގެ މަތިން ހަނދާން ނައްތާލީ ރައްޔިތުންނަށް ޓަކައެއް ނޫނެވެ. އެއީ ވެރިން ބޭނުން ވެގެން ވެރިން ވެރިކަން ދިފާޢު ކުރަން ވެގެން ކުރި ކަމެކެވެ.\nރައީސް މައުމޫންގެ ވެރިކަމުގެ 30 އަހަރު ވެސް ފެނިގެން ދިޔައީ ލިބުނު ކޮންމެ ފުރުސަތެއްގައި ވެރިންގެ ޖީބު ބޮޑު ވަމުން ދިޔަ މަންޒަރެވެ. ނާސިރުގެ ވެރިކަން ވެއްޓުނު އިރު މުޅި ދެކުނު އޭޝިއާގައި އޮތް އެންމެ ބޮޑު ޝިޕިން ލައިން އޮތީ މި ދިވެހި ރާއްޖޭގަ އެވެ. ފަހުން ކުންފުނި ބަނގުރޫޓް ވެގެން ދިޔައީ އެވެ. އެއާ މޯލްޑިވްސް އެންމެ ބޮޑެތި މަތިންދާ ބޯޓްތަކާއި އެކު ބައިނަލްއަޤުވާމީ ދުނިޔެ އަށް ވަރަ ފުޅާކޮށްލި އެވެ. ފަހުން ބަނގުރޫޓް ވެގެން ދިޔައީ އެވެ. އެފްޕީއައިޑީ ވެސް ބަނގުރޫޓް ވެގެން ދިޔައީ އެވެ. މިއިން ކޮންމެ ވައްކަމެއްގެ ފަހަތުގައި ތިބީ ވެރިންނެވެ. އެއްވެސް ވެރިއަކަށް އެކަށީގެންވާ ފިޔަވަޅެއް ނާޅަ އެވެ. ސަބަބަކީ އެއީ ވެރިކަމުގެ ތަނބުތައް ކަމަށް ވެފައި ވުމެވެ. އެއިން ވެރިއަކަށް ކަމެއް ކޮށްފިނަމަ ގައުމުގެ ވެރިއާ އަށް ސިޔާސީ ތުރާލެއް އުފުލަން ޖެހިދާނެތީ އެވެރިން ސަލާމަތް ކުރީ އެވެ.\nދެ ހާސް އަށް ވަނަ އަހަރުު ރައީސް މުހައްމަދު ނަޝީދު ވެރިކަމަށް ވަޑައިގެންނެވި އެވެ. ކޯލިޝަނެއްގެ ތެރެއިންނެވެ. މަސް ދުވަސް ނުވެ، ކޯލިޝަން ބައިގެން ދިޔައީ ރައްޔިތުންނަށް ޚިދުމަތް ނުކުރެވިގެންނެއް ނޫނެވެ. ވެރިކަމުގެ ތެރެއިން ވެރިންނަށް ލިބެން ޖެހޭ ބައި އެޅުމުގައި އެއްބަސްވުމަކަށް ނާދެވިގެންނެވެ.\nރައީސް ނަޝީދުގެ ވެރިކަމުގެ ތިން އަހަރަކީ ސިޔާސީ ގޮތުން ހަލަބޮލި ތިން އަހަރެވެ. ސިޔާސީ ދެކޮޅުވެރިން ހައްޔަރު ކުރަން ރައީސް ނަޝީދު މަސައްކަތް ކުރެއްވި އެވެ. ގާސިމް އިބްރާހިމް އާއި އަބްދުﷲ ޔާމީން ހައްޔަރު ކުރި އެވެ. ކޯޓުން އެ ބޭފުޅުން ދޫކޮށްލެއްވުމުން އާރަށުގައި ޔާމީން ބަންދުކުރި އެވެ. ފަހަތުގައި އޮތީ އެންމެ ސަަބަބަކެވެ. ވެރިން ބޭނުންވާ ގޮތަކަށް ވެރިކަން ކުރަން އޮތް ހުރަހަކަށް އޭރު ފެނުނީ ޔާމީނާއި ގާސިމް ކަމަށް ވުމެވެ.\nކްރިމިނަލް ކޯޓުގެ ގާޒީ އަބްދުﷲ މުހައްމަދު ރަހީނު ކުރަން ރައީސް ނަޝީދު ނިންމާ އެކަން ތަންފީޒު ކުރީ ރައްޔިތުންނަށް ޓަކައެއް ނޫނެވެ. ވެރިންގެ ވެރިކަމުގެ ލައްޒަތުގެ ފޮނިކަމާއި މީރުކަން ލިބެން އޮތް ހުރަހަކަށް އަބްދުﷲ ގާޒީ ވުން ފިޔަވައި އިތުރު އެއްވެސް ސަބަބެއް އެކަމުގެ ފަހަތުގައެއް ނެތެވެ.\nރައީސް މުހައްމަދު ވަހީދު ހަސަން މަނިކުގެ ވެރިކަމުގައި، ވެރިކަމުގެ ކޭކް ވަރަށް ރަނގަޅަށް ބަހާލި ނަމަވެސް އެތެރޭ ކޮއިލުގައި އޮތީ ހަމަނުޖެހުމެވެ. ރައީސް ވަހީދު ވެސް ސިޔާސީ އެޖެންޑާ ތަންފީޒު ކުރަން އަޅަމުން ދިޔަ ފިޔަވަޅުތަކަކީ ރައީސް ވަހީދުގެ ވެރިކަން ދިފާޢުކޮށް ދަމަަހައްޓަން އެޅި ފިޔަވަޅު ތަކެކެވެ.\nރައީސް އަބްދުﷲ ޔާމީންގެ ވެރިކަމަކީ ފާއިތުވި ބައި ގަރުނުގެ ތެރޭގައި އެންމެ ގިނަ ކަންކަން އެންމެ އަވަހަށް ކުރި ސަރުކާރު ކަމަށް އިދިކޮޅު މީހުން ވެސް އެއްބަސްވެ އެވެ. ނަމަވެސް ރައީސް ޔާމީން ވެރިކަމުން ދުރުކުރަން ޖެހުނީ ވެރިކަމުގެ ހިޔަލުން ހިޔާވަހިކަން ހޯދަން ބޭނުންވާ ބަޔަކަށް އެ ފުރުސަތު ދިނުމަށް ޔާމީން ބޭނުން ނުވުމުންނެވެ. ވެރިކަމުގެ އާރާއި ބާރުގެ ތެރެއިން ކޮންމެ ކަމެއް ކުރުމުގެ ފުރުސަތު ވަކި ބަޔަކަށް ފަހިކޮށް ނުދިނުމުން ޔާމީން ވެރިކަމުން ދުރުކުރަން އެ ބަޔަކު ނިކުމެ އެކަން ކާމިޔާބު ކޮށްފި އެވެ.\nހުރިހާ ވެސް މައްސަލަ އަކަށްވީ "މަހުޖަނާއި" އެންމެ ބޮޑު "ވެރިޔާ" އަދި އެ ބޭފުޅުންގެ ފަހަތުގައި ތިބި ބަޔަކު ބޭނުންވާ ގޮތަކަށް ވެރިކަން ނުކުރުމެވެ. އެ ވެރިންނަށް އާރާއި ބާރު ނުދިނުމެވެ. އެ ވެރިންނަށް އާރާއި ބާރު ދިންނަމަ އެ ވެރިން އަދިވެސް ތިބީހީ ރައީސް ޔާމީންގެ ފަހަތުގަ އެވެ. ރައީސް ޔާމީންގެ އެއްވެސް ގޯހެއް އެވެރިންނަށް ނުފެންނާނެ އެވެ.\nއެމްއެމްޕީއާރްސީ މެދުވެރިކޮށް ކުރީގެ ނައިބު ރައީސް އަހްމަދު އަދީބާއި އޭނާގެ ކައިރީގައި ތިބި މީހުން ބިލިއަނަރުންނަށް ވިކަން މި ރާއްޖޭގެ އެންމެ ތުއްތު ކުއްޖާ އަށް އެނގޭ ހިސާބަށް ގޮސް މުޅި ގައުމު "ބްރޯ" ވި އިރު ވެސް އަދީބު ކަމެއް ކުރިކަން ރައީސް ޔާމީނަށް ނޭނގެޔޯލަ އެވެ.\nއޭގެ އިތުރުން ވެސް ސަރުކާރުގެ މައްޗަށް ކުރެވުނު އެތައް ކޮރަޕްޝަންގެ ތުހުމަތެއް ރައީސް ޔާމީން ނިންމާލީ "ކޮންމެ ގައުމެއްގައި ވެސް ކޮރަޕްޝަން އޮންނާނެ" ކަމަށް ވިދާޅުވެ ވަރަށް އާދައިގެ ގޮތަކަށެވެ. މީހަކާއި މެދު ފިޔަވަޅެއް އެޅުމުން އެއީ ރައީސް ޔާމީންގެ ސިޔާސީ ދެކޮޅު ވެރިއަކަށް ވާނެކަން އެނގޭތީ ކޮންމެ ކޮންމެ މީހަކާއި ދެކޮޅަށް ފިޔަވަޅު އަޅަން ބޭނުން ނުވީ އެވެ.\nރައްޔިތުންގެ ވާހަކަ ދައްކަނީ ރައްޔިތުންގެ ތާއީދު ނެތި ވެރިކަމަށް ނާދެވޭނެތީ އެވެ. ކޮންމެހެން ރައްޔިތުން ދެކެވާ ލޯތްބެއްގެ ސަބަބަކުން ނޫނެވެ. ވެރިން ބޭނުން ވަނީ ވެރިކަމެވެ. ފާއިތުވި 50 އަހަރުން ފެންނަން އޮތީ އެމަންޒަރެވެ.\nފަންސާސް އަހަރުން ފެންނަން އޮތީ ވެރިންނާއި ވެރިންގެ އައުވާނުންގެ ޖީބު ބޮޑުކުރި މަންޒަރެވެ. ކައިރީގައި ތިބި މީހުން ކުރި ހުރިހާ ވައްކަމެއް ފޮރުވި މަންޒަރެވެ. އެ މީހުންނަށް ވައްކަން ކުރަން އިތުރު ފުރުސަތު ފަހިކޮށްދިން މަންޒަރެވެ. ވައްކަން ކުރަން ފުރުސަތު ލިބޭ ކޮންމެ ލީޑަރަކު ރައްޔިތުންގެ މަތިން ހަނދާން ނައްތާލި އެވެ.\nކުރުކޮށް ބުނާނަމަ މި ފެނުނީ ރައްޔިތުންގެ ވެރިކަމުގެ ނަމުގައި ވެރިންގެ ވެރިކަމެއް ބައި ގަރުނު ވަންދެން މި ރާއްޖޭގައި ކުރި މަންޒަރެވެ.\nކުރިއަށް ދެން އޮތީ އަނެއްކާވެސް އާ ވެރިކަމެއް ފެށޭ މަންޒަރު ބެލުމެވެ. ރައްޔިތުންގެ ވެރިކަމެއްގެ ހަޤީޤީ ސިފަ ޖެހިފައިވާ ވެރިކަމަކަށް ބޭނުންވަނީ ޤާނޫނީ ނިޒާމެއް ނޫނެވެ. ބޭނުން ވަނީ ކޮންމެ މީހެއްގެ މައްޗަށް ހަމަހަމަކަމާއި އެކު ވެރިކަން ކުރާނެ ވެރިއެކެވެ. ކޮރަޕްޝަން ނައްތާލުމުގެ ގަޓް ހުރި ވެރި އެކެވެ. ކުށެއް ކުރުމުން ކޮންމެ މީހަކު ވެސް ޖަލަށް ލެވޭނެ ވެރި އެކެވެ.\nނަމަވެސް އެއީ "މަހުޖަނާއި" "ވެރިޔާ" ގެ ނުފޫޒުން ސަލާމަތްވެގެން އެއްވެސް ވެރިޔަކަށް ކުރަން ފަސޭހަ ކަމަކަށް ނުވާނެއެވެ.\nމިވަގުތުގެ އުފެދިފައިވާ ބޮޑު ސުވާލަކީ ދިވެހި ރާއްޖެ އަށް އެންމެ އެކަށިގެންވަނީ ކޮން ނިޒާމެއްތޯ އެވެ؟ ރިޔާސީ ނިޒާމުތޯ އެވެ؟ ނުވަތަ ބަރުލަމާނީ ނިޒާމުތޯ އެވެ؟ އެހެންކަމުން އެދެވިގެންވަނީ އެންމެ ފުރަތަމައަށް މިދެނިޒާމުގެ ފަރަޤު ދަނެގަތުމެވެ. ދެން އެއަށް ފަހު އެންމެ މޮޅު އިތުރުވެގެން ވަނީ ކޮން ނިޒާމެއްކަން ތިމާ އަމިއްލަ އަށް ކަނޑައެޅުމެވެ.\nރިޔާސީ ނިޒާމަކީ، Montesquieu (ފުރިހަމަ ނަން: Charles-Louis de Secondat) ކިޔުނު ފުރާންސަށް އުފަން ފިލޯސަފަރެއްގެ ފިކުރުގެ މައްޗަށް ރިޢާޔަތްކޮށްގެން 1787ގައި އެމެރިކާގެ ޤަނޫނު އަސާސީން ތޢާރަފުވި ނިޒާމެކެވެ. މި ނިޒާމު ގެ އަސާސަކީ ތިންބާރު ވަކިވަކިން ރައްޔަތުންނަށް ޚިދުމަތް ދިނުމެވެ. އެއީ ޤާނޫނުހަދާ ބާރާއި، ޤާނޫނުތައް ތަންފީޒުކުރާ ބާރާއި، ޢަދުލު އިންސާފު ޤާއިމުކުރާ ބާރެވެ. އަދި އެއްބާރު އަނެއްބާރެއްގެ މައްޗަށް އެއްވެސް ނުފޫޒެއް ނެތުމެވެ. މި ނިޒާމަށް ތާއީދުކުރާ މީހުންގެ ނަޒަރުގައި މި ނިޒާމުގެ ހަރުދަނާ ކަމުގައި އެމީހުން ދެކޭ ސިފަތަކުގެ ތެރެއިން ޚާޢްޞަ ގޮތެއްގައި ދެ ސިފައެއް ފާހަނގަ ވެ އެވެ.\nރިޔާސީ ނިޒާމުގެ ރަނގަޅު ޚާއްޞަ އެއް ސިފައެއް ކަމުގައި އެމީހުން ދެކެނީ އެ ނިޒާމުގައި ތަންފީޒީބާރުގެ ވެރިކަށް ރައްޔިތުން ސީދާ ހޮވާ ވެރިއަށްގެ އަތްމައްޗަށް އޮތުމެވެ. އަދި އެ މީހެއްގެ މަސްއޫލިއްޔަތުގެ ދަށުން ރައްޔިތުންނަށް ޚިދުމަތް ދިނުމަށް ބޭނުންވާ ވަޒީރުންނާއި އެނިހެން މީހުން އައްޔަންކުރުމެވެ.\nމިނިޒާމު އިތުރަށް ވަރުގަދަކުރުމުގެ ނަމުގައި ތަންފީޒީ ބާރުން އައްޔަންކުރެވޭ ވަޒީރުންނާއި އެހެނިހެން މީހުން ޖަވަބުދާރީ ކުރުވުމާއި އަދި ހަޤީޤަތް ހޯދައި ބަލައި ޤާބިލުކަން ކަށަވަރުކުރުމުގެ ނަމުގައި ޤާނޫނު ހަދާ ބާރަށް ވަނީ ފުރުސަތު ދެވިފަ އެވެ. ނަމަވެސް މިއީ ރިޔާސީ ނިޒާމުގެ އުސޫލެއް ނޫނެވެ. މިއީ އެނިޒާމު ފަސާދަ ކުރުމަށް ޓަކައި އެ ނިޒާމުގެ ތެރެ އަށް ވައްދާލެވިފައިވާ ފަޏިފަކުސެކެވެ. ރިޔާސީ ނިޒާމުގެ އަސްލަކީ ތިންބާރު ވަކިން މަސައްކަތްކުރުމެވެ. ތަންފީޒީ ބާރުންކުރާ އެއްވެސް ކަމަކަށް، ޤާނޫނު ހަދާ ބާރަކުން ނުފޫޒު ނުހިންގޭނެ އެވެ. އަދި ތަދައްޚުލެއް ނުވެވޭނެ އެވެ. ތަންފީޒީ ބާރުން ޤާނޫނާއި ޤަވާއިދާ ޚިލާފަށް ކުރާކަންކަން ރައްޔަތުންނާ ހަމަޔަށް ފޯރުކޮށްދޭނީ ހަތަރު ވަނަ ބާރުންނެވެ. އެއީ މީޑިޔާ އެވެ. ރައީސާއި އޭނާ އިޚްތިޔާރުކޮށް ފައިވާ މީހުން ގެ ފަރާތުން އުފެދޭ ކަންބޮޑުވުންތަކަށް ޖަވާބުދާރީކުރުވާނީ ވެސް މި ދެންނެވި ހަތަރު ވަނަ ބާރުންނެވެ. އެ ކަމުގައި އަޑުއުފުލާނީ ސިޔާސީ ޕާޓީ ތަކުންނެވެ. އެ ކަމުގެ ހެވާއިނުބައި ނިންމަނީ އަދުލުއިންސާފުގެ ބާރުންނެވެ.\nއިސްލާމްދީން ދެކޭ ގޮތުގައި ރައްޔަތުންގެ މުހިއްމު ކަންތައް ނިންމަނީ ސީދާ ރައްޔަތުންނެވެ. އެއީ ހަމަ އެކަނި ރައްޔިތުންގެ ޙައްޤެކެވެ. އިސްލާމީ ޚިލާފަތަށް ނަޒަރު ހިންގާލާއިރު ފެންނަނީ ވެސް އެ މަންޒަރެވެ. އިސްލާމްދީނުގެ ފުރަތަމަ ޚަލީފާ މާތް ﷲ ރުއްސުންލެއްވި އަބޫބަކުރުގެ ފާނު، ވެރިކަމަށް ހޮވިވަޑާގަތީ ރައްޔަތުންގެ ސީދާ ނިންމުމަކުންނެވެ. އަދި އެއަށްފަހު އިސްލާމީ ޚިލާފަތަށް ވަޑައިގަތް މާތް ﷲ ރުއްސުންލެއްވި ޢުމަރުގެފާނު، ވެރިކަމަށް ހޮވިވަޑާގަތީ ރައްޔަތުންގެ ސީދާ ނިންމުމަކުންނެވެ. އަދި އެއަށްފަހު އިސްލާމީ ޚިލާފަތަށް ވަޑައިގަތް މާތް ﷲ ރުއްސުންލެއްވި ޢުސްމާނުގެފާނު ވެރިކަމަށް ހޮވިވަޑާގަތީ ރައްޔަތުންގެ ސީދާ ނިންމުމަކުންނެވެ. އަދި އެއަށްފަހު އިސްލާމީ ޚިލާފަތަށް ވަޑައިގަތް މާތް ﷲ ރުއްސުންލެއްވި ޢަލީގެފާނު ވެރިކަމަށް ހޮވިވަޑާގަތީ ރައްޔަތުންގެ ސީދާ ނިންމުމަކުންނެވެ. މިދުވަސްވަރުގެ ބަހުންނަމަ ރައްޔަތުންގެ ސީދާ ވޯޓަކުން ކަމުގައި ބުނެވިދާނެ އެވެ.


SO Fuluhun Ge6Commandarun Magaamun Dhurukohfi - Vaguthu\nއެސްއޯ ފުލުހުންގެ ހަ ސްކޮޑެއްގެ ކޮމާންޑަރުން މަގާމުތަކުން ދުރުކޮށްފި\nފުލުހުންގެ ތެރޭގައި އޮންނަ ސްޕެޝަލް އޮޕަރޭޝަން ކޮމާންޑް (އެސްއޯ) ގެ އިސް މަގާމުތަކަށް ބަދަލު ގެނެސް، ހަ ސްކޮޑެއްގެ ކޮމާންޑަރުން މަގާމުތަކުން ދުރުކޮށްފިއެވެ.\nޖުމްލަ ހަ ސްކޮޑެއްގެ މައްޗަށް އެކުލެވިފައި އޮންނަ އެސްއޯގެ ހަ ސްކޮޑެއްގެ ކޮމާންޑަރުން މަގާމުން ދުރުކޮށް އެމީހުން މަސައްކަތް ކުރާ ޑިޕާޓްމަންޓްތައް ބަދަލު ކުރިކަން "ވަގުތު" އަށް ވަނީ ކަށަވަރު ވެފައެވެ.\nނަމަވެސް މިކަމާއި ގުޅިގެން ފުލުހުންގެ ބަހެއް ނުލިބެއެވެ. ފުލުހުންގެ މީޑިއާ އޮފިޝަލުންނަށް ގުޅުމުން ފޯނަށް ޖަވާބު ދެއްވާފައެއް ނުވެއެވެ.\nއެސްއޯގެ ސްކޮޑްތަކުގެ ކޮމާންޑަރުންގެ މަގާމުގައި ތިއްބަވަނިކޮށް އެހެން ޑިޕާޓްމަންޓްތަކަށް ބަދަލު ކުރި ކޮމާންޑަރުންނަކީ އެމްޑީޕީގެ އެކްޓިވިސްޓުންގެ ނުރުހުން ވަރަށް ބޮޑަށް މީގެ ކުރިން އަމާޒުވެފައިވާ ބޭފުޅުންނެވެ. އެކޮމާންޑަރުންގެ ފޮޓޯތައް އާއްމުކޮށް އެމީހުން ވަޒީފާ އިން ވަކިކުރާނެ ކަމުގެ އިންޒާރު ވެސް އެމްޑީޕީ އެކްޓިވިސްޓުން މީގެ ކުރިން ދީފައި ވެއެވެ.\n"ވަގުތު" އަށް މައުލޫމާތު ދިން ބޭފުޅަކު ވިދާޅުވީ މިއީ ސިޔާސީ ނުފޫޒު ފުލުހުންގެ މައްޗަށް އޮތް މިންވަރު ދައްކުވައިދިން ބަދަލެއް ކަމަށެވެ.\n"އެމްޑީޕީ އެކްޓިވިސްޓުން ބޭނުންވާ ގޮތައް ފުލުހުންގެ އިދާރާ ހިންގާނެ ކަމެއް އިތުރު ހެއްކެތް ފެނިގެން މިދިޔައީ. ސިޔާސީ ބަދަލެއް މިގެނައީ." މައުލޫމާތު ދެއްވި ބޭފުޅާ ވިދާޅުވިއެވެ.\nއެމްޑީޕީގެ އެކްޓިވިސްޓުން ބޭނުންވާ އެސްއޯ ކޮމާންޑަރުން މަގާމުން ދުރުކުރިއިރު މިހާރު އެކްޓިން ކޮމިޝަނަރަކަށް ހުންނެވި މުހައްމަދު ހަމީދު އަކީ ނިމިގެން ދިޔަ ރިޔާސީ އިންތިޚާބު ކެމްޕޭންގައި އެމްޑީޕީއަށް ތާއިދު ހޯއްދަވަން އަމަލީ ގޮތުން ބައިވެރިވެ ވަޑައިގެންނެވި ބޭފުޅެކެވެ. އަދި އޭނާ ވަނީ މީގެ ކުރިން އެމްޑީޕީ އިން ބޭއްވި މުޒާހަރާއެއްގައި ވެސް ބައިވެރިވެފައެވެ.\nއެސްއޯ ފުލުހުންގެ ބައެއް ކޮމާންޑަރުން މަގާމުން ދުރުކުރިއިރު އެމްޑީޕީ މެންބަރުންގެ ނުރުހުން އަބަދުވެސް އެސްއޯ ފުލުހުންނަށް އޮވެއެވެ.\nއެސްއޯ ފުލުހުންނަކީ ފުލުހުންގެ ތެރޭގައި އޮންނަ އެންމެ ވަރުގަދަ ޓްރޭނިންތައް ހަދާފައިވާ އަދި ކުއްލި ހާލަތްތަކުގައި އެންމެ އަވަހަށް ހަރަކާތްތެރިވާން ތައްޔާރުކޮށްފައި އޮންނަ ފައުޖެވެ.\nޖެނުއަރީ 2, 2019 11:01\nމި ވެރިކަން ދެމި ނޯންނާނޭކަމުގެ ސިގްނަލްތައް މި ފެންނަނީއެވެ. ފުލް ސްޕީޑްގައި ކުރިޔަށްދިޔަ ދިވެހިރާއްޖޭގެ ތަރައްޤީއާއި އިޤްތިޞާދީ ދުވެލި މަޑުޖެހި ހަލުވިކަމާއެކު ބިނާކުރަމުންދިޔަ ބިނާތައް ހުއްޓި މުޅި ޤަވްމު އިނދަޖެހެމުންދާތަން ބަލަން ތިބެން ދިވެހިންނަށް ކެއްވަންޏާ ކެއްކޮށްގެން ތިބެންވީއެވެ.\nޖެނުއަރީ 2, 2019 12:50\nކަލެއަށް މާބޮޑަށް އިނގެނީ...\nޖެނުއަރީ 2, 2019 12:51\nކަލެއަށް މާބޮޑަށް އެނގެނީ...\nދެން ޖެހޭނީ ހަމަ ކެތްކޮއްގެން ތިބެން ހެދޭނެ އެއްގަދަެއެއްވެސް ނޯންނާނެ މާ ގައްޱާވެގެން އުޅުނު ދުވަސް ދިވެހިން ބެެެނުންނެތިގެން ފަސްއަޅާ 2018 ގައި ކަފުނކޮއްފި. ދެން ފަހަރަކު މީހެއްގެ މައްސަލަ ބަލާ އެކަކައްފަހު އަނެކަކު ލެވެެނިޖަލައް\nޖެނުއަރީ 2, 2019 11:16\nކީއްކުރާނި މި މިރާއްޖޭގެ ހާލަތު. ރައްޔިތުންނަށް އޮޅުވާލައިގެން ވެރިަކަމަށް އަންނަނި. މާކުރިންވެސް އިނގޭ އިބޫ އަންހެނުންގެ ޅިޔަނު ޕޮލިސް ކޮމިޝަނަރަކަށް ލައިގެން އުޅެނި މުޅި ޕްލިސްތެރެ ސިޔާސީ ކުރަންކަން. އެމް.ޑީ.ޕީ އަކީ އެކްޓިވިސްޓުން ހިންގާ ޕާޓީއެއް. އެކްޓިވިސްޓުންނަކީ ގޭންގްތަކުގެ މީހުން. ގޭންގް ސަރުކާރެއް މީ. ގޭންގްތައް ހިމާޔަތުގަ އެތިބެނީ.\nޖެނުއަރީ 2, 2019 12:02\nކުރީގަވެސް ބުނިދޯ ފުލުހުންގެ ވާޖިބް ގާނޫން އާހިލާފް އަށް އަދާކުރާނަމަ އެކަމަށް ފިޔަވަޅު އަޅާނެ ވާހަކަ، އެތަންމިއޮތީ އައިއްސަ. ދެން ކުދިނުކިޔާ ތިބޭ. ޢަދިވެސް އޮތީ ކުރިއަށް.\nޖެނުއަރީ 2, 2019 11:24\nހުއްޓިފަ ހުރި އިމާރާތްތައް މިހާރު ކުރިއަށް އެބަ ދޭ\nޖެނުއަރީ 2, 2019 11:25\nވޯޓުދިން ކުދިން ކޮޅަށް ރާކަނިމަސް ކެވެންދެން ބަހައްޓާ. މިހާރު އާސަންދައިން ލިބެނީ މަދުބޭހެއް\nޖެނުއަރީ 2, 2019 11:39\nމިކަމަށް ހަމަ އިހްތިޖާޖު ކުރަންޖެހޭވަރުގެ ބޮޑު ނުރައްކާތެރި ސިޔާސީ ކުޅިގަނޑެއް މިކުޅެނީ ފުރަތަމަ ކޮމާންޑަރު ގޯސް އެމަގާމް ދެވިގެންނުވާނެ އަސްލު އެކްޓިވިސްޓަކަށް މިހާރު ހަމީދަކީ ފުލުހުންނަށް ކުފޫހަމަވާމީހެއްނޫން ބުޅަލެއްގަވެސް މަގާމް އެޅުވީމަ ހަމަ ހަރުލާނެ ހަމައެގޮތަށް\nޖެނުއަރީ 2, 2019 11:51\nއެމް.ޑީ.ޕީ އިން މަސައްކަތް ކުރަމުންދަނީ މުޅި ސަލާމަތީ ޚިދުމަތަކީ އެމީހުންގެ ފިކުރުގެ ބަޔަކަށް ހަދަން.\nއެއީ7ފެބްރުއަރީ އިއާދަވިޔަ ނުދިނުމަށް ކޮންމެހެންވެސްކުރަންޖެހޭ ކަމެކޯ ބުނާތީ އަޑުއެހީން.\nއެގޮތުން ސިފައިންނާ ޕޮލިހުންގެ މެނޭޖްނަންޓުން ޤައުމަށާއި އިސްލާމދީނަށް ލޯބިކުރާ މީހުން ވަކިކޮށް އިންޑިޔާގެ ދަށުގައި ޤައުމު އޮތުމަށް ޤަބޫލުކުރާ އެމްޑީޕީ ފިކުރުގެ މީހުން ވެއްދުމަށް ވަނީ ނިންމާފަ...\nޖެނުއަރީ 2, 2019 11:53\nފުލުހުންނަކީ ރާއްޖެއަށް މުހިއްމު ބަޔަކަށް ނުވޭ. ރާއްޖެެގާ ފުލުހުންގެ މުހިއްމުކަމަކީ ސިޔާސީ މީހުންނަ އެކަނި ފައިދާ ކުރާ ކަމަކަށް ވެފާ އޮންނަނީ. ޢެހެންވީމާ ފުލުހުންނަކީ ސިވިލް ބަޔަކަށް ހެދޭނެ ގޮތެއް ނެތް. މިހާރުގެ ސަރުކާރުގާ އިޚްލާސްތެރިކަމެއް ހުރިނަމަ ފުލުހުންގެ މުއައްސަސާގެ މުހިއްމުކަން ކުޑަކޮށް ފުލުހުންނަށް ކުރާ ޚަރަދުތަ ކުޑަ ކުރަންޖޭހޭ. ފުލުހުންގެ ބަދަލުގާ ޕްރައިވެޓް ސެކުރިޓީ ކުންފުޏެ ހެދީމާ ރަގަޅުވާނެ.\nޖެނުއަރީ 2, 2019 12:19\nރައީސް ޞާލިޙް، ވަޒީގެ ބިރެއްނެތޭ ވިދާޅުވި އެއްޗަކާއި ތިޔަކުރައްވާ ި ކަމަކާއި ދިމަލެއް ނުވެއެވެ. ތިޔަ " ހިލޭ އޮށްގޮނޑިޔަކުން"ވެސް ތަމްސީލް ވަމުންދަނީ ވަޒީފާގެ ބިރު އޮތް މިންވަރެވެ.\nޖެނުއަރީ 2, 2019 12:36\nޖެނުއަރީ 2, 2019 12:41\nއިބޫ ވެރިކަން ދޫކޮށްލައި ފިލާން ޖެހޭނެކަމުގެ އަލާމާތެއްކަމަށް ބެލެވޭ.\nޖެނުއަރީ 2, 2019 12:42\nއެސްއޯ ފުލުހުންނަކީ ވަރަށް ނުބައި ބައެެއް. ބޭކާރު ބައެއް\nޖެނުއަރީ 2, 2019 12:47\nރައީސް ޔާމީން ހައްޔަރުކުރުމަށް ވާ ތައްޔާރީގެ2ވަނަ ހަރުފަތް. ފުރަތަމަ ކަމަކަށް ކުރީ ޔާމީނަށް ތުހުމަތުކުރާ މައްސަލަތަކުގައި އާޒިމާ ޝުކޫރު ހިމަނައި، ރައީސް ޔާމީނުގެ ވަފާތެރި ގާނޫނީ ޓީމް ބަލިކަށިކުރީ. ސާބަސް، ހަމަ ސާބަސް! ކުރިއަށް ކުރިއަށް ބާރަށް. އިންސާނުންގެ މަކަރުވެރި ރޭވުންތަކަށްވުެ ﷲ ސުބްހާނަހޫ ޥަތަޢާލާގެ ރޭވުން ފުރިހަމަވާނެކަން ފަހެ މިި މީހުން ނުދަންނަނީބާ؟ ނުވަތަ އެގުނަސް ގަބޫލް ނުކުރަނީ ބާ؟\nޖެނުއަރީ 2, 2019 12:55\nރޭވުން ތެރިކަމާއެކު ގަ ކިނބޫ ހިފާ ހައްޔަރު ކުރޭ، ވ ބާރައް ދައިގަންނަ އެއްޗެއް އެއީ، ނުލަފާ ގޮތަކަށް ވެއްޓެއް ކައިރިވީ، އިންޝާﷲ، ޔާﷲ މިވެރިކަން ވީހާވެސް އަވަހަކަށް ނިންމަވާނދޭވެ،\nޖެނުއަރީ 2, 2019 13:29\nމިގައުމުގެ ވެރިކަން ކުރަނީ6އެސްއޯ ފުލުހުން ކަމަށްތާ ހީކުރަނީ. ޕީޕީއެމް ގެ ނިއުސްކޮންފަރަސަކުން އަދުރޭ މީހުން ހައްޔަރު ކުރި ޒަމާނާ ހަދާން ނެތުނީދޯ. ތިމާ ފޭހި އިލޮށި ހެރޭނީ ތިމާގެ ލޮލަށޭ ބުނަނީ މިހެންވެގެން. ބަގާވާތް ކުރި އެންމެން ތިޔަދަނީ ހަމަ އެ މަގުން.\nޖެނުއަރީ 2, 2019 13:52\nވަޒީފާގެ ބިރެއްނެތްހެން އެބަހީވެއެވެ.\nޖެނުއަރީ 2, 2019 14:01\nފުލުސް ގެ ނަމުގައި ކޮމެންޓް ކުރި ފަރާތަށް ބުނެލަން އޮތީ ކަލޯ ޕްރައިވެޓް ކުންފުންޏަކުން ވެހޭހާ ވާރޭއެއްގައި ދޭހާ އައްވެއްގައި ކަލޯގެ ހިމާޔަތުގައި ތިބޭނެ ތޯ؟ އަދި ގައުމަށް ބޮޑުކަމެއް ޖެހޭވަގުތު ނުކައި ނުބޮއި ނުނިދާ އަނބިދަރިން ދޫކޮއްފައި ހުންނާނެތޯ؟ ކޮސް ނުގޮވާ.\nޖެނުއަރީ 2, 2019 18:08\nފުލުހުން މިވީތަނަށް ސަލާމަތް ކަމެއް ހޯދާދިން މީހެއްނެތް. ފުލުހުން މުގުރި ބުރި ހިފައިގެން ރެއާދުޥާލު އުޅެނީ މުޒަހަރާކުރާމީހުން ފަހަން. ޢެމީހުން ނޫޅޭނަމަ ބަޔަކު މުޒާހަރާ ނުކުރާނެ. ފުލުހުން ކޮންމެހެން އަހަރެމެންގެ ސަލާމަތްކަން ހޯދާ ދޭން ނޫޅޭ\nޖެނުއަރީ 2, 2019 14:15\nއެމްސީ، ތިޔަހެއްދެވީ ކިހިނަކުން.\nޖެނުއަރީ 2, 2019 15:10\nއެއްވެސް ވެރިކަމެއް މަގުމަތިން ވައްޓާލަން ރޭވުމަކީ ޤައުމަކައް ލިބޭނެ އެންމެ ބޮޑު ނިކަމެތިކަން، ފުލުހުންގެ މަޤާމްތަކައް ކޮންމެ ސަރުކާރެއްގަވެސް ބަދަލުގެނޭ، އަދި ގެންނަންވެސްޖެހޭ މިކަމަކީ ތަހުޒީބު ހުރިހާ ޤައުމެއްގައި ވެސް އޮންނަކަމެއް އަދި ޑިމޮކްރެސީ އާއި ބީރަށްޓެހި ވިރާސީ ވެރިކަން އޮންނަ ޤައުމުތަކުގައިވެސް މަޤާމްތަކާއި ފައުޖުތަކުގެ ކޮމާންޑަރުން ބަދަލުކުރޭ ...\nޖެނުއަރީ 2, 2019 21:04\nހެހެހެ ފުލުހުން ތިބެން ޖިހޭ ތަނެއް ކަނޑައެޅުމުގެ ބާރު ސީޕީ އަށް ލިބިގެން ވެއެވެ ތީ ނޫސްތަކުގަ ޖަހައިގެން ހަވާ އަރުވަންވީ ކަމެއް ނޫން\nޖެނުއަރީ 2, 2019 21:10\nފުލުހުން އެބޭފުޅުން ވާޖިބު އަދާކުރަނީ ވަކި ރޭންކެއް ނުވަތަ ވަކި ފައުޖެއްގެ ކޮމާންޑަރަކައްވީމައެއްނޫން، ފުލުހުންނަކީ ހުވައެއްކޮށް ޤާނޫނުތަންފީޒު ކުރަން ތިބި ބައެއް އެއީ މަދަނީ ބައެއް އެއީ ރަށްޔިތުންގެ ބައެއް އެއީ އަމާންކަމާއި ގޯތި ގެދޮރާއި ރަތްކާތެރިކަން ޔަޤީންކޮށްދޭން ތިބިބައެއީ، އެއީ ފިތުނަ އުފައްދާ ހަލަބޮލިކޮށް ސުލްނަގާނެ ބައެއްނޫން އެފަދަ ކަންކަމުން ލިބޭ ގެއްލުމާއި ހަލާކު މަޒީގެ ތެރެއިން ވަރަށް ބޮޑައް ވަނީ ތަޖުރިބާ ކުރެވިފައި


Kulhudhuffushi Online - Fizal Khan aaky dhogu veriyeh,Mahsakai kury olhuvaalai vahkkan kurumah: Usaid\nކުޅުދުއްފުށީ ހޮސްޕިޓާ ތަރައްގީކުރާ އެންއައިއައިގެ ޑ.ޑިރެކްޓަރު އަލީ އުސެއިދު ވާހަކަދައްކަވަނީ--\nދިވެހި ސަރުކާރުން ކުޅުދުއްފުށި ރީޖަނަލް ހޮސްޕިޓަލް 50 އަހަރަށް ޓާޝަރީ ފެންވަރަށް ތަރައްޤީކޮށް ހިންގުމަށް ހަވާލުކުރީ ދިވެހި ފަރުދަކަށް ނޫންކަމަށާއި އަދި ނިމްސް ހޮސްޕިޓަލް ކިޔާ އެންޓިޓީއަކަށްވެސް ނޫންކަމަށް އަލީ އުސެއިދު ވިދާޅުވެއްޖެ އެވެ.\nކުޅުދުއްފުށީ ރީޖަނަލް ހޮސްޕިޓަލް ތަރައްގީކުރުމަށް ސަރުކާރުން ހަވާލުކޮށްފައިވަނީ ނޫރުލް އިސްލާމް އިންޓަނޭޝަން (އެންއައިއައި) އާ އެވެ. އެންއައިއައިގެ 80 އިންސަތަ ހިއްސާ އޮންނަނީ އިންޑިޔާގެ ނިމްސް ހޮސްޕިޓާ ހިންގާ ނުރުލް އިސްލާމް އެޑިއުކޭޝަން ޓްރަސްޓްގަ އެވެ. 20 އިންސަތަ ހިއްސާ އޮންނަނީ އަލީ އުސެއިދުގެ އަތުގަ އެވެ.\nއެންއައިއައިގެ ޑެޕިއުޓީ ޑައިރެކްޓަރު އަލީ އުސެއިދު ކޭއޯއަށް ދެއްވި އިންޓަވިއުގައި ވިދާޅުވީ ކުޅުދުއްފުށި ރީޖަނަލް ހޮސްޕިޓަލް ތަރައްޤީކޮށް ހިންގުމަށް ދިވެހި ސަރުކާރާއެކު ސޮއި ކޮށްފައިވަނީ ދިވެހިރާއްޖޭގައި ރަޖިސްޓްރީ ކޮއްފައިވާ ނޫރުލް އިސްލާމް އިންޓަނޭޝަނަލް ޕްރައިވެޓް ލިމިޓެޑް ކިޔާ ޖޮއިންޓް ވެންޗަރ ކުންފުންޏަކާ ކަމަށެވެ. އަދި އެކުންފުނީގެ އެއް ހިއްސާދާރަކީ އުސައިދު ކަމަށާއި އަނެއް ހިއްސާދާރަކީ އިންޑިޔާގެ ނޫރުލް އިސްލާމް އެޑިއުކޭޝަނަލް ޓުރަސްޓް ކިޔާ ދަރުމަޔަށް މަސައްކަތްކުރާ ޓްރަސްޓް އެކެވެ. އެން.އައި.އީ.ޓީގެ ފަރާތުން އެޓްރަސްޓް ތަމްސީލްކުރުމަށް އައްޔަން ކޮއްފައިވަނީ ފައިޒަލް ޚާން ކިޔާ އިންޑިޔާ މީހެއް ކަމަށެވެ. އަދި އޭނާއަކީ އެ ޓްރަސްޓްގެ ފަރާތުން ޓްރިވަންޑްރަމްގެ ރަށްބޭރުގައި ނިއަޓިންގްރާ ކިޔާ އަވަށެއްގައި ހުންނަ ނިމްސް މެޑިސިޓީ ކިޔާ ހޮސްޕިޓަލެއްގެ އެމްޑީވެސްމެކަމަށް އުސެއިދު ވިދާޅުވި އެވެ.\nއުސައިދު އާއިދޭތެރޭ ފައިޒަލް ޚާން ދިވެހި މީޑިޔާ މެދުވެރިކޮށް ތުހުމަތުކުރާ ކަންތައްތަކަށް އިންކާރުކުރައްވަމުން އުސައިދު އިތުރަށް ވިދާޅުވީ އޭނާގެ އެކައުންޓަށް 130،000 ޑޮލަރު އެކިފަހަރުމަތިން ޖަމާކުރިކަމަށް ފައިޒަލް ޙާން ވިދާޅުވާއިރު އުސެއިދުގެ އެކައުންޓަށް ފޮނުވި ކަމަށް ބުނާ ފައިސާގެ ރަޝީދުކޮބާތޯ އުސެއިދު ވަނީ ސުވާލުކުރައްވާފަ އެވެ. އަދި އެ މުއްދަތުގެ ހިނގާފައި ހުރި ބެންކް އެންކައުންޓަތަކުގެ ތަފްސީލް އުސެއިދު ވަނީ ކޭއޯއާވެސް ހިއްސާކޮށްފަ އެވެ.\nހޮސްޕިޓަލަށް ފޮނުވުމަށް ވިސާ ނެގުމަށް ޑޮކްޓަރުން ތަކަކާއި އެޑްމިނިސްޓްރޭޓިވް ބައެއްގެ ޕާސްޕޯޓް ތަކާއި ސެޓްފިކެޓް ތައް އުސެއިދު ހިފަހައްޓާފައިވާކަމަށް ފައިޒަލް ކުރާ ތުހުމަތުތަކަށް އުސެއިދު ވިދާޅުވީ އިމިގްރޭޝަން ޤަވާއިދުގައި ބުނާގޮތުން ވާރކް ޕަރމިޓެއް ހެއްދުމަށް ހުށަހަޅާއިރު އެއްވެސް މީހެއްގެ ޕާސްޕޯޓް ހުށަހަޅާކަށް ނުޖެހޭކަމަށެވެ. އަދި އެކަން ކޮންމެ ބޭފުޅަކަށްވެސް ވަރަށް ފަސޭހައިން ސާފުކޮއްލެއްވޭނެކަމަށާއި އޭނާގެ އަތަކު އެއްވެސް ޕާސްޕޯޓެއް އަދި ޑޮކިއުމަންޓެއްވެސް ހިފަހައްޓާފައެއްނުވާނެކަމަށް އުސެއިދު ވިދާޅުވި އެވެ.\n“ފައިޒަލް ޚާން އިތުރަށް ވިދާޅުވޭ ސީޓީ މެޝިން ކަސްޓަމުގައި ނުނެރެވި ލަސްވަމުންދަނީ އަޅުގަނޑުގެ އިހުމާލުންނޭ. ދަންނަވަންތޯ އެހެން އެބުނާ ފައިޒަލް ޙާން ސީޓީ މެޝިން ނެރެ ކުޅުދުއްފުއްޓަށް ގެންދިއުމަކީ ޖީ.އީ ކުންފުނީގެ ޒިންމާއެއްކަން ބުނިކަމުގެ ހެކި އަޅުގަނޑު އަތުގައި އެބަހުރި. ހެޔޮވާނެތޯ މިހާބޮޑެތި ދޮގުހަދަން އެހެންވީމައޭ ދަންނަވަން މިޖެހެނީ ފައިޒަލް ޙާން އަކީ ދޮގުވެރިއެކޭ.” އުސެއިދު ވިދާޅުވި އެވެ.\nއުސެއިދު ވިދާޅުވީ ފައިޒަލް ޚާން އޮޅުވާލައި “ވައްކަން” ކުރަން އުޅުނޭ ދަންނަވަނީ އެކަން އޭނާ ކުރަން އުޅުނުކަމުގެ ހެކި އުސެއިދުގެ އަތުގައި ހުރީމަ ކަމަށާއި މީހަކުމަރަން އުޅުމެކޭ މީހަކު މަރާލުމެކޭ ތަފާތަކީ ކޮބާތޯ އައްސަވަމުން ވިދާޅުވީ ގެރިމަރުވަންދެން ބަލަހައްޓައިގެން ހުންނަންވީތޯ ކަމަށެވެ.\nފައިޒަލް ޚާން މިކަންތައްތައް ކުރުވަންއުޅުނީ އޭނާ ފޮނުވާފައި ހުންނަ އާރިޔާ ކިޔާ މާބާރުގަދަ އަންހެނަކު މެދުވެރިކޮށް ކަމަށް އުސެއިދު ފާހަގަކުރެއްވި އެވެ. އެ އަންހެން މީހާ އަމަލުތައް ހުންނަގޮތުންގެ ވާހަކަތަކާއި މުވައްޒަފުންނާ ދޭތެރޭ ކަންތައްކުރާ ގޮތުގައި ވާހަކައިގެ އިތުރުން އާސަންދަ ބިލްތަކުގައި އުސޫލުން ބޭރުން ބޮޑު އަގު ޖެހުމަށް ހޮސްޕިޓަލުގެ މުވައްޒަފުންނަށް މަޖުބޫރުކުރީވެސް އެ އަންހެން މީހާ ކަމަށް އެ ހޮސްޕިޓަލުގެ މުވައްޒަފުންތަކެއްވެސް ވަނީ މިނޫހަށް ދިން އިންޓަވިއުގައި ބުނެފަ އެވެ.\nއުސެއިދު ވިދާޅުވީ އަބަދުވެސް މަސައްކަތްކުރީ ޓައިމްލައިންގައިވާގޮތަށް ސަރުކާރަށާއި ރައްޔިތުންނަށް ތެދުވެރިކަމާ އިޙްލާސްތެރިކަމާއެކު ކަންތައްތައް ކުރުވުމަށް ބާރުއެޅުމަށް ކަމަށެވެ.\nކުންފުނީގައި މަސައްކަތްކުރަން ތިބި މުވައްޒިފުންނަކީ ފައިޒަލް ޚާން އާއި ވާހަކަދެކެވި ނަގާފަތިބި މުވައްޒިފުންތަކެއް ކަމަށާޢި އެމޫނުތައް އެގްރިމަންޓްގައި ސޮއި ކުރި ވަގުތު އާއި އަދި ހޮސްޕިޓަލާއި ހަވާލުވި ރަސްމިއްޔާތުން ތިބޭފުޅުންނަށްވެސް ފެނިވަޑައި ގަންނެފައިވާނެ ކަމަށް އޭނާ ވިދާޅުވި އެވެ. އޭގެ އިތުރަށް އެއްވެސް މުވައްޒިފަކު ނަގާފައެއް ނުވާނެ ކަމަށާއި ފައިޒަލް ޚާންގެ ހަނދާން ހުންނަ މިންވަރާއި ދޭތެރޭގަވެސް ސުވާލު އުފެދޭކަމަށް އުސެއިދު ވިދާޅުވި އެވެ.\nއެމް.އާރް.އައި، ޖެޏެޓިކް ޑިސްއޯޑަރގެ ވާހަކަ ފައިޒަލް ހާން ދައްކަވަނީ ރައްޔިތުންގެ ލޮލުގައި އަދުން އެޅުވުމަށް ތޯ ސުވާލުކުރައްވަމުން އުސެއިދު ވިދާޅުވީ އެއިން އެއްވެސް ހިދުމަތަކީ އަދި މިހާތަނަށް ނިމްސް މެޑިސިޓީގައިވެސް ގާއިމް ކުރެވިފައިވާ ޙިދުމަތްތަކެއްނޫންކަމަށެވެ.\n“ފައިޒަލް ޚާން ސީޓީ މެޝިންގެ ވާހަކަ ދައްކާއިރު އެ މެޝިން ރާއްޖެފޮނުވީ އަޅުގަނޑު ޓްރިވެންޑްރަމް އަށްގޮސް ސީޓީ ރާއްޖެ ނުފޮނުވަނީސް މާލެ ނުދާނެކަމަށްބުނެ ޕްރެޝަރު ކުރުމުން. އަޅުގަނޑު އެތާހުރިން 1 މަސްވަންދެން. ސީޓީ ޝިޕްކުރީމަ މާލެ އަންނަން ޓިކެޓުވެސް ނަގާނުދެވުނު. މާލެއައީ އަމިއްލައަށް ޓިކެޓުނަގައިގެން. ކީއްވެތޯ ފައިޒަލް ޚާން ޓިކެޓުނަގާ އެޖެންޓާ ގުޅުމުންބުނީ 10 ޖުލައި 2017 ގައި ފައިޒަލް ޚާން އާއެކު ހަނިމާދޫއަށް އައި މީހުންނަށް ކުރެޑިޓައް ނެގި ޓިކެޓުގެ ފައިސާ އަދިވެސް ނުދައްކާތީ އިތުރު ކްރެޑިޓް ފައިޒަލް ޚާން އާށް ދެވެން ނެތްކަމަށް. ދެންކީކޭތޯ ބުނާނީ.” ބޮޑެތި ތުހުމަތުތަކެއް ފައިޒަލް ހާންއަށް ކުރައްވަމުން އުސެއިދު ވިދާޅުވި އެވެ.\nއުސެއިދު ވިދާޅުވީ އެންމެ ކުޑަމިނުން ހޮސްޕިޓަލާއި ހަވާލުވާތާ 1 މަސްދުވަހުގެ ތެރޭގައި އިންސްޓޯލް ކުރަންޖެހޭ ސޮފްޓްވެއަރ6މަސް ފާއިތުވީއިރުވެސް އިންސްޓޯލް ނުކުރެވުނު ކަމަށާއި މިހާރުވެސް ބޭނުންކުރަމުން ގެންދަނީ ކުރިންވެސް ބޭނުންކުރަމުންދިޔަ ސޮފްޓްވެއަރ ކަމަށެވެ.\n“ކުޅުދުއްފުށި ހޮސްޕިޓަލްގައި ޑޮކްޓަރުންނެތި މިހާރު އޮތްހާލަތަށް ގޮސްފައިވާކަން ފައިޒަލް ޚާން އަށް އަންގާފައި ނުވާކަމަށާއި އެކަން އެގުނީ މިމަހު 18 ގައި މިނިސްޓްރީގައި އޮތް ބައްދަލުވުމަށް ދިއުމުންކަމަށް ފައިޒަލް ޚާން ބުނެފައިވޭ. ހެޔޮނުވާނެނޫންތޯ މިހާ ބޮޑެތި ދޮގުހަދަން. ދަންނަވަންތޯ އަޅުގަނޑު އަތުގައި ހޮސްޕިޓަލް މިހާލަތަށް އަތުވެދާނެކަން މީގެ ދޮޅުމަސް ކުރިން ފައިޒަލް ޚާން އަށް އަންގާ ދެއްކިވާހަކަ ތަކުގެ ޑޮކިއުމަންޓް އަޅުގަނޑު އަތުގައި އެބަހުރި އިނގޭތޯ. އަދި ދަންނަވަންތޯ ހޮސްޕިޓަލާއި ހަވާލުވުމުގެ ކުރިން އެކިއެކި ފަންނުގެ 17 ޑޮކްޓަރުންގެ ލައިސަންސް ފުރިހަމަކޮށް ފައިޒަލް ޙާން އާއި ވާނީ ހަވާލުކޮށްފައި. ކޮބާތޯ އެޑޮކްޓަރުން. ކީއްވެތޯ ނުފޮނުއްވަނީ. މިފަހަރު ފައިޒަލް ޙާން ބުނާނެ ކަންނޭގެ އެމީހުންގެ އަންނައުނު އަޅުގަނޑު ހިފަހައްޓައިގެން ދަތުރު ނުކުރެވިފަޔޭ ތިބީ.” އިތުރަށް ތަފްސީލްކޮށްދެއްވަމުން އުސެއިދު ވިދާޅުވި އެވެ.\nޑޮކްޓަރުން މަދުވެ ހޮސްޕިޓަލް އެ ހާލަތަށް އަދުވެދާނެ ކަމަށް ވިދާޅުވެ އުސެއިދާއި ފައިޒަލް ޙާން ދައްކާފައިވާ ވާހަކަތަކެއްގެ ސްކްރީން ޝޮޓްތަކެއްވެސް ކޭއޯއާ އުސެއިދު ވަނީ ހިއްސާވެސް ކޮށްފަ އެވެ.\nއުސެއިދު ވިދާޅުވީ ފައިޒަލް ޚާން މިހާރުވެސް ކުރަންވަން އެއުޅޭ މަސައްކަތަކީ މީގެ 1 އަހަރު ކުރިން ސަރުކާރަށް ހުށައެޅި ޓައިމްލައިންގައި ވާކަންތައްތަކުގެ ވާހަކަ އަލުންދައްކާއި އޮޅުވާލާ ރައްޔިތުންނާއި ސަރުކާރުގެ ލޮލުގައި އަދުން އެޅުވުމުގެ މަސައްކަތްކަމަށް އޭނާ ވިދާޅުވި އެވެ.\n“އަދިވެސް އަޅުގަނޑު ތަކުރާރުކޮށް ބުނަން ބޭނުމީ ކުޅުދުއްފުށި ރީޖަނަލް ހޮސްޕިޓަލް ތަރައްޤީކޮށް ހިންގުމާއި ނިމްސް ހޮސްޕިޓަލް އާއި އެއްވެސް ގުޅުމެއްނެތޭ. އަދި ފައިޒަލް ޙާންގެ މި ހޮސްޕިޓަލް ހިންގާ ތަރައްޤީ ކުރުމުގެ އެއްވެސް ޤާބިލްކަމެއް އަދި ނިޔަތެއްވެސް ނެތްކަން ވަރައްސާފްކޮށް ވޭތުވެދިޔަ6މަސްދުވަހަށް ބަލާއިރު ފެނި ސާބިތުވާން އެބައޮތޭ. ފައިޒަލް ޚާންގެ ވިސްނުންހުރީ ހޯދުނުގޮތަކަށް ފައިސާ ހޯދުންކަން ވޭތުވެދިޔަތަނުން ވަރަށް ސާފުކޮށް އޭނާގެ އެކިއެކި ވާހަކަތަކުން އަޅުގަނޑަށް ވަރައްސާފުކޮށް ފެންނަން އެބައޮތް. ފައިޒަލް ޚާން ފޮނުވާފައިހުރި އާރިޔާ ކިޔާ އަންހެންމީހާ މެދުވެރިކޮށް ބިލްތަށް ބަދަލުކުރަން މަސައްކަތް ކުރިޔޭ. ފައިޒަލް ޚާން ހޮސްޕިޓަލަށް ފޮނުވާފައިހުރި ތަކެތީގެ އަގަށް ބަދަލުގެނެސް އޭގެންވެސް ވައްކަންކުރަން މަސައްކަތް ކޮއްފައިވެޔޭ ދެންވެސް އަޅުގަނޑު އަގައިން ނުބުނެ މަޑުމަޑުން ގެރިމަރުވަންދެން ހަމަހުންނަންވީތޯ.” އުސެއިދު ވިދާޅުވި އެވެ.\nBohalaaku 11 މަސް ކުރިން\nvarugadha kamentha dho mi. Thiya dhemeehun thalhaa folheema rayyithun hanaa vanee. Insaafu beynun. Ekameee libun v dhuru echcheh. Usaidh ge meehunves hospital ah lee faisal khann thoa.


Idhikolhu verikameh dhemi on naanee 18 mas dhuvahah vureves kuru muhdhathakah: Raees\nއިދިކޮޅު ވެރިކަމެއް ދެމިއޮންނާނީ 18 މަސްދުވަހަށް ވުރެވެސް ކުރު މުއްދަތަކަށް: ރައީސް\nއިދިކޮޅު އިއްތިހާދުގެ ކެންޑިޑޭޓު އިބްރާހިމް މުހައްމަދު ސޯލިހު (އިބޫ) ކުރައްވާ ވެރިކަން ވާނީ 18 މަސް ދުވަހަށް ވުރެ ވެސް ކުރުވެދާނެ ވެރިކަމަކަށް ކަމަށް ރައީސް އަބްދުﷲ ޔާމީން ވިދާޅުވެއްޖެ އެވެ.\nފ. ނިލަންދޫގައި މިރޭ ބޭއްވި ޕީޕީއެމްގެ ޖަލްސާއެއްގައި ވާހަކަދައްކަވަމުން ރައީސް ޔާމީން ވިދާޅުވީ އިދިކޮޅި ޕާޓީތަކުގެ އިއްތިހާދެއް ކަމަށް ވިދާޅުވި ނަމަވެސް އިދިކޮޅު ފަރާތްތަކުގެ ތެރޭގައި އަދިވެސް އެންމެ އިސް ބޭފުޅެއްގެ ގޮތުގައި މަސައްކަތް ކުރައްވަނީ ރައީސް މުހައްމަދު ނަޝީދު ކަމަށާއި އިއްތިހާދުގައި އެމްޑީޕީގެ ކުރިއަށް އެހެން އެއްވެސް ޕާޓިއަކަށް ނާދެވޭ ކަމަށެވެ. އިދިކޮޅުން ގާއިމް ކުރާނީ އިންތިގާލީ ސަރުކާރެއް ކަމަށާއި އޭގެ ފަހުން އިންތިހާބެއް ބާއްވާ ވާހަކަވެސް ދައްކަވަނީ އެ ބޭފުޅުން ކަމަށާއި އެހެންކަމުން އިދިކޮޅުން ކުރައްވާނީ 18 މަސް ދުވަސް ނުވަތަ އެއަށް ވުރެ ކުރު ވެރިކަމެއް ކަމަށް ރައީސް ޔާމީން ވިދާޅުވި އެވެ.\n"މި އިއްތިހާދުގެ ނަމަކަށް ނާދޭ ޖޭޕީ އިއްތިހާދެކޭ، މި އިއްތިހާދުގެ ނަމަކަށް ނާދެ އަދާލަތު އިއްތިހާދެކޭ، މި އިއްތިހާދުގެ ނަމަކަށް އަންނަނީ އެމްޑީޕީ، އޭގެ ފަހަތަށް އަންނަނީ އެހެން ބައެއްގެ ނަން، އެހެންވެ މިއީ އެމްޑީޕީ،" ރައީސް ވިދާޅުވި އެވެ. "އަޅުގަނޑު ގަބޫލު ކުރަނީ މިއީ 18 މަސްދުވަހުގެ ވެރިކަމެކޭ، ނޫނީއާ އެއަށް ވުރެ ވެސް ކުރުވެރިކަމެކޭ،"\nރައީސް ވިދާޅުވީ އިބޫ މެދުވެރިކޮށް އިދިކޮޅު ސަރުކާރެއް ގާއިމް ކުރުމުގެ ހުރިހާ ބޭނުމަކީ އެ ޕާޓީތަކުގެ ސިޔާސީ ބޭފުޅުންނަށް އެކި ފުރުސަތުތައް ހޯދައިދިނުން ކަމަށެވެ. ސަބަބެއް ކަމަށް ރައީސް ވިދާޅުވީ، ހުކުމް އަައިސްފައި ތިބި ބަޔަކު އެކަންކަމުން ސަލާމަތްވެ އެބޭފުޅުންގެ ސިޔާސީ މަސައްކަތް އަލުން ފެއްޓުމަށް އެ ބޭފުޅުން ބޭނުންފުޅު ވުމެވެ.\n"ކޯލިޝަންގެ ސަރުކާރަކީ ވެރިކަން ކުރެވޭނެ ސަރުކާރެއް ނޫންކަމަށް އެންމެ އަޑުހަރުކޮށް އެންމެ އިސްވެ ވާހަކަފުޅު ދެއްކެވީ ރައީސް ނަޝީދު، މިއަދުވެސް އެ ވާހަކަ އެގޮތަށް އެބަދައްކަވާ، އެކަމަކު އެ ބޭފުޅުން ވަޑައިގަންނަވަންވާ ހިސާބަކަށް ވަޑައިގަތުމަށްޓަކައި އެހެން މީހުންގެ އެހީތެރިކަން އެބަ ބޭނުންވޭ، އެހެން މީހުންގެ ކޮނޑުތަކަށް ސަވާރުވެގެން ނޫނީ އެ މަންޒިލަކާ ހަމަޔަށް ދަތުރެއް ނުކުރެވޭ، އެހެންވެ އެ މީހުން ރުއްސަން ބުނޭ ހުރިހާ ޕާޓީތައް،" ރައީސް ޔާމީން ވިދާޅުވި އެވެ.\nއިދިކޮޅު ފަރާތްތަކުން ބަރުލަމާނީ ނިޒާމް ގާއިމް ކުރުމުގެ ވާހަކަތަކުން ވެސް އެއީ ވަކި މުއްދަތެއް އޮވެގެން ވެރިކަމަށް ވަޑައިގަންނަވަން އުޅުއްވާ ބޭފުޅުންގެ ގޮތުގައިކަން ހާމަވެގެންދާ ކަމަށެވެ. އަދި އެ ބޭފުޅުންގެ ތެރޭގައި ރައްޔިތުންނަށް އެތަށް ކަމެއް ފޮރުވަމުންދާ ކަން އެނގެނީ ވެސް އެފަދަ ވާހަކަތަކާ ހެދި ކަމަށް ރައީސް ވިދާޅުވި އެވެ.\n"ރިޔާސީ ނިޒާމަކަށް ހޮވޭ އިރު ދޮޅު އަހަރެއްގެ ވާހަކަދައްކާ އެއްޗެއް ނޫން، މި ދޮޅު އަހަރެއްގެ ވާހަކަ އިންޓްރިމް ސަރުކާރެއްގެ ވާހަކަ 2008 ވަނަ އަހަރުގެ ރިޔާސީ އިންތިހާބުގައި މި ބޭފުޅުން ދެއްކެވި، ބައިވެރިންތަކެއް ހޯއްދެވި، އިސާހިތަކު އެ ބައިވެރިންތައް ޕާޓީ ދޫކޮށްލާފައި ނިކުމެގެން ދިޔައީ ރައީސް ނަޝީދު އޭރު ދެއްކެވި ގޮތަށް ދައުރުގެ މެދު ތެރޭގައި އިންތިހާބެއް ބާއްވާނެ ކަމަށް ވިދާޅުވެ އެކަން ނުކުރެއްވީމަ،" ރައީސް ޔާމީން ވިދާޅުވި އެވެ. .\nއެމަނިކުފާނު ވިދާޅުވީ ރައީސް މައުމޫން އަބްދުލުގައްޔޫމް ޖަލު ހުކުމެއްގައި ހުންނަވާތީ އެމްޑީޕީއިން ކަންތައް ބޮޑުވެގެން އުޅޭ ކަމަށާއި އެހެން ނަމަވެސް އެބޭފުޅުންގެ ލީޑަރު ކުރީގެ ރައީސް މުހައްމަދު ނަޝީދު އެމްޑީޕީ ސަޕޯޓަރުންނަށް ވެ ވަޑައިގެންފައިވާ އެންމެ ބޮޑު ވައުދަކީ ރައީސް މައުމޫންގެ ވެރިކަމުގެ ކަންކަން ބަލައި އެމަނިކުފާނު ޖަލަށްލުން ކަމަށެވެ. އެހެން ކަމުން އެމްޑީޕީއިން މިހާރު އެ ދައްކާ ވާހަކަތަކުގައި އިހުލާސްތެރިކަމެއް ނެތް ކަމަށް ރައީސް ޔާމީން ވިދާޅުވި އެވެ.\nއެމްޑީޕީގެ ސިޔާސަތުތަކަށް ފާޑުވިދާޅުވެ ވާހަކަ ކުރިއަށް ގެންދަވަމުން ރައީސް ވިދާޅުވީ، އެމްޑީޕީ އިން އަބަދުވެސް މަސައްކަތް ކުރަނީ އެއިރެއްގައި ހުންނަވާ ރައީސުލްޖުމްހޫރިއްޔާއެއްގެ އަގު ވައްޓާލުމަށް ކަމަށެވެ. އެގޮތުން މިހާރުވެސް އެމަނިކުފާނުގެ ބޮލުގައި އެކި އިލްޒާމްތައް އަޅުވައި އެމަނިކުފާނުގެ ވެރިކަން ނިމޭ ދުވަހަކުން ޖަލަށް ލާނެ ކަމަށް އެބޭފުޅުން ވިދާޅުވާ ކަމަށެވެ. އެ ތުހުމަތުތައް މިހާތަނަށް ވެސް ސާބިތު ނުކޮށްދެވޭ ކަމަށާއި ކުރިއަށް އޮތްތަނުގައި ވެސް ސާބިތު ނުކޮށް ދެވޭނެ ކަމަށް ރައީސް ވިދާޅުވި އެވެ.\nރައީސް އަބްދުﷲ ޔާމީން ޕީޕީއެމް ރިޔާސީ އިންތިހާބު 2018 + އިދިކޮޅު ފަރާތްތައް


India in anna dhathuruverin New Zealand ah etherevun manaa kuranee - vNews.mv\nނިއުޒީލެންޑްގެ ބޮޑުވަޒީރު ޔަސިންދަ އަރްދެއިން:\nއިންޑިއާއިން އަންނަ ދަތުރުވެރިން ނިއުޒީލެންޑަށް އެތެރެވުން ވަގުތީގޮތުން މަނާކުރަން ނިންމައިފި\nސައިފް އަޒްހަރު 08 April 2021, 14:38\nއިންޑިއާއިން އަންނަ ދަތުރުވެރިން ނިއުޒީލެންޑަށް އެތެރެވުން، ވަގުތީގޮތުން މަނާކުރުމަށް ނިއުޒީލެންޑް ސަރުކާރުން ނިންމައިފިއެވެ.\nނިއުޒީލެންޑުން އެޅި މިފިޔަވަޅުގެ ދަށުން، އިންޑިއާގައި ތިބި ނިއުޒީލެންޑްގެ ރައްޔިތުންވެސް އޭޕްރީލްމަހުގެ 11 ވަނަ ދުވަހުން ފެށިގެން ކުރިއަށްއޮތް ދެހަފްތާ ތެރޭގައި ގައުމަށް އެތެރެވުން މަނާކުރުމަށް ވަނީ ނިންމާފައެވެ.\nނިއުޒީލެންޑުން މިފިޔަވަޅު އެޅީ، އިންޑިއާއިން ކޮވިޑަށް ޕޮޒިޓިވްވާ މީހުންގެ އަދަދުތައް ވަރަށް މައްޗަށް ދާން ފެށުމާއި އަދި ގައުމުން ބޭރުން މިއަދު އައި 23 މީހަކު ކޮވިޑަށް ޕޮޒިޓިވްވުމާއި އޭގެތެރެއިން 17 މީހުންނަކީ އިންޑިއާއިން އައި މީހުން ކަމުގައި ވުމުންނެވެ.\nއިންޑިއާއިން މީހުން އައުން ވަގުތީގޮތުން ސަސްޕެންޑް ކުރަން ނިންމިކަން އިއުލާން ކުރެއްވީ، އޯކްލޭންޑްގައި ބޭއްވި ޕްރެސް ކޮންފަރެންސެއްގައި ނިއުޒީލެންޑްގެ ބޮޑުވަޒީރު ޔަސިންދަ އަރްދެއިންއެވެ.\nއިންޑިއާއިން ނިއުޒީލެންޑަށް މިއަދު އައި 17 މީހަކު ކޮވިޑަށް ޕޮޒިޓިވް ވެފައިވާއިރު، އިންޑިއާއިން ކޮވިޑަށް ޕޮޒިޓިވްވި މީހުންގެ ޖުމްލަ އަދަދު މިހާރުވަނީ 12.8 މިލިއަނަށް އަރާފައެވެ. އެމެރިކާ، ބްރެޒިލް ފިޔަވައި، އިންޑިއާ ވެފައިވަނީ ކޮވިޑްބަލީގެ ހާލަތު ދުނިޔޭގައި ތިންވަނައަށް އެންމެ ގޯސް ގައުމަށެވެ.\nއިންޑިއާ މިހާރު ތަޖުރިބާ ކުރަމުންދަނީ ކޮވިޑްގެ ދެވަނަ ރާޅެވެ.\nއިންޑިއާއިން އަލަށް ބަލިޖެހޭ މީހުންގެ އަދަދު ދުވަހެއް ދުވަހަކަށް ރެކޯޑު އަދަދަކަށް މައްޗަށްދާއިރު، މިއަދު އެކަނިވެސް 126،789 މީހުން ޕޮޒިޓިވްވެފައިވާ ކަމަށް އިންޑިއާ ސަރުކާރުގެ ހެލްތު މިނިސްޓްރީން ހާމަކުރި ހިސާބުތަކުން ދައްކައެވެ. އިއްޔެވެސް 115،736 މީހުން ޕޮޒިޓިވްވެފައި ވެއެވެ.\nބަލީގެ ހާލަތު އިތުރަށް ގޯސްވަމުންދާތީ، އިންޑިއާގެ ބައެއް ސްޓޭޓްތަކާއި، އެތައް ސިޓީއެއްގައި މިހާރުދަނީ ކާފިއު ހިންގައި، ހަރުކަށި ފިޔަވަޅުތައް އަޅަމުންނެވެ.\nބަލީގެ ހާލަތާހެދި ވޭތުވެދިޔަ 14 ދުވަސް އިންޑިއާގައި ހޭދަކޮށްފައިވާ އެއްވެސް މީހަކު ނިއުޒީލެންޑަށް އެތެރެވުން އޭޕްރީލް 11 އިން ފެށިގެން މަނާކުރިއިރު، މިއީ، ބޭރު ގައުމެއްގައި ތިބި ޚުދު ނިއުޒީލެންޑްގެ ރައްޔިތުންވެސް އެނބުރި ގައުމަށް އައުން މަނާކުރެވޭ ފުރަތަމަ ފަހަރެވެ.\nބޮޑުވަޒީރު ޔަސިންދ އަރްދެއިން ވިދާޅުވީ، މިފިޔަވަޅު އަޅަންޖެހުނީ އިންޑިއާއިން އައި ބަޔަކު ޕޮޒިޓިވްވެގެން ކަމަށާއި، ނަމަވެސް، މިއީ އިންޑިއާއަށް ވެގެން އެޅުއްވި ފިޔަވަޅެއް ނޫން ކަމަށެވެ.\nނިއުޒީލެންޑަކީ ކޮވިޑްބަލި ފެތުރުން ހުއްޓުވަން ވަރަށް ހަރުކަށި ފިޔަވަޅުތަކެއް އަޅާފައިވާ ގައުމެކެވެ. މިފިޔަވަޅުތަކުގެ ދަށުން ބަލިޖެހޭ މީހުންގެ އަދަދު ވަރަށް ބޮޑަށް ކޮންޓްރޯލް ކޮށްފައިވާ ގައުމެކެވެ. އެގައުމުން ކޮމިއުނިޓީ ސްޕްރެޑެއް ނުފެންނަތާވެސް މިހާރު 40 ދުވަސް ވެއްޖެއެވެ.


Live: SAFF championship 2021 final: India 3-0 Nepal - One Online\nOct 16, 20:00\n90" Sahal Abdul Samad\n50" Suresh Singh Wangjam\n49" Sunil Chhetri\n86" Rahim Ali\n86" Manvir Singh\n86" Jeakson Singh Thounaojam\n86" Anirudh Thapa\n86" Sahal Abdul Samad\n86" Suresh Singh Wangjam\n82" Mandar Rao Dessai\n81" Santosh Tamang\n81" Pujan Uparkoti\n75" Glan Martins\n75" Udanta Singh Kumam\n75" Mohammad Yasir\n75" Lalengmawia Ralte\n65" Sunil Bal\n65" Suman Lama\n57" Manish Dangi\n57" Suman Aryal\n57" Ayush Ghalan\n57" Sujal Shrestha\n57" Bishal Rai\n54" Tej Tamang\n8" Lalengmawia Ralte\n4 Chinglensana Singh Konsham\n6 Lalengmawia Ralte\n16 Mohammad Yasir\n17 Mandar Rao Dessai\n21 Suresh Singh Wangjam\n3 Subhasish Bose\n14 Udanta Singh Kumam\n12 Farukh Choudhary\n13 Dheeraj Singh Moirangthem\nIgor Stimac Head Coach\n16 Kiran Kumar Limbu\n5 Gautam Shrestha\n11 Pujan Uparkoti\n12 Suman Lama\n1 Deep Karki\n3 Suraj Jeu Thakuri\n7 Nitin Thapa\n10 Aashish Lama\n19 Ayush Ghalan\n21 Manish Dangi\n22 Kamal Thapa\nAbdullah Al Mutairi Head Coach\nއިންޑިއާއަށް ތަށި ހަވާލުކޮށްދެއްވީ ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު.\n16 Oct 22:28\nޗެމްޕިއަން އިންޑިއާއަށް ފައިސާގެ އިނާމެއްގެ ގޮތުގައި 50،000 ޑޮލަރު.\n16 Oct 22:23\nރަނަރަޕް ނޭޕާލަށް ފައިސާގެ އިނާމެއްގެ ގޮތުގައި 25،000 ޑޮލަރު.\nމުބާރާތުގެ އެންމެ މޮޅު ކުޅުންތެރިޔަކަށް ވެސް އިންޑިއާގެ ކެޕްޓަން ސުނިލް ޗެތުރީ.\nއެންމެ ގިނަ ގޯލު ޖެހި ކުޅުންތެރިޔަކަށް ވެސް އިންޑިއާގެ ކެޕްޓަން ސުނިލް ޗެތުރީ. ޗެތުރީ ވަނީ މުބާރާތުގައި ފަސް ލަނޑު ކާމިޔާބުކޮށްފައި.\nފައިނަލް މެޗުގެ މޮޅު ކުޅުންތެރިޔަކަށް އިންޑިއާގެ ކެޕްޓަން ސުނިލް ޗެތުރީ.\nފެއާޕްލޭ އެވޯޑު ރާއްޖެއަށް. އެވޯޑާ ހަވާލުވީ ރާއްޖޭގެ ގައުމީ ޓީމުގެ ކެޕްޓަން އަކުރަމް އަބްދުލްޤަނީ.\nތައްޓާއި މެޑަލް ހަވާލުކޮށްދެއްވާނީ ރާއްޖޭގެ ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު. އެމަނިކުފާނުގެ އަރިހުގައި ކުޅިވަރާ ބެހޭ ވަޒީރު އަހުމަދު މަހުލޫފާއި އެފްއޭއެމްގެ ރައީސް ބައްސާމް އަދީލް ޖަލީލު ބައިވެރިވެވަޑައިގަންނަވާ.\n16 Oct 22:13\n16 Oct 22:08\nމެޗުގެ ފުރަތަމަ ހާފު ޑޮމިނޭޓްކޮށް ކުޅުނީ އިންޑިއާއިން\nހަމަލާތައްވެސް ގިނައިން އުފެއްދީ އިންޑިއާއިން\nފުރަތަމަ ހާފުގައި ޗެތުރީގެ ހަމަލާއެއްގެ އިތުރުން ޔާސިރު އަދި ސުރޭޝްގެ ހަމަލާތައް މަތަކުރީ ކިރަން\nނޭޕާލަށްވެސް ބައެއް ފުރުސަތުތައް ލިބިފައިވޭ\nނަވަޔުގުގެ ހަމަލާ ދަނޑިއަށް އަމާޒުވި އިރު، ރޯހިތު ޗާންދަށް ލިބުނު ފުރުސަތުގައި އޭނާ ކައްސާލި\nހާފު ނިމެން ދަނިކޮށް ޗެތުރީއަށް އޭރިއާ ތެރެއިން ހުސް ފުރުސަތެއް ލިބި ބޭކާރުވި\nފުރަތަމަ ހާފު އެއްކޮށް ކަހަލަ ގޮތަކަށް ކުޅުނީ ބޯ ވާރޭގައި\nދެވަނަ ހާފުގެ ކުރީކޮޅުގައި އިންޑިއާއިން ދެ ގޯލު ޖެހި\nޗެތުރީ މެޗުގައި ޖެހި ފަސްވަނަ ގޯލުގެ އިތުރުން މިނެޓެއް ފަހުން އަނެއް ގޯލު ޖެހީ ސުރޭޝް ސިންހް\nއިންޑިއާއިން މެޗު ކޮންޓްރޯލު ކުރި، ހަމަލާތައްވެސް އުފެއްދި\nހާއްސަކޮށް ޗެތުރީއާއި ރަންވީރު ފެނުނީ ނުރައްކާކޮށް\nއިންޑިއާގެ ތިންވަނަ ގޯލު މެޗުގެ ފަހު ވަގުތު ޖެހީ ބަދަލު ކުޅުންތެރިޔާ ސަހަލް އަބްދުލް ސަމަދު\nމިއީ އިންޑިއާއިން ސާފް ޗެމްޕިއަންޝިޕް ކާމިޔާބުކުރި އަށްވަނަ ފަހަރު\nމެޗު ކުޅުން ނިންމާލައިފި. ފަސޭހަކަމާއެކު ނޭޕާލު ބަލިކޮށް، ޗެމްޕިއަންކަން އިންޑިއާއަށް. މިއީ އިންޑިއާ އިން ސާފް ޗެމްޕިއަންޝިޕް ކާމިޔާބުކުރި އަށްވަނަ ފަހަރު.\nދެވަނަ ހާފުގެ އިތުރު ވަގުތުގެ ގޮތުގައި ތިން މިނެޓުގެ ކުޅުން ދައްކައިފި.\n'90 - އިންޑިއާ އިން ތިން ލަނޑުގެ ލީޑެއް ހޯދައިފި. ނޭޕާލުގެ ޑިފެންޑަރުން ކައިރިން ނައްޓާލުމަށްފަހު ޕެނަލްޓީ އޭރިއާ ތެރެއިން ފޮނުވާލި ހަމަލާއަކުން އިންޑިއާއަށް އެ ލަނޑު ކާމިޔާބުކޮށްދިނީ ބަދަލު ކުޅުންތެރިޔާ ސަހަލް އަބްދުލް ސަމަދު.\n'88 - ނޭޕާލުގެ ނަވަޔުގް ޝްރެސްތާއަށް ޕެނަލްޓީ އޭރިއާ ތެރެއިން ހުސްކޮށް ބޯޅަ ލިބުމުގެ ކުރިން އިންޑިއާގެ ކީޕަރު ގުރަޕްރީތު ސިންހް ކުރިއަށް ނުކުމެ ދިފާއުކޮށްފި.\n16 Oct 21:41\n'83 - ނޭޕާލުގެ މަނީޝް ޑަންގީ ދުރުން ފޮނުވާލި ހަމަލާ، އިންޑިއާގެ ގޯލާ އަމާޒެއް ނުވި.\n16 Oct 21:37\n'80 - ޕެނަލްޓީ އޭރިއާ ތެރެއިން އިންޑިއާގެ އުދަންތާ ފޮނުވާލި ބާރު ހަމަލާ، ނޭޕާލުގެ ރޯހިތު ޗާންދު ބްލޮކުކޮށްފި.\n16 Oct 21:34\n'77 - ނޭޕާލުގެ ނުރައްކާތެރި ހަމަލާއެއް. ޕެނަލްޓީ އޭރިއާ ތެރޭ ހުރެ ނޭޕާލުގެ ރޯހިތު ޗާންދު ފޮނުވާލި ހަމަލާ އަމާޒުވީ އިންޑިއާ ގޯލުގެ ހުރަސް ދަނޑިއަށް.\n16 އޮކްޓޯބަރު 2021، މާލެ، އުރީދޫ ސާފް ޗެމްޕިއަންޝިޕް 2021ގެ ފައިނަލުގައި އިންޑިއާ އާއި ނޭޕާލު ބައްދަލުކުރާ މެޗުގެ ތެރެއިން -- ވަން ފޮޓޯ/ ޔޫސުފް ސޮފްވާން\n'73 - އިންޑިއާގެ ނުރައްކަލެއް. އިންޑިއާގެ އަނިރުދް ތާޕާ ފޮނުވާލި ހަމަލާ، ނޭޕާލުގެ ކީޕަރު ކިރަން ވަނީ މަތަކޮށްފައި. އެ ބޯޅައަށް ޕެނަލްޓީ އޭރިއާ ތެރެއިން ޗެތުރީ ވެސް މަސައްކަތްކުރި.\n'69 - އިންޑިއާގެ ހަމަލާއެއް. ޕެނަލްޓީ އޭރިއާ ތެރެއިން ސުރޭޝް ފޮނުވާލި ހަމަލާ، ނޭޕާލުގެ ގޯލާ އަމާޒުވެފައެއް ނުވޭ.\n16 އޮކްޓޯބަރު 2021، މާލެ، އުރީދޫ ސާފް ޗެމްޕިއަންޝިޕް 2021ގެ ފައިނަލުގައި ނޭޕާލު ކޮޅަށް ލަނޑުޖެހުމަށްފަހު އިންޑިއާގެ ކުޅުންތެރިން އުފާފާޅުކުރަނީ -- ވަން ފޮޓޯ/ ޔޫސުފް ސޮފްވާން\n'67 - އިންޑިއާގެ ކެޕްޓަން ޗެތުރީގެ ނުރައްކަލެއް. ބޯޅަ ހިފައިގެން ޕެނަލްޓީ އޭރިއާ ތެރެއަށް ވަނުމަށްފަހު ޗެތުރީ ފޮނުވާލި ހަމަލާ، ނޭޕާލުގެ ކީޕަރު ކިރަން ވަނީ މަތަކޮށްފައި.\n'65 - އިންޑިއާގެ ތޭޖް ތަމަންގް ހުސްކޮށް ޕެނަލްޓީ އޭރިއާ ތެރެއަށް ވަދެ، ހަމަލާއެއް ފޮނުވައިލުމުގެ ކުރިން ރޯހިތު ޗާންދު ޓެކަލްކޮށް ދިފާއުކޮށްފި.\nމިރޭގެ މެޗުގައި ޗެތުރީ ޖެހި ގޯލަކީ ގައުމީ ޓީމަށް އޭނާ ޖަހައިދިން 80 ވަނަ ގޯލު. އެ ގޯލާއެކު ޗެތުރީ ވަނީ އާޖެންޓީނާގެ ލިއޮނެލް މެސީ ގައުމީ ޓީމަށް ޖެހި ގޯލުގެ އަދަދާ އެއްވަރުކޮށްފައި. މެސީއާއި ޗެތުރީއަކީ މިހާރު ތާރީހުގައި ގައުމީ ޓީމަށް އެންމެ ގިނަ ގޯލު ޖެހި ކުޅުންތެރިންގެ ލިސްޓުގެ ފަސްވަނަ.\n'53 - އިންޑިއާއަށް އިތުރު ފުރުސަތެއް. ޗެތުރީ ދިން ބޯޅައަކުން ޕެނަލްޓީ އޭރިއާ ތެރެއިން މަންވީރު ސިންހް ފޮނުވާލި ހަމަލާ، ނޭޕާލުގެ ޑިފެންޑަރު ދިނޭޝް ވަނީ ދިފާއުކޮށްފައި.\nއިންޑިއާ އިން ލީޑު ފުޅާކޮށްފައި މިވަނީ ފުރަތަމަ ލަނޑު ޖެހިތާ މިނެޓެއް ވެސް ނުވަނީސް.\n'50 - އިންޑިއާ އިން ލީޑު ފުޅާކޮށްފި. ޔާސިރު މުހައްމަދު ދިން ބޯޅައަކުން ނޭޕާލުގެ ޕެނަލްޓީ އޭރިއާ ތެރެއިން ފޮނުވާލި ހަމަލާއަކުން އިންޑިއާއަށް އެ ލަނޑު ކާމިޔާބުކޮށްދިނީ ސުރޭޝް ސިންހް.\n'49 - އިންޑިއާ އިން ލީޑު ހޯދައިފި. ޕްރިތަމް ކޮޓާލް ނަގައިދިން ހުރަހަކުން ޕެނަލްޓީ އޭރިއާ ތެރޭ ހުރެ ބޮލުން ފޮނުވާލި ހަމަލާއަކުން އިންޑިއާއަށް އެ ލަނޑު ކާމިޔާބުކޮށްދިނީ ކެޕްޓަން ސުނިލް ޗެތުރީ.\nމެޗުގެ ފުރަތަމަ ހާފުގެ ކުޅުން ނިންމާލައިފި. ހާފު ނިމިގެންދިޔައީ ދެ ޓީމުންކުރެ އެއްވެސް ޓީމަކަށް ލަނޑެއް ނުޖެހި އެއްވަރުވެގެން.\nނޭޕާލުގެ ކީޕަރު ކިރަންއަށް ލިބުނު އަނިޔާއަކާ ގުޅިގެން ދަނޑުމަތީގައި އޭނާއަށް ފަރުވާދިނުމަށް ކުޅުން މެދުކަނޑާލުމަށްފަހު އަލުން ކުޅުން ފަށައިފި.\n'44 - އިންޑިއާގެ ކެޕްޓަން ސުނިލް ޗެތުރީއަށް ހުސް ފުރުސަތެއް. ޕްރިތަމް ކޮޓާލް ނަގައިދިން ހުރަހުން ޕެނަލްޓީ އޭރިއާ ތެރޭ ވަރަށް ހުސްކޮށް ހުރެ ޗެތުރީ ފޮނުވާލި ހަމަލާ ދިޔައީ ނޭޕާލު ގޯލުގެ ހުރަސް ދަނޑިމަތިން ބޭރަށް.\n16 Oct 20:44\n'43 - އިންޑިއާގެ ކީޕަރު ގުރަޕްރީތު ސިންހުގެ ފަރާތުން ގޯހެއް. އޭނާ ކުރިއަށް ފޮނުވާލި ބޯޅަ، ތޭޖް ތަމަންގް ވަނީ ބްލޮކްކޮށްފައި. އެ ބޯޅަ ނޭޕާލުގެ އެހެން ކުޅުންތެރިޔަކަށް ލިބުމުގެ ކުރިން ކީޕަރު ގްރަޕްރީތު ވަނީ ހޯދާފައި.\nއުރީދޫ ސާފް ޗެމްޕިއަންޝިޕް 2021ގެ ފައިނަލް މެޗުގައި ނޭޕާލާއި އިންޑިއާ ވާދަކުރާ މެޗުގެ ލައިވް ކަވަރޭޖަށް "ވަން"ގެ ކިޔުންތެރިންނަށް މަރުހަބާ!\nމިރޭގެ ފައިނަލް މެޗަކީ އިންޑިއާގެ 12 ވަނަ ފައިނަލް މެޗު. މިހާތަނަށް އިންޑިއާއިން ހަތް ފަހަރު މުބާރާތް ކާމިޔާބު ކޮށްފައިވޭ. އެންމެފަހުން އެޓީމުން މުބާރާތް ކާމިޔާބު ކޮށްފައި ވަނީ 2015 ވަނަ އަހަރު. އިންޑިއާއަކީ މުބާރާތުގެ ތާރީހުގައިވެސް އެންމެ ކާމިޔާބު ގައުމު. އަނެއްކޮޅުން ފައިނަލަށް ނުކުންނަ ނޭޕާލަށް މިރޭގެ މެޗަކީ ތާރީހީ މެޗެއް. މިއީ އެގައުމުގެ ތާރީހުގައިވެސް އެންމެ ފުރަތަމަ ސާފް ޗެމްޕިއަންޝިޕްގެ ފައިނަލް. ނޭޕާލުން މިރޭ ނުކުންނާނީ ފުރަތަމަ ފަހަރަށް މުބާރާތް ކާމިޔާބު ކުރުމުގެ ވިސްނުމުގައި.\nފައިނަލަށް ކުރި ދަތުރު\nނޭޕާލްގެ ކޯޗު މުތައިރީ --- ވަން ފޮޓޯ/ ޔޫސުފް ސޮފްވާން\nނޭޕާލް 1-0 ދިވެހި ރާއްޖެ\nނޭޕާލް 3-2 ސްރީ ލަންކާ\nނޭޕާލް 0-1 އިންޑިއާ\nނޭޕާލް 1-1 ބަންގުލަދޭޝް\nއިންޑިއާ 1-1 ބަންގުލަދޭޝް\nއިންޑިއާ 0-0 ސްރީ ލަންކާ\nއިންޑިއާ 1-0 ނޭޕާލް\nއިންޑިއާ 3-1 ދިވެހި ރާއްޖެ\nކޯޗުންގެ ކުރިމަތިލެއް، ދެ ކޯޗުންވެސް ބެންޗުގައި ނުތިބޭނެ\nއިންޑިއާގެ ކޯޗު އީގޯ ސްޓިމަކާއި ނޭޕާލް ކޯޗު އަބްދުﷲ އަލް މުތައިރީއަކީ މިހާތަނަށް މިފަހަރުގެ ސާފް ޗެމްޕިއަންޝިޕްގައި އެންމެ ބޮޑަށް ބަހުގެ ހަމަލާތައް ބަދަލުކުރި ދެ ކޯޗުން. ނޭޕާލާއި އިންޑިއާ ކުޅުނު މެޗުގައި އިންޑިއާ ގޯލު ޖެހުމުން އިންޑިއާ ކޯޗު އުފާފާޅުކުރީވެސް ނޭޕާލް ކޯޗުގެ ސެލެބްރޭޝަނަށް "ޖޯކު" ޖެހުމަށް ކަމަށް ނޭޕާލް ކޯޗު ވަނީ ބުނެފައި. އެހެން ނަމަވެސް އިންޑިއާގެ ކޯޗު އެކަމަށް އިންކާރު ކުރި.\nމިރޭގެ މެޗަށް ނުކުންނައިރު ދެ ކޯޗުންވެސް ބެންޗުގައި ނުތިބޭނެ. އިންޑިއާ ކޯޗު ބެންޗުގައި ނުހުންނާނީ ރާއްޖެއާ ދެކޮޅަށް އިންޑިއާ ކުޅުނު މެޗުގައި އޭނާއަށް ދެއްކި ރަތް ކާޑުގެ ސަބަބުން. މުތައިރީ ބެންޗުގައި ނުހުންނާނީ އޭނާއަށް ދެ ރީނދޫކާޑު ދަައްކާފައިވުމުން. ދެ ރީނދޫ ކާޑު ދެއްކުމުން މުތައިރީއަށް ބެންޗުގައި ނީނދެވޭނެ ކަމަށް ސާފުން އެންގުމުން އެކަމާ އޭނާ ވަނީ ހިތްހަމަ ނުޖެހުން ފާޅުކޮށްފައި. މުތައިރީ ބުނީ ދެ ރީނދޫ ކާޑު ދެއްކި ނަމަވެސް ކޯޗަކަށް ބެންޗުގައި ނީނދެވޭނެ ކަމަށް ސާފްގެ ގަވާއިދު ބުނެފައި ނުވާ ކަމަށާއި، އެ މައްސަލައިގައި ސާފް ގޮވައިގެން ކުޅިވަރުގެ ކޯޓް އޮފް އާބިޓްރޭޝަން އަދި ފީފާއަށްވެސް ދާނެ ކަމަށް.\nގުޅޭ ޓެގު ސާފް ޗެމްޕިއަންޝިޕް ނޭޕަލް އިންޑިއާ


Kulhudhuffushi Online - Mahaa jahraafaai airport adhi kulhudhuhfushee kulhi!?\nމަހާ ޖައްރާފާއި އެއާޕޯޓް އަދި ކުޅުދުއްފުށީ ކުޅި!؟\nއަހްމަދު ދާވޫދު - 1 އަހަރު ކުރިން - 26 އޮކްޓޯބަރ 2017\nމަހާ ޖައްރާފް -\nމި ދުވަސްވަރު އެންމެ ގަދައަށް ކުޅުދުއްފުށީ ރައްޔިތުންގެ މެދުގައި ދެކެވެމުންދާ ވާހަކަ އަކީ ކުޅުދުއްފުށީ ކުޅީގެ ވާހަކަ އެވެ. އެކި މީހުންގެ ޝުއޫރުތައް ސްޓޭޓަސްތަކާއި، ޓްވީޓްތަކާއި، ފޮޓޯތަކާއި، ރިއެކްޝަންތަކާ، ކޮމެންޓްތަކާއި، ޅެންތަކުގެ ސިފައިގައިވެސް ދަނީ ފެންނަމުންނެވެ. ބަހުސް މައިގަނޑު ގޮތެއްގައި އޮންނަނީ ކުޅި ހިއްކުމާ ނުވަތަ ނުހިއްކުމާ ބެހޭގޮތުންނެވެ. ނޫނީ ކުޅިން ލިބޭ ފައިދާތައް ނުވަތަ އެއާޕޯޓުން ލިބޭ ފައިދާތަކާ ބެހޭގޮތުންނެވެ. ދެން ކޮންމެއަކަސް މިކަމާ ހުރެ އެހެން އެއްވެސް ކަމެއް ހަނދާންވެސް ނެތް ކަހަލަ އެވެ. މަގު ހެދުން ހުއްޓިފައި އޮތް އޮތުންވެސް ހަނދާން ނެތްހެން ހީވެ އެވެ. މި ދަނޑިވަޅުގައި މަގު ހެދުމަށް ގެންގުޅުނު ބައެއް ކަހަލަ މެޝިނަރީތައް ވެސް ބާލާއިފިޔޯލަ އެވެ. ހެޔޮކޮށްވިއްޔާ ދަނޑިވަޅުގެ ފައިދާ ނެގީ އެވެ.\nދެން މިހާރު މިއޮތީ މަހާ ޖައްރާފުވެސް ރަށަށް އައިއްސަ އެވެ. އެއާޕޯޓް އަޅާ ސަރަހައްދު ހިއްކާށެވެ. މަހާ ޖައްރާފުގެ ފުރަތަމަ ހިއްކާލުން ލިބިގެން މި ދަނީ ކުޅުދުއްފުއްޓަށެވެ. ނަމަވެސް މި ހިއްކާލުމަކީ ޔޫތު ސެންޓަރުގެ ބޮޑު މަގުގެ އިރުމަތިން ކުޅީގައި އޮންނަ ބައި ހިއްކާލި ހިއްކާލުން ފަދަ ހިއްކުމަކަށް ވެގެން ހިނގައްޖެނަމަ އެއީ އަދި ލިބިގެންދާނެ އެންމެ ބޮޑު ގެއްލުމަށްވާނެ ކަން ޔަޤީނެވެ. އޭރުން ދެ މީދާ ފެހި ބުޅަލަށް ވީ ވަރު ވެސް ނުވާނެ ތޯއްޗެ އެވެ. އެއީ ކުޅި ހިއްކުމަށްފަހު އެތަނުގައި ޖޭމު ދަނޑެއް ހެދިފައި އޮތުމަކުން އަދި ކަމަކު ނުދާނެ އެވެ.\nމި ހިއްކާ ހިއްކުމަށް ހަ މަސް ދުވަހުގެ މުއްދަތެއް އެބަ ބޭނުންވާ ކަމަށްވެ އެވެ. ވަރަށް ދިގު މުއްދަތެކެވެ.6މަސް ދުވަހުން ހިއްކޭނެ ކަމުގައި ބުނި ކަމުގައިވިޔަސް ގިނަ ފަހަރަށް މިގޮތަށް މުއްދަތު ކަނޑައަޅާ ކަންކަމަކީ މިވީހާ ތަނަށް އެ ކަނޑައެޅި މުއްދަތުގެ ތެރޭގައިވެފައި ހުރި ކަންކަމެއް ނޫނެވެ. އެހެން ކަމުން އަންނަން އޮތް ރިޔާސީ އިންތިހާބަށް ޖަހާލާ ކަޑައަކަށް މިކަން ވެއްޖެނަމަ އަދި މުޅިއަކުން ފައްކަލެއް ނުވާނެ އެވެ. ކުޅި ހިއްކާ ނިމޭއިރު ދެން އޮންނާނީ ރައީސް އަކަށް އެ އަރާ ބޭފުޅަކު ދާދި ހޮވޭ ނުހޮވޭ ހިސާބުގަ އެވެ. ހޮވިއްޖެ ނަމަ އެއާޕޯޓް 2022 ގަ ފަށާ ގޮތަށްވެސް ބަދަލު ކޮށްލަފާނެ އެވެ. ނުހޮވިއްޖެނަމަ ކުޅި ހަލާކު ކޮށްލާފައި ހިއްކާ ބިން ދާއިމީ ވެލިގަނޑެއް ގޮތުގައި އޮތުންވެސް ހަމަ ދާދި ގާތެވެ.\nކުޅުދުއްފުށި – ފޮޓޯ: އައިވެލް\nދިވެހިރާއްޖޭގައި މި ވާ ގޮތަކީ އެއް ރައީސް އަކު ކުރަން ފަށާފައި ނިނިމި ހުރި ކަމެއް އަނެއް ރައީސް އަކު ކުރިއަށް ގެންދަން ނިކަން ޖެހިލުންވާނެ އެވެ. ދެން ހިއްކާލާގޮތަށް އަނެއް ފަސް އަހަރު ވަންދެން އެތާ އަދި ވެލިގަނޑެއް އޮތީމާ އެތަނުގައި ހުންނާނީ ނުނިމޭ ރޯ ހައުސްތަކާ އަހަރަކު އެއް ފަހަރު އޮންނަ މިއުޒިކު ޝޯއެކެވެ. މިހާރުވެސް ނުލާހިކު ބޮޑު ވެލިގަނޑެއް އެބަ އޮތެވެ. ދެން ނުހޮވިއްޖެނަމަ އަރާ ރައީސްއަކު ރުޅި އައިސްގެން އެކަހަލަ ކުޅިއެއް ހަދާދީފިއްޔާ ކިތަންމެހާވެސް ރަގަޅެވެ. އަޅުގަނޑު ވެސް ހަޤީޤަތެއް ނެތް ހުވަފެނެއް ބަލައިލީ އެވެ ؛-).\nމިހާރު ދެން އަޅުގަނޑަށް ނިކަން ޔަޤީންވާ ގޮތުގައި ކުޅި ހިއްކުން ހުއްޓުވާލެވިދާނެ ހެނެއް ހިއެއް ނުވެ އެވެ. ކޮންމެވެސް ބަޔަކު ކުޅި ހިއްކިޔަ ނުދީ އެތާ އޮށޯވެ ތިބެއްޖެ ނަމަ ފަހަރެއްގައި ނުހިއްކާފާނެ އެވެ. އަޅުގަނޑުގެ ގޭ މަގުގައި ތާރު ގަނޑު ފަތުރާ ނުލެވުނީވެސް ބަޔަކު ހުރަހަށް މަގުގައި އޮށޯވެ ތިބީމަ އެވެ. އެހެންވީމާ ކުޅި ހިއްކަންވެސް ބޭނުން ނޫންނަމަ، މިހާރު ދެން އޮތް ގޮތަކީ ކުޅި ހިއްކަން ބޭނުންނުވާ މީހުން ކުޅީގައި ހުރަހަށް އޮށޯވެ ތިބުމެވެ.\nމަހާ ޖައްރާފު އަދި ސަރުކާރުގެ ކިބައިން އެދޭ އެދުމެއް އެބަ އޮތެވެ. ހިއްކަން އައި ފަހަރު ރަށުގެ އިރުމަތި ފަރާތުންވެސް ހިއްކެން އޮތްބައި ހިއްކާލަ ދިނުމެވެ. އެއާޕޯޓް އަޅަން އީއައީއޭތައް ހެދިއިރު އެތާނގެ އީއައިއޭ ވެސް ހެދިހެން ހީވެ އެވެ. އެހެންވީމާ އިތުރު އީއައިއޭތައް ހަދަން އަހަރުތަކެއް ބޭނުމެއް ނުވާނެ ނޫން ހެއްޔެވެ. މަހާ ޖައްރާފު ފަދަ ބޮޑު އެއްޗެއް އަނެއްކާ ކުޅުދުއްފުއްޓަށް އުފުރާލުމަކީ އެހާ ފަސޭހަ ކަމަކަށް ނުވާނެ އެވެ. އެހެންވީމާ މިކޮޅަށް އައި ފަހަރު ހިއްކަން ޖެހޭ ތަންތަން ހިއްކާލުމަކީ ނިކަން ބޮޑު އެދުމެކެވެ.\nނިންމާލުމުގެ ކުރިން އަޅުގަނޑުގެ ރައުޔު ސާފުނުވެ އޮތް ބޭފުޅުންނަށް އެކަން ސާފު ކޮށްލަދޭން ބޭނުމެވެ. އަޅުގަނޑަކީ މި ރަށުގައި އެއާޕޯޓެއް އޮންނަން ބޭނުން މީހެކެވެ. ހަނިމާދޫގައި އެއާޕޯޓެއް އެބަ އޮތޭ ކިޔާ ދަލީލު ދައްކާ މީހުންގެ ވާހަކައަކަށް އެއްވެސް ކަހަލަ ތާއީދެއް ނުކުރެވޭނެ އެވެ. ގިނަ ފަހަރަށް އެ ވާހަކަ ދައްކަނީ ހަނިމާދޫ ދަތުރުގެ ތަކުލީފު ނޭނގޭ މީހުންނެވެ. ދެން އޮތީ ކުޅީގެ ވާހަކަ އެވެ. މި ކުޅި އަކީ ރާއްޖޭގައިވެސް އޮތް ހަމައެކަނި ހުދު މަށި ކުޅި އެވެ. ހިއްކައިގެން އެއާޕޯޓް އެޅުމަކީ އަޅުގަނޑުވެސް އެންމެ ބޭނުންވާ ގޮތެއް ނޫނެވެ. ބޭނުންވަނީ އެ ނޫން ގޮތެއް އޮތްތޯ އަދިވެސް ރަގަޅަށް ދިރާސާކޮށް އެ ނޫން ގޮތަކަށް އެއާޕޯޓް އެޅޭނަމަ އެގޮތަކަށް ކަންތައް ކޮށްދިނުމެވެ. މިއީ ސަރުކާރުގައި އަޅުގަނޑުމެން ދަންނަވާ ބޮޑުވަރެއްގެ އާދޭހެކެވެ. އަދި ދެ އަހަރު ތެރޭ ނުވެ އޮތްކަމުގައިވިޔަސް މަނިކުފާނު ފައިބައިވަޑައިގަތުމުގެ ކުރިން އެއާޕޯޓް އަޅާ ދޭންވާނެ އެވެ.\nކުޅިހިއްކާތީ އަނެއްކާވެސް 13 ޖަމިއްޔާއަކުން ހިތްހަމަނުޖެހުން ފާޅުކޮށްފި\nއެއާޕޯޓް އެޅުމަށްޓަކައި ކުޅުދުއްފުށީ ކުޅިން ވެލީގެ ސާމްޕަލް ނަގައިފި\nRangalhu vaahaka eh. Thee hama magry hiyaalakee ves. Kulhi oi gothah baavvaafa ehen thaneh ga airport elhun. Noonre vaanee hama mihaarueoi veligandah vee hen, kulhi hikkaafa veligandeh giran baavvaane airport eh alhaane dhuvaheh engeneekee noon\n6666 1 އަހަރު ކުރިން\nމާލޭ މުއިއްޒުކުރަންވެސް މިލިއަން ޑޮލަރު. އެކަމަކު މުޅި ދައުރު ނިމެމުން ތިލަދުންމައްޗަށް ކަމެއް ކޮށްދޭންވީމާ އަގެހެޔޮގޮތް. އެހެޔޮ ތަނުގެ ރީތިކަން ގެއްލުނަސް. ކުޅި ނުހިއްކާ އެއީ އަގުބޮޑު ގޮތް! ނޫނޭ ވާ ގަދަ! މާލޭ ސަރުކާރު.\nއަ 1 އަހަރު ކުރިން\nކަލޭމެން ސީޕްލޭން ކިޔާ އެއްޗެއް ނުދަންނަންތަ؟ މާލެއަށް ތަޅާލަންވީމާ 1000 މިލިއަންވެސް އޮންނަނީ މަދުވެފައި. އެކަމަކު ރާއްޖެތެރެ ވީމާ އަހަރެމެން އަމިއްލައަށްވެސް ހަލާކުވެގެން ދިޔައަސް ހަރަދަށް ވިސްނަންޖެހޭދޯ. އަހަރެމެން އަޅުވެތިބެ މިތިބެނީ ހަމަ އަމިއްލަޔަށް.\nރރރ 1 އަހަރު ކުރިން\nޔާމީނޫ ތިޔަތަން ހިއްކާލާ. ރަންގަނޑަކާ ހިލަގަނޑަކާ ވަކިނުވާ ބަޔަކަށް ކީއްކުރާ ރަންގަޑެއް! އަވަހަށް ހިއްކާ. މިފަހަރު ވާނެ ބީޗްވެސް ހިއްކާލަން އެވެސް ބާއްވާނެ ކަމެއްނެތް.\nikuram 1 އަހަރު ކުރިން\nkuda airport eh beynumeh noon. domestic airport eh male dhaan ekani hedhumaki beykaaru kameh. beynun vani male nugis rashun vazeefa, beys faruva, tourism gaaim vaan. beyrah dhaan veema male dhiyumaki mi zamaanyga bodu jokey.\nރާއްޖެތެރެ .ޕާޓީ 1 އަހަރު ކުރިން\nއ.ވެދިޔަތަން ވެދިޔައީ! މުސްތަގްބަލަށްޓަކާވެސް، މަޖިލިހަކަސް، ކައުންސިލަސް، ރައީސްއަކަސް، ދިވެހިން ނިންމަންވީ، ހޯދާނީ ރާއްޖޭގެ މި ނާޒުކު ޗާލު ނަލަ ރީތިކަން ހިމާޔަތްކޮށް ތަރައްގީ ކުރަން އެނގޭ މީހުންތޯ ނުވަތަ ތަނެއް ދޮރެއް ނުބަލާ ކަޅު ސިމެންތި ހުދު ދޮންވެއްޔާ ފެހިގަހަށް އަޅާ ތަން ސުންނާފަތިކޮށް މަސްނޫއީ އޮފްދާރު ކުރާނެ މީހެއްތޯ؟\nޖޖޖޖ 1 އަހަރު ކުރިން\nއެސްޓީއޯއިން އަގުހެޔޮކޮށް ތެޔޮގަނެގެން މެމްބަރުން ބޮޑުއަގުގައި ރަށްރަށުގެ އިންޖީނުގެތަކަށް ވިއްކަން އުޅެންހަދައިގެން ކަރަންޓް އަގުބޮޑުވީ. މިފަހަރު ކުޅި ނުހިއްކާ އެއަރޕޯޓު އެޅެން އޮތަސް އެއަޕޯޓަކަށްވުރެ އަގުހެޔޮކޮށް ސީޕްލޭނުން މިކަން ހައްލުކުރެވެން އޮތަސް ކޮންނަބޯޓުން ކުޅުދުއްފުށީ ކުޅީ ހިއްކާލަން ވަރު މިހުރީ ކީއްވެތޯ ރަށު ރައްޔިތުން ހޯދާ\nMudhimu 1 އަހަރު ކުރިން\nRayithun mivarah aadheys kurani koh mi kulhi eh nuhikees mee rayithun nah heyo edhey sarukaareh nama.adi eia reportunethan hikaifi nama rashah gelun vaane kamah bunefa ovva ekan egotha kah nukuraane.\nށުބޭދާ 1 އަހަރު ކުރިން\nޑައިތަ އަށް އޯކޭ ކުޅި ހިއްކިޔަސް. ޢެކަމަކު ވަަނެ ޔަގީނ ކަމާ އެކު އެއާޕޯޓު އަޅަން!!! :)\nެހެޔޮއެދޭ މީޙާ 1 އަހަރު ކުރިން\nމާލޭގަ އެއޮތީ ފުއްޓާރު ފަރާތުގަ ނެރުކަނޑާފަ މިސަރުކާރުން އަޅެ ދައްކަބަލާށޭ ދެވަނަ ފަހަރަށް ކުރަން ނުޖެހޭކަމެއް، މި އެއާޕޯޓަށްވެސް މިހެން ނުވުން އެދެން\nހުދުހުދު 1 އަހަރު ކުރިން\nބަލަ ކުމުންދޫގަ އެބައޮތް ބިން ނުހިއްކިޔަސް ތިޔަ ކަހަލަ އެއާޕޯޓެއް އެޅޭނެ ހާބިން ކުމުންދޫގަ ތިތަން އަޅަންފެނޭ ކުޅުދުއްފުއްޓާ މާކަދުރެއްވެސް ނޫން މާލެއާ ހުޅުމާލެއާހާ ދުރުމިން ހުންނާނީ .... މީވެސް ހިޔާލެއް\nއެއަށޤވުރެ މިމީހުންގެ އަމިއްލަ އދދުއެދުން ބޮޑުވާނެ\nފިނޭ ވީއެސްއަރުސީ، ވޮލީ މުބާރާތުގައި ބައިވެރިވުމަށް ހުޅުވާލައިފި